കേരളീയ ക്ളാസിക്-നാടന് കലാപാരമ്പര്യങ്ങളെ കോര്‍ത്തിണക്കി എ.ഡി 18ാം നൂറ്റാണ്ടില് കുഞ്ചന് നമ്പ്യാര് ആവിഷ്കരിച്ച തുള്ളല് കലാരീതിയാണ് ഓട്ടന്‍തുള്ളല്. കുഞ്ചന് നമ്പ്യാര് അവതരിപ്പിച്ച തുള്ളല് കലയില് ഓട്ടന്, ശീതങ്കന്, പറയന് എന്നീ മൂന്നുവിധത്തിലുള്ള തുള്ളല്‍രൂപങ്ങളുണ്ടെങ്കിലും ഓട്ടന്‍തുള്ളലിനാണ് പ്രാധാന്യം. അതുകൊണ്ടുതന്നെ, തുള്ളലിന് ഓട്ടന്‍തുള്ളല് എന്ന വിശേഷണം ഉപയോഗിച്ചുപോരുന്നു. ക്ഷേത്രകല എന്നനിലയില് കേരളത്തില് പൊതുവെ ഓട്ടന്‍തുള്ളല് അവതരിപ്പിച്ചുവരുന്നുണ്ട്. തലയില് കൊണ്ട കെട്ടിയുണ്ടാക്കിയ വട്ടമുടിക്കെട്ടിനുപുറമെ വിടര്‍ത്തിയ നാഗഫണത്തിന്‍െറ ആകൃതിയിലുള്ള കിരീടം ധരിച്ച്, മുഖത്ത് പച്ച മനയോല പൂശി, കണ്ണും പുരികവും വാല്‍നീട്ടിയെഴുതി, നെറ്റിയില് പൊട്ടുംതൊട്ട്, ഉരസ്സില് കൊരലാരം, കഴുത്താരം, മാര്‍മാല എന്നിവയും ധരിച്ച്, കൈകളില് കടക കങ്കണാദികളും കാലില് കച്ചമണിയും അണിഞ്ഞ്, അരയില് ഒരു പ്രത്യേകതരം ഉടുത്തുകെട്ടുമായാണ് ഓട്ടന്‍തുള്ളല്‍ക്കാരന് രംഗത്തുവരുന്നത്. നമ്പ്യാര് സമുദായത്തിന്‍െറ പാരമ്പര്യകല എന്ന നിലയിലാണ് ഓട്ടന്‍തുള്ളല് വളര്‍ന്നുവന്നത്. ഇപ്പോള് എല്ലാ സമുദായക്കാരും ഇത് അവതരിപ്പിക്കുന്നുണ്ട്. പൊതുവെ പുരുഷന്മാരാണ് ഇതില് പങ്കെടുക്കാറ്. ഓട്ടന്‍തുള്ളല് അവതരണത്തിന് തുറന്ന രംഗവേദിയാണ് ഉപയോഗിക്കുക. വേദിയില് മുന്‍ഭാഗത്തായി നിലവിളക്ക് കൊളുത്തിവെക്കും. തിരശ്ശീല ഉപയോഗിക്കാറില്ല. വാദ്യക്കാരും ഏറ്റുപാടുന്നവരും വേദിയുടെ ഒരു പാര്‍ശ്വഭാഗത്താണ് ഇരിക്കുക. ഓട്ടന്‍തുള്ളല് അവതരണത്തിന് മൂന്നുപേര് മതി. തുള്ളല്‍ക്കാരനും രണ്ടു വാദ്യക്കാരും. തുള്ളല്‍ക്കാരന് പാടുന്ന വരികള് വാദ്യക്കാര് ഏറ്റുപാടുന്നു. രംഗാധിഷ്ഠിത സംഗീതമാണ് തുള്ളല്‍പാട്ടുകള്‍ക്കുള്ളത്. ഭാഷാവൃത്തങ്ങളിലാണ് തുള്ളല് കവിതകള് രചിച്ചിട്ടുള്ളത്. ഓട്ടന്‍തുള്ളലില് തരംഗിണിവൃത്തമാണ് പ്രധാനം. തൊപ്പിമദ്ദളവും കൈമണിയുമാണ് തുള്ളലിന് ഉപയോഗിക്കുന്ന വാദ്യങ്ങള്. പുരാണകഥകളെ സാധാരണ ജനങ്ങളിലെത്തിക്കാനും സാമൂഹിക വിമര്‍ശം നടത്താനും ഓട്ടന്‍തുള്ളല് ലക്ഷ്യമിടുന്നു. സ്വമന്തകം, ഘോഷയാത്ര, നളചരിതം, രുഗ്മിണി സ്വയംവരം, ബകവധം, നിവാതകവചവധം, കിരാതം, രാമാനുചരിതം, കാര്‍ത്തവീര്യാര്‍ജുന വിജയം, ബാലി വിജയം, ശീലാവതി ചരിതം എന്നിയവാണ് കുഞ്ചന് നമ്പ്യാര് ഓട്ടന്‍തുള്ളലിനു വേണ്ടി രചിച്ച പ്രധാന കൃതികള്.\nകോലുകളില് ചെറിയ ചിലങ്കയോ, മണിയോ കോര്‍ത്തിരിക്കും. ഹൈന്ദവര്‍ക്കിടയിലെ കോല്‍ക്കളിക്ക് നേരിയ അനുഷ്ഠാനമുണ്ട്. മലബാറിലെ മാപ്പിളമാര് (മുസ്ലിംകള്)ക്കിടയില് പ്രചാരത്തിലുള്ള കോല്‍ക്കളി തികച്ചും വിനോദപ്രദമാണ്. കോലടിക്കളി, കമ്പടിക്കളി, കോലുകളി എന്നീ പേരുകളുമുണ്ട്. കളിക്ക് നേതൃത്വംകൊടുക്കുന്നത് ആശാനോ ഗുരുക്കളോ ആണ്. വയനാട്ടിലെ കുറുമര്, കുറിച്യര് എന്നീ ആദിവാസി വിഭാഗങ്ങള്‍ക്കിടയിലും കോല്‍ക്കളിയുണ്ട്. കണ്ണൂരിലെ അറക്കല് രാജാവിന്‍െറ സ്ഥാനാരോഹണ ചടങ്ങിന് മാറ്റു കൂട്ടാന്‍വേണ്ടി മാപ്പിളമാര് രൂപംകൊടുത്തതാണ് മാപ്പിള കോല്‍ക്കളി എന്നാണ് ഐതിഹ്യം.\nവിവാഹം, പള്ളിപ്പെരുന്നാള് എന്നീ വിശേഷസന്ദര്‍ഭങ്ങളില് സുറിയാനി ക്രൈസ്തവരുടെ ഇടയില് പ്രചാരമുള്ള കലാരൂപമാണ് മാര്‍ഗംകളി. ക്രിസ്തുവെന്ന് സങ്കല്‍പിച്ച് നിലവിളക്ക് നടുവില്‍വെച്ച് അദ്ദേഹത്തിന്‍െറ ശിഷ്യന്മാരായ അപ്പോസ്തലന്മാരുടെ പ്രതിപുരുഷന്മാരായ പന്ത്രണ്ടുപേര് വാളും പരിചയും പിടിച്ച്, തലയില് മയില്‍പീലിയണിഞ്ഞ് ആ വിളക്കിനുചുറ്റും വട്ടത്തില് ചുവടുവെച്ചും ചില ആംഗ്യങ്ങള് കാട്ടിയും പാട്ടുപാടി കളിക്കുന്നതാണ് മാര്‍ഗംകളി. ഒടുവില് മംഗളം പാടി സമാപിക്കുന്നു. മതഭക്തിക്കു മാത്രമല്ല, മാനസികമായ വിനോദത്തിനും ശാരീരികമായ ശക്തിക്കും പ്രയോജനപ്പെടുന്നു. ഈ പാട്ടിന്‍െറ രചയിതാവിനെയും രചിച്ച കാലത്തെയുംകുറിച്ച് വ്യക്തമായ വിവരങ്ങളൊന്നും ലഭ്യമല്ല.\nമാര്‍ഗംകളി പുരുഷന്മാരുടെ സംഘനൃത്തമായിട്ടാണ് ആരംഭിച്ചത്. ഇന്ന് സ്ത്രീകളാണ് ഇത് അവതരിപ്പിച്ചുവരുന്നത്. അരങ്ങുസജ്ജീകരണങ്ങളോ അലങ്കാരങ്ങളോ ആവശ്യമില്ല. നിലവിളക്കിനുചുറ്റും വട്ടത്തില് 12 പേര് നില്‍ക്കും. ക്രിസ്ത്യാനി സ്ത്രീകളുടേതുപോലെയുള്ള ചട്ടയും മുണ്ടുമാണ് വേഷം.\nമാര്‍ഗംകളി പാട്ടുകളില് മാര്‍ത്തോമാ കഥക്കു പുറമെ നാട്ടുപച്ചമരുന്നുകളെക്കുറിച്ചും ഇറ്റലിക്കാരുടെ യുദ്ധത്തെക്കുറിച്ചുമുള്ള പാട്ടുകളാണ്. തിരുവിതാംകൂര് രാജാവിനെ സ്തുതിച്ചുകൊണ്ടുള്ളതും കൂടാതെ താരാട്ടുപാട്ടും മാര്‍ഗംകളി പാട്ടില് വരുന്നു. വാദ്യോപകരണങ്ങള് ഇതില് പതിവില്ല.\nപാലക്കാട് ജില്ലയില് പ്രചാരത്തിലിരിക്കുന്ന ഒരു കാര്‍ഷിക-അനുഷ്ഠാന നൃത്തമാണ് കണിയാര്‍ക്കളി. ദേശക്കളി, മലമക്കളി എന്നീ പേരുകളിലും ഇത് അറിയപ്പെടുന്നു.\nകണ്ണകീദേവിയെ പ്രീതിപ്പെടുത്താനുള്ള കളിയാണ് കണിയാര്‍ക്കളി. നായര് സമുദായക്കാരാണ് മുഖ്യമായും ഈ അനുഷ്ഠാനനൃത്തം നടത്താറ്. മന്നാടിയാന്, എഴുത്താശാന്, തരകന്, കമ്മാളന്, മുത്താന് എന്നീ സമുദായക്കാരും ഇത് അവതരിപ്പിച്ചുവരുന്നുണ്ട്. കണിയാര്‍ക്കളിയില് സ്ത്രീവേഷമുണ്ടെങ്കിലും പുരുഷന്മാര്‍തന്നെയാണ് അത് നടത്താറ്. കാര്‍ഷികോത്സവത്തിന് തുടക്കംകുറിക്കുന്നതാണ് കണിയാര്‍ക്കളിയെന്ന് ഒരഭിപ്രായം നിലനില്‍ക്കുന്നുണ്ട്. ഭഗവതി ക്ഷേത്രത്തിന്‍െറ മുന്നിലാണ് പൊതുവെ അവതരിപ്പിച്ചുവരുന്നത്. അപൂര്‍വമായി വേട്ടേയ്ക്കര ക്ഷേത്രത്തിലും അവതരിപ്പിക്കാറുണ്ട്. കണിയാര്‍ക്കളിക്ക് രണ്ട് ഭാഗങ്ങളുണ്ട്. അനുഷ്ഠാനാംശമായ വട്ടക്കളിയും വിനോദാംശമായ പുറാട്ടുകളും. ആദ്യകാലങ്ങളില് വട്ടക്കളിമാത്രമേ ഉണ്ടായിരുന്നുള്ളൂ. അനുഷ്ഠാനത്തിന്‍െറ ഭാഗമായി നടത്തുമ്പോള് അവതരണത്തിന് നാലുദിവസം വേണം. ഇറവക്കളി, ആണ്ടിക്കൂത്ത്, വള്ളോന്, മലമക്കളി എന്നിങ്ങനെയാണ് ഓരോ ദിവസത്തെയും അവതരണത്തിന്‍െറ പേരുകള്. ചെണ്ട, മദ്ദളം, ചേങ്ങില, ഇലത്താളം എന്നിവയാണ് കേളിക്ക് ഉപയോഗിക്കുന്ന വാദ്യങ്ങള്. കരക്കും കരക്കാര്‍ക്കും ഐശ്വര്യങ്ങള് പ്രദാനംചെയ്യുന്നതിനുവേണ്ടി ഭഗവതിക്കുമുന്നില് നടത്തുന്ന കലാപ്രകടനംകൂടിയാണ് കണിയാര്‍ക്കളി.\nകാവുകളില് ദേവപ്രീതിക്കായി നടത്തുന്ന ഒരനുഷ്ഠാനമാണ് തീയാട്ട്. രണ്ടുതരം തീയാട്ടുണ്ട്-ഭഗവതി തീയാട്ടും അയ്യപ്പന് തീയാട്ടും. ദൈവമായിട്ട് ആടുന്നതാണ് തീയാട്ട്. കളമെഴുത്ത്, കഥാഭിനയം, കളപൂജ, കളംപാട്ട്, കളത്തിലാട്ടം, തിരിയുഴിച്ചില് എന്നിവ തീയാട്ടിന്‍െറ മുഖ്യചടങ്ങുകളാണ്.\nഭഗവതിക്കാവുകളിലും മറ്റും നടത്തുന്ന വഴിപാടാണ് പറയെടുപ്പ്. സമ്പന്ന കുടുംബങ്ങളില്‍നിന്ന് ആണ്ടുതോറും ക്ഷേത്രത്തിലേക്ക് നെല്ലും അരിയും സംഭാവന ചെയ്യുന്ന ചടങ്ങാണ് പറയെടുപ്പ്. കാവുകളില്‍നിന്ന് വെളിച്ചപ്പാടും പാനക്കാരും വാദ്യഘോഷത്തോടുകൂടി നിശ്ചിത ഗൃഹങ്ങളില് ചെന്ന് നിറപറ സ്വീകരിക്കും.\nഭദ്രകാളി ക്ഷേത്രങ്ങളോടനുബന്ധിച്ച് നടത്തിവരുന്ന അനുഷ്ഠാനപരമായ കലാരൂപമാണ് മുടിയേറ്റ്. മുടിപ്പേച്ച്, കാളി-ദാരികകഥ എന്നീ പേരുകളും മുടിയേറ്റിനുണ്ട്. മുടിയേറ്റിന്‍െറ ദൃശ്യാവിഷ്കാരമാണ് കളമെഴുത്ത്. മുടിയേറ്റിന് അനുഷ്ഠാനാംശവും അഭിനയാംശവുമുണ്ട്. ആംഗികം, വാചികം, സാത്വികം, ആഹാര്യം എന്നീ അഭിനയരീതികള് ഏറ്റക്കുറച്ചിലുകളോടെ മുടിയേറ്റില് കാണാം.\nകാളി-ദാരിക കഥയാണ് മുടിയേറ്റിന്‍െറ ഇതിവൃത്തം. ഇതിവൃത്തത്തെ 12 രംഗങ്ങളാക്കിയാണ് മുടിയേറ്റ് അവതരിപ്പിക്കുന്നത്. ശിവ-നാരദ സംവാദം, ദാരികന്‍െറ പുറപ്പാടും തിരനോട്ടവും, കാളിയുടെ രംഗപ്രവേശം, കാളിയുടെ തിരനോട്ടം, കോയിമ്പടാരുടെ രംഗപ്രവേശം, കാളി-ദാരിക പോരിനുവിളി, ദാനവേന്ദ്രന്‍െറ തിരനോട്ടവും ആട്ടവും, കൂളിയുടെ രംഗപ്രവേശം, കാളി-ദാരിക യുദ്ധം, കാളി-ദാരിക വാക്തര്‍ക്കം, ദാരികവധം, കാളിയുടെ അനുഗ്രഹം എന്നിങ്ങനെയാണ് രംഗവിഭജനം. മുടിയേറ്റിലെ പാട്ടുകള് ആലപിക്കുന്നത് സോപാന സംഗീത ശൈലിയിലാണ്. ചെണ്ട, വീക്കന്‍ചെണ്ട, ചേങ്ങില, ഇലത്താളം, ശംഖ് എന്നിവയാണ് മുടിയേറ്റിലെ വാദ്യങ്ങള്.\nPosted by Aups Chittilanchery at Monday, October 22, 2012\nLabels: കലകള്, നടനകൈരളി


Pro Joeph react to Abhimanyus murder- 'മതതീവ്രവാദികള് വെട്ടിയെറിഞ്ഞ വലതുകൈ, അഭിമന്യുവിന്റെ മുഖം കാണുമ്പോള് വീണ്ടും വേദനിക്കുന്നു'; പ്രൊഫസര് ജോസഫ്\nPro Joeph React To Abhimanyus Murder\n'മതതീവ്രവാദികള് വെട്ടിയെറിഞ്ഞ വലതുകൈ, അഭിമന്യുവിന്റെ മുഖം കാണുമ്പോള് വീണ്ടും വേദനിക്കുന്നു': പ്രൊഫസര് ജോസഫ്\nഅഭിമന്യുവിന്റെ കൊലപാതകം തന്നെ സംബന്ധിച്ച് ഒരു സഹപാഠിയുടെ കൊലപാതകം പോലെതന്നെയാണെന്നും ജോസഫ്\nJuly 06, 2018 10:28:27 am\nഇടുക്കി: മഹാരാജാസ് കോളേജ് വിദ്യാര്‍ത്ഥിയും എസ്എഫ്‌ഐ നേതാവുമായ അഭിമന്യുവിന്റെ കൊലപാതകം വേദനിപ്പിക്കുന്നതെന്ന് പ്രൊഫസര് ടി.ജെ.ജോസഫ്. ചോദ്യ പേപ്പര് വിവാദത്തില് മതതീവ്രവാദികള് വെട്ടിയെറിഞ്ഞ വലതുകൈ അഭിമന്യുവിന്റെ മുഖം കാണുമ്പോള് വീണ്ടും വേദനിക്കുന്നുവെന്നായിരുന്നു അദ്ദേഹത്തിന്റെ പ്രതികരണം.\nതന്നെ ദ്രോഹിച്ചവരോട് ക്ഷമിച്ചുവെങ്കിലും അഭിമന്യുവിന് സംഭവിച്ചത് ഇനിയൊരാള്‍ക്കും ഉണ്ടാകരുതെന്ന് ആഗ്രഹിക്കുന്നുവെന്ന് ടി.ജെ.ജോസഫ് പറഞ്ഞു. മാതൃഭൂമി ന്യൂസിനോടായിരുന്നു അദ്ദേഹത്തിന്റെ പ്രതികരണം. മഹാരാജാസ് കോളേജില് ഇതുപോലൊരു സംഭവമുണ്ടാകുമെന്ന് കരുതിയിരുന്നില്ലെന്നും അദ്ദേഹം പറഞ്ഞു.\n”അവിടെ ഇപ്പോഴും പഠിക്കുന്ന ഒരു കുട്ടിയാണ് ഞാനെന്ന് എനിക്ക് തോന്നാറുണ്ട്. അവിടത്തെ ഒരു വിദ്യാര്‍ഥിയായിരുന്ന അഭിമന്യുവിന്റെ കൊലപാതകം എന്നെ സംബന്ധിച്ച് ഒരു സഹപാഠിയുടെ കൊലപാതകം പോലെതന്നെയാണ് എനിക്ക് അനുഭവപ്പെടുന്നത്, ” അദ്ദേഹം പറയുന്നു.\nഅതേസമയം, തൊടുപുഴ ന്യൂമാന് കോളേജിലെ അധ്യാപകനായിരുന്ന ജോസഫിന്റെ കൈ വെട്ടിയ സംഭവത്തിന്റെ എട്ടാം വാര്‍ഷികമായിരുന്നു ഇന്നലെ. അഭിമന്യുവിന്റെ കൊലപാതകത്തിന്റെ പശ്ചാത്തലത്തില് കൈവെട്ട് കേസില് ജാമ്യത്തില് പുറത്തിറങ്ങിയ പ്രതികള് ജാമ്യവ്യവസ്ഥ ലംഘിച്ചിട്ടുണ്ടോ എന്നതുള്‍പ്പെടെയുള്ള കാര്യങ്ങള് പരിശോധിക്കുമെന്ന് അന്വേഷണ സംഘം അറിയിച്ചു.\nകുഞ്ഞിനെ മുലയൂട്ടി ഒരച്‌ഛൻ ഹീറോ


ഒരാൾ പുഴയിൽ ചാടി എന്ന് വഴിയാത്രക്കാർ; പൊലീസും ഫയർഫോഴ്സും തിരച്ചിൽ നടത്തിയത് മണിക്കൂറുകൾ | Police Informed of suicide but rescue operations ends witty after hours– News18 Malayalam\nPOLICE INFORMED OF SUICIDE BUT RESCUE OPERATIONS ENDS WITTY AFTER HOURS JJ TV\nഒരാൾ പുഴയിൽ ചാടി എന്ന് വഴിയാത്രക്കാർ; പൊലീസും ഫയർഫോഴ്സും തിരച്ചിൽ നടത്തിയത് മണിക്കൂറുകൾ\nഅമളി മനസ്സിലായ നാട്ടുകാർ ആദ്യം തിരച്ചിൽ അവസാനിപ്പിച്ചു. കാര്യങ്ങൾ ഒന്നുകൂടി ഉറപ്പുവരുത്തി പൊലീസും ഫയർഫോഴ്സും ഉച്ചയോടെ പിൻവാങ്ങി.\nഅഞ്ചരക്കണ്ടി: കണ്ണൂരിൽ ഒരാൾ പുഴയിൽ ചാടി എന്ന അഭ്യൂഹം പരന്നത് മണിക്കൂറുകളോളം അങ്കലാപ്പിന് ഇടയാക്കി. പുലിവാൽ കല്യാണം എന്ന ചലച്ചിത്രത്തിൽ ജയസൂര്യ വെള്ളത്തിൽ മുങ്ങി എന്ന് ധരിച്ച് ഫയർഫോഴ്സ് തിരച്ചിൽ നടത്തുന്ന ഹാസ്യരംഗം ഓർത്ത് ഊറി ചിരിക്കാനാണ് സംഭവം നാട്ടുകാർക്ക് വക നൽകിയത്.\nഅഞ്ചരക്കണ്ടി ചമ്പാട് പാലത്തിൽ നിന്ന് ഒരാൾ പുഴയിലേക്ക് എടുത്തു ചാടി എന്ന വിവരം ലഭിച്ചത് കൂത്ത്പറമ്പ് പൊലീസിനാണ്. തുടർന്ന് പൊലീസ് തലശ്ശേരിയിൽ നിന്നും കണ്ണൂരിൽ നിന്നും ഫയർഫോഴ്സ് സംഘത്തെ വരുത്തി. മണിക്കൂറുകളോളം നീണ്ട തിരച്ചിൽ നടത്തി.\nരാവിലെ 8.25ഓടെയാണ് സംഭവം. ചമ്പാട് പാലം വഴി പോയ ബസിലെ യാത്രക്കാരിയാണ് ഒരാൾ പുഴയിലേക്ക് എടുത്തു ചാടുന്നത് ആദ്യം കണ്ടത്. മറ്റ് യാത്രക്കാരും സംഭവത്തെ പിന്താങ്ങി. വിവരം കേട്ടപാതി കേൾക്കാത്ത പാതി പൊലീസും ഫയർഫോഴ്സും നാട്ടുകാരും കൂട്ടമായി തിരച്ചിൽ ആരംഭിച്ചു.\nമണിക്കൂറുകൾ തിരഞ്ഞിട്ടും പുഴയിൽ ആരെങ്കിലും ചാടിയതിന്റെ ലക്ഷണമൊന്നും കണ്ടില്ല. ഇതിനെ തുടർന്ന് വീണ്ടും യാത്രക്കാരിൽ നിന്ന് കൂടുതൽ വിവരങ്ങൾ ആരാഞ്ഞു. അപ്പോഴാണ് പാലത്തിനു സമീപത്തുള്ള മരത്തിൽ നിന്നാണ് ഒരാൾ വെള്ളത്തിലേക്ക് ചാടിയത് എന്ന് വ്യക്തമായത്. ഇവിടെ നിന്ന് സാധാരണ കുളിക്കാനായി എത്തുന്നവർ വെള്ളത്തിലേക്ക് ചാടുന്നത് പതിവാണ്.\nഅമളി മനസ്സിലായ നാട്ടുകാർ ആദ്യം തിരച്ചിൽ അവസാനിപ്പിച്ചു. കാര്യങ്ങൾ ഒന്നുകൂടി ഉറപ്പുവരുത്തി പൊലീസും ഫയർഫോഴ്സും ഉച്ചയോടെ പിൻവാങ്ങി. ഏതായാലും ഒരാൾ വെള്ളത്തിൽ പെട്ടു എന്ന വിവരം ലഭിച്ച ഉടനെ മറ്റൊന്നും നോക്കാതെ ധൃതഗതിയിൽ രക്ഷാപ്രവർത്തനം ആരംഭിച്ച എല്ലാവരും പ്രശംസയർഹിക്കുന്നു.\nFire forcefire force officerpolice


അടിസ്ഥാനകണികകളും പ്രകൃതി ശക്തികളും-1\nപ്രപഞ്ചത്തിലെ എല്ലാ പദാർത്ഥങ്ങളും വായു, അഗ്‌നി, ജലം, എന്നീ നാല് അടിസ്ഥാന അംശങ്ങൾ ചേർന്നതാണെന്ന് അരിസ്‌റ്റോട്ടിൽ വിശ്വസിച്ചു. ഈ അംശങ്ങളിൽ രണ്ട് ശക്തികൾ പ്രവർത്തിക്കുന്നു. ഭൂമിക്കും വെളളത്തിനുമുളള താഴ്‌ന്നു പോകാനുളള പ്രവണത അഥവാ, ഗുരുത്വാകർഷണം. പിന്നെ വായുവിനും അഗ്നിക്കുമുളള പൊങ്ങി പോകാനുളള പ്രവണത അഥവാ, ലാഘവം. പ്രപഞ്ചത്തിലടങ്ങിയിരിക്കുന്ന എല്ലാം, ദ്രവ്യവും ശക്തികളുമാക്കിക്കൊണ്ടുളള ഈ വിഭജനം ഇന്നും പ്രയോഗത്തിലുണ്ട്.\nദ്രവ്യം ഒരു തുടർച്ചയാണെന്ന് അരിസ്‌റ്റോട്ടിൽ വിശ്വസിച്ചു. അതായത് നമുക്ക് ഒരു പദാർത്ഥത്തിന്റെ കഷണത്തെ ഒരു പരിധിയുമില്ലാതെ എത്ര വേണമെങ്കിലും ചെറുതാക്കാം. ഇനി ചെറുതാക്കാൻ വയ്യ എന്ന അവസ്ഥയിലുളള ഒരു പദാർത്ഥത്തിന്റെ തരിയിലേക്ക് നമുക്ക് ഒരുക്കലുമെത്താൻ കഴിയുകയില്ല. എന്നാൽ ഡെമോക്രിറ്റസിനെ പോലെ ചില ഗ്രീക്കുകാർ, ദ്രവ്യം പ്രകൃത്യാ തരിയോടുകൂടിയതാണെന്നും എല്ലാ വസ്‌തുക്കളും വ്യത്യസ്‌ത തരത്തിലുളള ‘ആറ്റങ്ങൾ’ ചേർന്നതാണെന്നും വാദിച്ചു. (ആറ്റം എന്നാൽ ഗ്രീക്കു ഭാഷയിൽ അവിഭാജ്യം എന്നാണർത്ഥം) നൂറ്റാണ്ടുകളോളം ഈ വാദപ്രതിവാദം, രണ്ടു ഭാഗത്തും ശരിയായ തെളിവുകളില്ലാതെ തുടർന്നു. പക്ഷെ 1803ൽ ബ്രീട്ടീഷ് രസതന്ത്രജ്ഞനും ഭൗതിക ശാസ്‌ത്രജ്ഞനുമായ ജോൺ ഡാൽട്ടൺ രാസപദാർത്ഥങ്ങൾ ഒരു പ്രത്യേക അനുപാതത്തിലാണ് സംയോജിക്കുന്നത് എന്ന വസ്‌തുത ആറ്റങ്ങൾ കൂടിച്ചേർന്നു തന്മാത്രകൾ എന്ന ഏകകം ഉടലെടുക്കുകയാണ് എന്നിങ്ങനെ വിശദീകരിക്കാമെന്ന് ചൂണ്ടികാട്ടി. എങ്കിലും രണ്ട് ചിന്താപദ്ധതികൾ തമ്മിലുളള വാദപ്രതിവാദം അന്തിമമായി ആറ്റം വാദികൾക്കനുകൂലമായി സ്ഥാപിക്കപ്പെട്ടത് ഈ നൂറ്റാണ്ടിന്റെ ആദ്യവർഷങ്ങളിലാണ്. ഇതിനായി വളരെ പ്രധാനപ്പെട്ട ഭൗതിക തെളിവുകളിലൊന്ന് നൽകിയത് ഐൻസ്‌റ്റീനാണ്. 1905 ൽ പ്രസിദ്ധമായ ആപേക്ഷികസിദ്ധാന്തത്തെപ്പറ്റിയുളള പ്രബന്ധത്തിന് ഏതാനും ആഴ്‌ചകൾക്കുമുമ്പ് എഴുതിയ ഒരു പ്രബന്ധത്തിൽ, ബ്രൗണിയൻ ചലനം - ഒരു ദ്രാവകത്തിൽ അർദ്ധലായനിയായി കിടക്കുന്ന ചെറിയ പൊടി കണികകളുടെ അവ്യവസ്ഥിതമായ അങ്ങുമിങ്ങുമുളള ചലനം-ദ്രാവകത്തിന്റെ അണുക്കൾ പൊടികണികകളുമായി കൂട്ടിമുട്ടുന്നതിന്റെ ഫലമാണെന്ന് വിശദീകരിക്കാമെന്ന് ഐൻസ്‌റ്റീൻ ചൂണ്ടിക്കാട്ടി.\nഇതിനിടയിൽത്തന്നെ അണുക്കൾ വിഭജിക്കാനാവാത്തതല്ല എന്ന സംശയം ഉയർന്നിരുന്നു. കുറേ വർഷങ്ങൾക്കുമുമ്പു തന്നെ കാംബ്രിഡ്‌ജിലെ ട്രിനിറ്റികോളേജിലെ ഫെല്ലോ ആയിരുന്ന ജെ.ജെ. തോംസൺ, ഏറ്റവും ലഘുവായ അണുവിന്റെ ആയിരത്തിലൊരംശം മാത്രം പിണ്ഡമുളള ഇലക്‌ട്രോൺ എന്നു വിളിക്കുന്ന ഒരു കണികയുണ്ടെന്ന് തെളിയിച്ചിരുന്നു. ആധുനിക ടെലിവിഷൻ പിക്‌ചർ ട്യൂബ് പോലുളള ഒരു സംവിധാനമാണ് അദ്ദേഹം ഉപയോഗിച്ചത്‌ഃ ചുട്ടുപഴുത്ത ഒരു ലോഹച്ചുരുൾ ഇലക്‌ട്രോണുകൾ പുറത്തുവിടുന്നു. അവക്ക് ഋണവൈദ്യുതി ചാർജുളളതിനാൽ ഒരു വൈദ്യുതമണ്ഡലം ഉപയോഗിച്ച് ഫോസ്‌ഫർ പൂശിയ ഒരു മറയിലേക്ക് അതിവേഗം പായിക്കുവാൻ കഴിയും. മറയിൽ തട്ടുമ്പോൾ പ്രകാശത്തിന്റെ ഒരു മിന്നലുണ്ടാകുന്നു. താമസിയാതെ, ഈ ഇലക്‌ട്രോണുകൾ വരുന്നത് അണുക്കളിൽ നിന്നു തന്നെയാണെന്ന് മനസ്സിലാവുകയും, ഒടുവിൽ 1911ൽ ഏണസ്‌റ്റ് റൂതർഫോഡ് എന്ന ബ്രിട്ടീഷ് ഭൗതിക ശാസ്‌ത്രജ്ഞൻ പദാർത്ഥങ്ങളുടെ അണുവിന് ഒരു ആന്തരിക ഘടനയുണ്ടെന്ന് തെളിയിക്കുകയും ചെയ്‌തു. അണുക്കൾ അതിസൂക്ഷ്‌മങ്ങളായ പോസിറ്റീവ് ചാർജ്ജുളള അണുകേന്ദ്രങ്ങളും അതിനുചുറ്റും ഭ്രമണം ചെയ്യുന്ന ഇലക്‌ട്രോണുകളും ചേർന്നതാണ്. റേഡിയോ ആക്‌ടീവ് അണുക്കൾ പുറത്തുവിടുന്ന ധന ചാർജുളള കണികകളായ ആൽഫാ കണികകൾ മറ്റ് അണുക്കളുമായി കൂട്ടിമുട്ടുമ്പോഴുണ്ടാവുന്ന വ്യതിചലനരീതി അപഗ്രഥിച്ച് അദ്ദേഹം ഈ നിഗമനത്തിലെത്തിച്ചേർന്നു.\nഇലക്‌ട്രോണുകളും വ്യത്യസ്‌ത എണ്ണം ധന ചാർജ്ജുളള പ്രോട്ടോൺ (ആദ്യത്തേത് എന്ന അർത്ഥം വരുന്ന ഗ്രീക്കുപദമാണിത്. ദ്രവ്യത്തിന്റെ ഏറ്റവും അടിസ്ഥാനഘടകമാണിതെന്നാണ് കരുതയിരുന്നത്) എന്നു വിളിക്കുന്ന കണികകളും ചേർന്നതാണ് അണുകേന്ദ്രം എന്നാണ് ആദ്യം കരുതിയിരുന്നത്. എന്നാൽ അണുകേന്ദ്രത്തിൽ പ്രോട്ടോണിന്റെ അതേ പിണ്ഡവും വൈദ്യുത ചാർജ്ജില്ലാത്തതുമായ ന്യൂട്രോൺ എന്ന മറ്റൊരു കണികയുണ്ടെന്ന് 1932 ൽ കേംബ്രിഡ്‌ജിൽ റൂതർഫോഡിന്റെ സഹപ്രവർത്തകനായിരുന്ന ജയിംസ് ചാഡ്‌വിക് കണ്ടുപിടിച്ചു. ഈ കണ്ടുപിടുത്തത്തിന് ചാഡ്‌വിക്കിന് നോബൽ സമ്മാനം ലഭിക്കുകയും കേംബ്രിഡ്‌ജിൽ (ഇപ്പോൾ ഞാൻ ഫെലോ ആയിരിക്കുന്ന കോളേജ്) മാസ്‌റ്റർ ഓഫ് ഗോൺവില്ലി ആന്റ് കായസ് കോളേജ് ആയി തിരഞ്ഞെടുക്കപ്പെടുകയും ചെയ്‌തു. പിന്നീട്, ഫെലോകളുമായുണ്ടായ അഭിപ്രായവ്യത്യാസം കാരണം അദ്ദേഹം ഈ പദവിയിൽ നിന്നും രാജിവെച്ചു. യുദ്ധത്തിനുശേഷം തിരിച്ചെത്തിയ ഒരു സംഘം പുതിയ ഫെലോകൾ പഴയ ഫെലോകളെ, കോളേജിൽ അവർ ചിരകാലമായി വഹിച്ചിരുന്ന പദവികളിൽനിന്നും തിരഞ്ഞെടുപ്പിലൂടെ പുറത്താക്കിയതു മുതൽ കോളേജിൽ രൂക്ഷമായ തർക്കം നിലനിന്നിരുന്നു. അത് എന്റെ കാലത്തിനു മുമ്പായിരുന്നു. ഞാൻ 1965 -ൽ ഈ അസ്വാരസ്യങ്ങളുടെ വാലറ്റത്താണ് കോളേജിൽ ചേർന്നത്. അപ്പോഴും നോബൽ സമ്മാന ജേതാവായ സർ നെവിൽ മോട്ട് എന്ന മാസ്‌റ്റർക്ക് സമാനമായ അഭിപ്രായ വ്യത്യാസങ്ങൾ കാരണം രാജിവെക്കേണ്ടിവന്നു.\nഏകദേശം 20 കൊല്ലങ്ങൾക്കു മുമ്പുവരെ പ്രോട്ടോണുകളും ന്യൂട്രോണുകളുമാണ് അടിസ്ഥാനകണികകൾ എന്നാണ് കരുതപ്പെട്ടിരുന്നത്. പക്ഷെ പ്രോട്ടോണുകളും അല്ലെങ്കിൽ ഇലക്‌ട്രോണുകളും അതിവേഗതയിൽ കൂട്ടിയിടിപ്പിക്കുന്ന പരീക്ഷണങ്ങൾ അവ പിന്നെയും ചെറിയ കണികകൾ ചേർന്നുണ്ടായതാണെന്ന് സൂചിപ്പിച്ചു. ഈ കണികകളെ കാൽടെക്കിലെ ഭൗതികശാസ്‌ത്രജ്ഞനായ മുറെ ജൽമാൻ ക്വാർക്കുകൾ എന്നു വിളിച്ചു. അവയുടെ പഠനങ്ങൾക്ക് 1969 ൽ അദ്ദേഹത്തിന് നോബൽ സമ്മാനം ലഭിച്ചു. ഈ പേരിന്റെ ഉത്ഭവം ജയിംസ് ജോയ്‌സിന്റെ ‘മാസ്‌റ്റർ മാർക്കിനു മൂന്ന് കാർക്ക്“ എന്ന വിചിത്രമായ ഒരു ഉദ്ധരണിയിൽ നിന്നാണ്. ക്വാർക്ക് എന്ന വാക്ക് ക്വാർട്ട് എന്നാണ് ഉച്ചരിക്കേണ്ടതെന്നാണ് കരുതപ്പെടുന്നത്, T യ്‌ക്ക് പകരം K ആണെങ്കിലും. എന്നാൽ, സാധാരണ ഉച്ചരിക്കാറുളളത് ലാർക്ക് പോലെയാണ്.\nകാർക്കുകൾ വ്യത്യസ്‌തമായ പല തരത്തിലുളളവയാണ്. ഇവ ചുരുങ്ങിയത് ആറ് ’രുചി‘കളിൽ ഉണ്ടെന്നാണ് കരുതപ്പെടുന്നത്. അവയെ ഉയർന്ന താഴ്‌ന്ന, വിചിത്രം, വശ്യം, അടിവശം, മുകൾവശം എന്നിങ്ങനെയാണ് വിളിക്കുന്നത്. ഓരോ രുചിയും മൂന്ന് നിറങ്ങളിൽ വരുന്നു. ചുവപ്പ്, പച്ച, നീല (ഈ പേരുകളെല്ലാം വെറും ലേബലുകൾ മാത്രമാണെന്ന് പ്രത്യേകം എടുത്ത് പറയേണ്ടതുണ്ട്. കാർക്കുകൾ ദൃശ്യപ്രകാശത്തിലും വളരെ കുറഞ്ഞ തരംഗദൈർഘ്യമുളളവയാണ് അതിനാൽ പരിചിതമായ അർത്ഥത്തിൽ നിറങ്ങളൊന്നും തന്നെയില്ല. പിന്നെ, ആധുനിക ഭൗതിക ശാസ്‌ത്രജ്‌ഞ്ഞർ പുതിയ കണികകൾക്കും പ്രതിഭാസങ്ങൾക്കും പേരിടുന്നതിൽ കൂടുതൽ ഭാവനാസമ്പന്നരാണെന്ന് തോന്നുന്നു. ഇക്കാര്യത്തിൽ അവർ സ്വയം ഗ്രീക്ക് ഭാഷയിൽ ഒതുങ്ങിക്കൂടുന്നില്ല!) ഒരു പ്രോട്ടോൺ അല്ലെങ്കിൽ ന്യട്രോൺ, ഓരോ നിറത്തിലുളള മൂന്ന് കാർക്കുകളടങ്ങിയതാണ്. ഒരു പ്രോട്ടോണിൽ രണ്ട് ഉയർന്ന കാർക്കുകളും ഒരു താഴ്‌ന്ന കാർക്കുകളുമുണ്ട്, ഒരു ന്യൂട്രോണിൽ രണ്ട് താഴ്‌ന്നതും ഒരു ഉയർന്നതും. നമുക്ക് മറ്റ് കാർക്കുകളടങ്ങിയ (വിചിത്രം, വശ്യം, അടിവശം, മുകൾവശം) കണികകൾ സൃഷ്‌ടിക്കാവുന്നതാണ്. പക്ഷെ ഇവക്കെല്ലാം വളരെ കൂടുതൽ പിണ്ഡമുളളതുകൊണ്ട് അതിവേഗം പ്രോട്ടോണുകളും ന്യൂട്രോണുകളുമായി വിഘടിക്കുന്നു.\nഅണുവോ അതിനുളളിലെ പ്രോട്ടോണോ ന്യൂട്രോണോ അവിഭാജ്യങ്ങളല്ലെന്ന് ഇപ്പോൾ നമുക്കറിയാം. അപ്പോഴുദിക്കുന്ന ചോദ്യമിതാണ്‌ഃ ഏതാണ് സർവ്വ വസ്‌തുക്കളും സൃഷ്‌ടിക്കപ്പെട്ടിട്ടുളള അടിസ്ഥാന നിർമ്മാണ വസ്‌തുവായ മൂലകണിക? പ്രകാശത്തിന്റെ തരംഗദൈർഘ്യം ഒരു അണുവിന്റെ വലുപ്പത്തേക്കാൾ വളരെ വലുതായതിനാൽ ഒരു അണുവിന്റെ ഭാഗങ്ങൾ സാധാരണ രീതിയിൽ ’നോക്കിക്കാണാ‘മെന്ന മോഹം വേണ്ട. അതിന് നമുക്ക് വളരെ തരംഗദൈർഘ്യം കുറഞ്ഞ എന്തെങ്കിലും വേണം. കഴിഞ്ഞ അദ്ധ്യായത്തിൽ കണ്ടപോലെ, എല്ലാ സൂക്ഷ്‌മകണികകളും വാസ്‌തവത്തിൽ തരംഗങ്ങളാണെന്നും അവയുടെ ഊർജ്ജം കൂടുംതോറും തരംഗദൈർഘ്യം കുറയുന്നുവെന്നും ഊർജ്ജകണബലതന്ത്രം പറയുന്നു. അതിനാൽ നമ്മുടെ ചോദ്യത്തിനുളള ഏറ്റവും നല്ല ഉത്തരം, എത്ര ഉയർന്ന കണികോർജ്ജം നമുക്ക് ഉപയോഗിക്കാൻ കഴിയും എന്നുളളതിനെ ആശ്രയിച്ചിരിക്കുന്നു. കാരണം, ഇതാണ് എത്രകണ്ട് സൂക്ഷ്‌മമായ അളവിൽ നമുക്ക് കാണുവാൻ കഴിയും എന്ന് നിർണ്ണയിക്കുന്നത്. ഈ കണികോർജ്ജം സാധാരണ അളക്കുന്നത് ഇലക്‌ട്രോൺ വോൾട്ട് എന്ന യൂണിറ്റിലാണ്. (ഇലക്‌ട്രോണുകൾ കൊണ്ടുളള തോംസൺന്റെ പരീക്ഷണങ്ങളിൽ ഇലക്‌ട്രോണുകളുടെ വേഗത വർദ്ധിപ്പിക്കുവാൻ അദ്ദേഹം വൈദ്യുതമണ്ഡലം ഉപയോഗിച്ചു എന്ന് നാം കണ്ടു. ഒരു വോൾട്ട് വൈദ്യുത മണ്ഡലത്തിൽ നിന്നും ഒരു ഇലക്‌ട്രോണിന് ലഭിക്കുന്ന ഊർജ്ജമാണ് ഇലക്‌ട്രോൺ വോൾട്ട്.) 19-ാം നൂറ്റാണ്ടിൽ, തീ കത്തൽ മുതലായ രാസപ്രവർത്തനങ്ങളിൽ ഉല്‌പാദിപ്പിക്കപ്പെടുന്ന ഏതാനും ഇലക്‌ട്രോൺ വോൾട്ട് ഊർജ്ജം മാത്രം ഉപയോഗിക്കാനറിയാമായിരുന്ന കാലത്ത്, ഏറ്റവും ചെറിയ വസ്‌തു അണുവാണെന്ന് കരുതിപ്പോന്നു. റൂതർഫോഡിന്റെ പരീക്ഷണത്തിലാകട്ടെ, കണികകളുടെ ഊർജ്ജം ദശലക്ഷകണക്കിന് ഇലക്‌ട്രോൺ വോൾട്ടാണ്. കുറേക്കൂടി അടുത്ത കാലത്ത്, ആദ്യ കോടിക്കണക്കിനും പിന്നീട് ശതകോടിക്കണക്കിനും ഇലക്‌ട്രോൺ വോൾട്ട് കണികോർജ്ജം ഉല്‌പാദിപ്പിക്കാൻ വേണ്ട വൈദ്യുത മണ്ഡലം കൈകാര്യം ചെയ്യാൻ നാം പഠിച്ചു കഴിഞ്ഞു. അങ്ങനെ, 20 കൊല്ലം മുമ്പ് അടിസ്ഥാന കണികളെന്നു കരുതിയിരുന്നവ അതിലും ചെറിയ കണികകൾ ചേർന്നവയാണെന്ന് നാം മനസ്സിലാക്കി. ഇനിയും കൂടുതൽ കൂടുതൽ ഉയർന്ന ഊർജ്ജത്തിലേക്ക് കടക്കുമ്പോൾ ഇവ വീണ്ടും ചെറിയ കണികകൾ ചേർന്നവയാണെന്ന് വരുമോ? തീർച്ചയായും അങ്ങനെ ആയിക്കൂടെന്നില്ല, എങ്കിലും അന്തിമമായ പ്രകൃതിയുടെ നിർമ്മാണ വസ്‌തുക്കളെപ്പറ്റിയുളള അറിവ് നമുക്ക് ലഭിച്ചു, അഥവാ നാം അതിന്റെ വളരെയടുത്തെത്തിയിരിക്കുന്നു എന്ന് വിശ്വസിക്കുവാൻ വേണ്ട ചില സൈദ്ധാന്തിക കാരണങ്ങൾ നമുക്കറിയാം.


യു.ഡി.എഫില് അസ്വസ്ഥനായി മാണി സി. കാപ്പന്; ചര്‍ച്ചയില്ലെന്ന് എ. കെ ശശീന്ദ്രന്, പരാതി പരിഹരിക്കുമെന്ന് തിരുവഞ്ചൂര് | Southlive\nയു.ഡി.എഫില് അസ്വസ്ഥനായി മാണി സി. കാപ്പന്; ചര്‍ച്ചയില്ലെന്ന് എ. കെ ശശീന്ദ്രന്, പരാതി പരിഹരിക്കുമെന്ന് തിരുവഞ്ചൂര്\nThursday, 31st March 2022, 10:51 am\nമാണി സി കാപ്പനുമായി ചര്‍ച്ചയ്ക്കില്ലെന്ന് വനം മന്ത്രി എ കെ ശശീന്ദ്രന്. എല്‍ഡിഎഫില് ഇപ്പോള് ബലക്കുറവില്ലെന്നും മാണി സി കാപ്പന് എല്‍ഡിഎഫിലേക്ക് വരേണ്ടെന്നും ശശീന്ദ്രന് പറഞ്ഞു. അതേസമയം മാണി സി കാപ്പന്റെ വിഷയങ്ങളില് ചര്‍ച്ച നടത്തി പരിഹരിക്കുമെന്ന് തിരുവഞ്ചൂര് രാധാകൃഷ്ണന് പറഞ്ഞു. എന്നാല് പരാതി ഇതുവരെ തന്നോട് പറഞ്ഞിട്ടില്ലെന്ന് പ്രതിപക്ഷ നേതാവ് പ്രതികരിച്ചു.\nനേരത്തെ യുഡിഎഫിലെ പ്രശ്‌നങ്ങളില് തുറന്നടിച്ച് മാണി സി കാപ്പന് എംഎല്‍എ രംഗത്തെത്തിയിരുന്നു. മുന്നണിയില് സംഘാടനം ഇല്ലാത്തതിനാല് ആര്‍ക്കും ആരേയും എന്തും പറയാവുന്ന അവസ്ഥയെന്നും കാപ്പന് പരഞ്ഞു. എന്നാല് ഇടതു മുന്നണിയില് ഇത്തരം പ്രതിസന്ധയില്ല. ഇങ്ങനെയൊക്കെ ആണേലും മുന്നണി മാറ്റം ഉദിക്കുന്നില്ല എന്നും കാപ്പന് പറഞ്ഞു.പ്രതിപക്ഷ നേതാവിനെ കാര്യങ്ങള് അറിയിച്ചിട്ടും പ്രശ്‌നപരിഹാരം ഉണ്ടായിട്ടില്ലെന്ന് കാപ്പന് പറയുന്നു.\nരമേശ് ചെന്നിത്തല സര്‍ക്കാരിനെതിരെ ആരോപണം ഉന്നയിക്കുമ്പോള് അത് ഉന്നയിക്കേണ്ടത് താനെന്ന് വി.ഡി.സതീശന് പറയുന്നു. ഇതെല്ലാം സംഘാടനം ഇല്ലാത്തതിന്റെ പ്രശ്‌നമാണ്. യുഡിഎഫിലെ പല ഘടകകക്ഷികളും സംതൃപ്തരല്ല. എന്നാല് എല് ഡി എഫില് ഈ പ്രശ്‌നമില്ലെന്ന് കാപ്പന് പറയുന്നു. എന്നാല് എന്തൊക്കെ സംഭവിച്ചാലും എല്‍ഡിഎഫിലേക്ക് തിരികെ പോകുന്ന പ്രശ്‌നം ഉദിക്കുന്നില്ല. യുഡിഎഫ് തിരുത്തി മുന്നോട്ട് പോകണമെന്നാണ് ആഗ്രഹമെന്നും കാപ്പന് പറഞ്ഞു.


ഹിന്ദുവായതിനാൽ കനേറിയക്ക് പാക് ടീമിൽ വിവേചനം നേരിട്ടു -അക്തർ; വെളിപ്പെടുത്തൽ സത്യമെന്ന് കനേറിയ | Pakistan players mistreated Danish Kaneria for beingaHindu: Shoaib Akhtar -India news | Madhyamam\ndate_range 26 Dec 2019 4:53 PM GMT\nഹിന്ദുവായതിനാൽ കനേറിയക്ക് പാക് ടീമിൽ വിവേചനം നേരിട്ടു -അക്തർ; വെളിപ്പെടുത്തൽ സത്യമെന്ന് കനേറിയ\nഒരേ മേശയിൽനിന്ന് ഭക്ഷണം എടുക്കാൻ പോലും അനുവദിച്ചിരുന്നില്ല\nന്യൂഡൽഹി: ഹിന്ദു ആയതിനാൽ പാകിസ്താൻ ക്രിക്കറ്റ് താരം ഡാനിഷ് കനേറിയയോട് സഹതാരങ്ങൾ മോശമായിട്ടാണ് പെരുമാറിയിരുന്നതെന്ന് മുൻ പാക് പേസ് ബൗളർ ശുഐബ് അക്തർ. ഒരേ മേശയിൽ നിന്ന് ഭക്ഷണം എടുക്കാൻ പോലും ഡാനിഷിനെ ടീമംഗങ്ങൾ അനുവദിച്ചിരുന്നില്ലെന്നും അക്തർ വെളിപ്പെടുത്തുന്നു.\n‘ഗെയിം ഓൺ ഹെ’ എന്ന ക്രിക്കറ്റ് ഷോയിൽ ആണ് അക്തർ വിവാദ പരാമർശങ്ങളുമായി രംഗത്തെത്തിയത്. അനിൽ ദൽപതിന് ശേഷം അന്താരാഷ്ട്ര ക്രിക്കറ്റിൽ പാകിസ്താനെ പ്രതിനിധീകരിച്ച ഹിന്ദു താരമാണ് സ്പിന്നറായ ഡാനിഷ്. അക്തറിന്‍റെ വെളിപ്പെടുത്തൽ സത്യമാണെന്നായിരുന്നു ഡാനിഷിന്‍റെ പ്രതികരണം. ‘ഹിന്ദുവായതിനാൽ എന്നോട് സംസാരിക്കാൻ പോലും മടിച്ചിരുന്ന താരങ്ങളുടെ പേര് ഞാൻ ഉടൻ വെളിപ്പെടുത്തും. അന്ന് എനിക്ക് അതേക്കുറിച്ച് പറയാൻ പേടിയായിരുന്നു. ഇപ്പോൾ ഞാൻ അതിന് തയാറാണ്’ -ഡാനിഷ് പറഞ്ഞു.\n‘ഡാനിഷ് ഞങ്ങൾക്കൊപ്പം ആഹാരം കഴിക്കുേമ്പാളോ അതേ മേശയിൽ നിന്ന് ഭക്ഷണം എടുക്കുേമ്പാളോ അന്നത്തെ കാപ്റ്റൻ നെറ്റിചുളിച്ചിരുന്നു. കാപ്റ്റൻ എന്ന നിലയിൽ നിങ്ങളുടെ ഈ പ്രവൃത്തി നിന്ദ്യമാണെന്ന് ഞാൻ പല തവണ ചൂണ്ടിക്കാട്ടിയിട്ടുണ്ട്. ഡാനിഷ് നമ്മുടെ വിജയത്തിനായി നിരവധി വിക്കറ്റുകൾ വീഴ്ത്തിയ കളിക്കാരനാണ്. അയാളോട് ഇങ്ങനെ പെരുമാറുന്നത് ശരിയല്ലെന്നും ഞാൻ പറഞ്ഞിരുന്നു’ -അക്തർ വെളിപ്പെടുത്തുന്നു.\nകളിയുടെ ജയത്തിന്‍റെ ക്രെഡിറ്റ് ഡാനിഷിന് നൽകാൻ സഹതാരങ്ങൾ തയാറായിരുന്നില്ല. 2005ൽ ഇംഗ്ലണ്ടിനെതിരായ ടെസ്റ്റ് സീരീസ് പാകിസ്താൻ ജയിച്ചത് ഡാനിഷിന്‍റെ മികവിലാണ്. എങ്കിലും അത് അംഗീകാരിക്കാൻ ആരും തയാറാകാതിരുന്നതിനെയും താൻ വിമർശിച്ചിരുന്നു. പാകിസ്താനിൽ ജനിച്ച ഒരു ഹിന്ദുവിന് ജന്മരാജ്യത്തിന് വേണ്ടി കളിക്കാൻ അവകാശമുണ്ട്. പാകിസ്താന് വേണ്ടി ഏറ്റവും കൂടുതൽ ടെസ്റ്റ് വിക്കറ്റുകൾ നേടിയ കളിക്കാരുടെ പട്ടികയിൽ വസിം അക്രം, വഖാർ യൂനിസ്, ഇമ്രാൻ ഖാൻ എന്നിവർക്ക് പിന്നിലായി നാലാം സ്ഥാനത്താണ് ഡാനിഷിന്‍റെ സഥാനം. ഇത്തരമൊരു മികച്ച കളിക്കാരനോട് ജാതിയുടെ പേരിൽ വേർതിരിവ് കാട്ടുന്നത് തന്നെ പലപ്പോഴും ദേഷ്യം പിടിപ്പിച്ചിട്ടുണ്ടെന്നും അക്തർ പറഞ്ഞു.\nഅതേസമയം, അക്തറിന്‍റെ പരാമർശം ഏറെ ആവേശത്തോടെയാണ് സംഘ്പരിവാർ അനുയായികൾ ഏറ്റെടുത്തത്. ‘ദേശീയ ക്രിക്കറ്റ് ടീമിൽ അംഗമെന്ന നല്ല നിലയിൽ എത്തിയ ഹിന്ദുക്കൾക്ക് േപാലും പാകിസ്താനിൽ മോശം പെരുമാറ്റമാണ് നേരിടേണ്ടി വരുന്നത്. അപ്പോൾ പാവപ്പെട്ട ഹിന്ദുക്കളുടെ അവസ്ഥ എന്താണെന്ന് ആലോചിച്ച് നോക്കൂ. പാകിസ്താന്‍റെ ഹിന്ദു വിരോധം പുറത്തെത്തിച്ചതിന് അക്തറിന് നന്ദി’ -അമിത് കുമാർ സിന്ധി ട്വിറ്ററിൽ കുറിച്ചു.\nപാക് ജഴ്സിയണിഞ്ഞ രണ്ടാമത്തെ ഹിന്ദുമതവിശ്വാസിയായ കനേറിയ 61 ടെസ്റ്റിൽനിന്ന് 261 വിക്കറ്റ് വീഴ്ത്തിയിട്ടുണ്ട്. 2009ലെ ഒത്തുകളി വിവാദത്തെത്തുടർന്ന് കരിയർ അവസാനിച്ചു.\nTAGS:danish kaneria shoaib akhtar caste discrimination pakisthan cricket\nNews Summary - Pakistan players mistreated Danish Kaneria for beingaHindu: Shoaib Akhtar -India news


പൈപ്പ് പൊട്ടി കുടിവെള്ളം പാഴാകുന്നു • Suprabhaatham\nApril 30, 2019 | 11:46 am IST\nകാഞ്ഞങ്ങാട്: പടിഞ്ഞാറെക്കരയില് റോഡരികിലെ കുടിവെള്ള പൈപ്പ് പൊട്ടി നൂറുകണക്കിനു ലിറ്റര് വെള്ളം ദിവസങ്ങളായി പാഴാകുന്നു. കടുത്തവേനലില് കുടിവെള്ളത്തിനായി നാടു കേഴുമ്പോഴാണ് ഇങ്ങിനെ വെള്ളം പാഴാകുന്നത്.\nകഴിഞ്ഞ വെള്ളിയാഴ്ച ആദ്യം പൈപ്പ് പൊട്ടിയപ്പോള് തന്നെ നാട്ടുകാര് ജലവകുപ്പ് അതോറിറ്റിയിലെ ജീവനക്കാരെ വിളിച്ചറിയിച്ചിരുന്നു. എന്നാല് ശനിയാഴ്ച ശരിയാക്കാമെന്നായിരുന്നു ജലവകുപ്പ് അധികൃതര് പറഞ്ഞിരുന്നത്. ദിവസങ്ങള് കഴിഞ്ഞിട്ടും നന്നാക്കിയിട്ടില്ല.\nഉദ്യോഗസ്ഥര് ആരുമെത്താത്തതിനെ തുടര്‍ന്ന് നാട്ടുകാര് പ്ലാസ്റ്റിക് മൂടിയും മറ്റുമിട്ട് വെള്ളത്തിന്റെ ഒഴുക്ക് തടഞ്ഞിട്ടുണ്ട്. എന്നാല് വീടുകളിലേക്ക് ജലവിതരണം നടക്കുന്ന സമയത്ത് ശക്തിയായി ഇതില്‍നിന്ന് വെള്ളം ചീറ്റുന്നുണ്ട്.\nകുടിവെള്ളം കിട്ടാക്കനിയാകുമ്പോള് ഇങ്ങിനെ നൂറുകണക്കിനു ലിറ്റര് വെള്ളം വെറുതേ പാഴാക്കി കളയുന്നത് ജലവിഭവ വകുപ്പിന്റെ അനാസ്ഥ കാരണമാണെന്ന് നാട്ടുകാര് പറയുന്നു. ഉപ്പുവെള്ളവും കലക്കവെള്ളവും കാരണം പടിഞ്ഞാറെക്കര, അതിഞ്ഞാലിലെ ചില ഭാഗങ്ങളില് നാട്ടുകാരുടെ കുടിവെള്ളത്തിന് ഏക ആശ്രയം ജല വിഭവവകുപ്പിന്റെ ജലവിതരണം മാത്രമാണ്.\nഅതിലൊരു പൈപ്പാണ് ദിവസങ്ങളായി പൊട്ടി ജലം പാഴാകുന്നത്.


രാത്രിയുടെ സൗന്ദര്യം; വില കുറഞ്ഞ വെസ്പ നോട്ട് എത്തി – Media Ink Online\nരാത്രിയുടെ സൗന്ദര്യം; വില കുറഞ്ഞ വെസ്പ നോട്ട് എത്തി\nഇന്ത്യയില് ലഭ്യമായ ഏറ്റവും വില കുറഞ്ഞ വെസ്പ സ്‌കൂട്ടറാണിത്. നോട്ട് എന്നാല് ഇറ്റാലിയന് ഭാഷയില് രാത്രി എന്നര്‍ത്ഥം\nഇന്ത്യയിലെ ഏറ്റവും വില കുറഞ്ഞ വെസ്പ മോഡല് അവതരിച്ചു. വെസ് നോട്ട് 125 എന്നാണ് മോഡലിന്റെ പേര്. 68,845 രൂപയാണ് വില. വെസ്പ 125 വിഎക്‌സ്എല്ലിനെ അപേക്ഷിച്ച് 4000 രൂപ വില കുറവാണ് വെസ്പ നോട്ടിന്. അതിനാല് തന്നെ വെസ്പ നോട്ടാണ് ഈ നിരയിലെ ഏറ്റവും വില കുറഞ്ഞ മോഡല്.\nനോട്ട് എന്നാല് ഇറ്റാലിയന് ഭാഷയില് രാത്രി എന്നര്‍ത്ഥം. അതുകൊണ്ടാണ് വെസ്പ നോട്ടിന് കമ്പനി ബ്ലാക്ക് നിറം നല്‍കിയിരിക്കുന്നത്. കണ്ണാടികളും വീലുകളും എല്ലാം ബ്ലാക് തന്നെയാണ്. ഫ്രണ്ട് ഡിസ്‌ക് ബ്രേക്ക് ഡ്രം ബ്രേക്ക് ആക്കി മാറ്റിയതാണ് മറ്റ് മോഡലുകളില് നിന്നുള്ള വ്യത്യസ്തത.\nഅതേസമയം മറ്റ് മോഡലുകളില് ട്യൂബ്ലെസ് ടയറുകള് ആണെങ്കില് ഇതില് ട്യൂബ് ടയറുകളാണ് സജ്ജീകരിച്ചിരിക്കുന്നത്. 125 സിസി ആണ് എന്‍ജിന്. പിയാജിയോക്ക് പുതിയ മോഡല് അവതരിപ്പിച്ചതുവഴി കൂടുതല് വില്‍പ്പന നേടാന് സാധിക്കുമെന്നാണ് പ്രതീക്ഷ.\nRelated Topics:Indiapiaggiovespa notte


Kanachery, Echur P.O.\nKannur, 0497-2791600, 2790330, 2733967, 9447372158\nടി.വി. അരുണാചലവും കുടുംബവും\nസുകുമാര് അഴിക്കോടില് നിന്നും പുരസ്കാരം ഏറ്റുവാങ്ങുന്നു. കടന്നപ്പള്ളി രാമചന്ദ്രന് എം.എല്.എ., അബ്ദുള്ളക്കുട്ടി എം.പി. എന്നിവര് സമീപം\nഅന്താരാഷ്ട്ര വോളിബോള് റഫറിയെന്നനിലയില് പ്രശസ്തനാണ് ശ്രീ. ടി.വി. അരുണാചലം. ഇന്ത്യയ്ക്കകത്തും പുറത്തും നിരവധി മത്സരങ്ങള് അരുണാചലം നിയന്ത്രിച്ചിട്ടുണ്ട്. കൂടാതെ, നിരവധി പ്രാദേശിക വോളിബോള് ടൂര്‍ണമെന്റുകള് സംഘടിപ്പിച്ചുകൊണ്ട് നല്ലൊരു കായികസംഘാടകന് എന്നപേരും നേടിയെടുക്കാന് ഇദ്ദേഹത്തിനുകഴിഞ്ഞു.\nമുണ്ടേരി കാനച്ചേരി സ്വദേശിയും കുറുപ്പ് എന്ന പേരില് അറിയപ്പെടുന്നയാളുമായ കൂടാളി പി.കെ. ബാലകൃഷ്ണക്കുറുപ്പിന്റെയും ടി.വി. ഗൌരിയുടെയും മകനായി 1969 മെയ് 31-നാണ് അരുണാചലം ജനിച്ചത്. നവകേരള എല്.പി. സ്കൂള്, വലിയന്നൂര് നോര്‍ത്ത് യു.പി. സ്കൂള്, തോട്ടട ജെ.റ്റി.എസ്. എന്നിവിടങ്ങളിലായിരുന്നു സ്കൂള് പഠനം. തുടര്‍ന്ന് റ്റി.എച്ച്.എസ്.എല്.സി. പാസ്സായി. 1996-ല് വിധാതാ കോളജ് ഓഫ് ഫിസിക്കല് എഡ്യൂക്കേഷനില്‍നിന്നും ഫിസിക്കല് എഡ്യൂക്കേഷന് ഡിപ്ളോമ പൂര്‍ത്തിയാക്കിയ ഇദ്ദേഹം 1996-ല് തായിനേരി എം.എച്ച്.എസ്സില് കായികാദ്ധ്യാപകനായി ജോലിയില് പ്രവേശിച്ചു. പിന്നീട് വാരം സി.എച്ച്.എം.എസ്സില് ജോലിചെയ്ത ഇദ്ദേഹം ഇപ്പോള് തോട്ടട എസ്.എന്. ട്രസ്റ് ഹയര് സെക്കണ്ടറി സ്കൂളിലാണ് പ്രവര്‍ത്തിക്കുന്നത്.\nസ്കൂള്‍പഠനകാലം മുതല്‍ക്കേ അരുണാചലം നല്ല വോളിബോള് കളിക്കാരനായിരുന്നു. ഇദ്ദേഹത്തിന്റെ പിതാവ് ബാലകൃഷ്ണക്കുറുപ്പ് അറിയപ്പെടുന്ന വോളിബോള് താരമായിരുന്നു. മദ്രാസ് ടീമിന്റെ ക്യാപ്റ്റനായിരുന്നു കുറുപ്പ്. പിതാവു തന്നെയാണ് സ്പോര്‍ട്സ് രംഗത്തെ അരുണാചലത്തിന്റെ ഗുരുനാഥന്. മലബാര് ചാമ്പ്യന് എന്നറിയപ്പെട്ടിരുന്ന ബാലകൃഷ്ണക്കുറുപ്പ്, കേരള സ്കൂള് ടീച്ചേഴ്സ് ഗെയിമിന്റെ വോളിബോള് ക്യാപ്റ്റനായിരുന്നു. സ്കൂള് അദ്ധ്യാപികയായിരുന്ന മാതാവ് റ്റി.വി. ഗൌരിടീച്ചറും വേണ്ട പ്രോത്സാഹനങ്ങള് നല്‍കി.\nകണ്ണൂര്‍ജില്ലാ സ്കൂള് ടീം അരുണാചലത്തിന്റെ നേതൃത്വത്തില് സംസ്ഥാനതലത്തില് മികച്ച നേട്ടങ്ങള് കൈവരിച്ചിട്ടുണ്ട്. നിരവധി ക്ളബ്ബുകള്‍ക്കുവേണ്ടിയും ഇദ്ദേഹം ജഴ്സിയണിഞ്ഞു. വോളിബോള് കൂടാതെ ഫുട്ബോള്, ഹോക്കി, ബോള്-ബാഡ്മിന്റണ് ടീമുകളിലും ഇദ്ദേഹം ഉണ്ടായിരുന്നു. എസ്.എന് ട്രസ്റ് സ്കൂളിനെ പ്രതിനിധീകരിച്ച് ജില്ലാ, സംസ്ഥാന സ്കൂള് ടീമുകളിലേക്ക് ഒട്ടേറെ കുട്ടികളെ വിവിധ കായികയിനങ്ങളില് പങ്കെടുപ്പിക്കുന്നതിന് അരുണാചലത്തിന് സാധിച്ചു.\nറഫറിയെന്നനിലയില് ഇദ്ദേഹത്തിന്റെ അരങ്ങേറ്റം അപ്രതീക്ഷിതമായിരുന്നു. കായലോട് എരുവട്ടി എന്ന സ്ഥലത്തുനടന്ന വോളിബോള് ടൂര്‍ണമെന്റില് റഫറി വരാതിരുന്ന സാഹചര്യത്തില് സ്പോര്‍ട്സ് അതോറിറ്റി ഓഫ് ഇന്ത്യയുടെ കോച്ച് വി.ആര്. ബാലകൃഷ്ണന് ഇദ്ദേഹത്തിന് വിസില് നല്‍കി റഫറിയായി ചുമതല നല്‍കി. ഇതായിരുന്നു വോളിബോള് റഫറിയെന്നനിലയില് അരുണാചലത്തിന്റെ തുടക്കം.\nസ്കൂള് അദ്ധ്യാപകരുടെ കൂട്ടത്തില് ഇന്ത്യയിലെതന്നെ ആദ്യത്തെ ഇന്റര്‍നാഷണല് വോളി റഫറിയാണ് ഇദ്ദേഹം. നിരവധി അന്താരാഷ്ട്രമത്സരങ്ങള്, ജില്ലാസംസ്ഥാനദേശീയമത്സരങ്ങള് എന്നിവയ്ക്ക് ഇദ്ദേഹം റഫറിയുടെ കുപ്പായമണിഞ്ഞിട്ടുണ്ട്.\nതിരുവനന്തപുരത്തുവച്ച് നടന്ന വോളിബോള് കോച്ചേഴ്സ് ക്യാമ്പില്‍നിന്നും സ്പെഷ്യല് ട്രെയിനിംഗ് അരുണാചലത്തിന് ലഭിച്ചിട്ടുണ്ട്. നിലവില് ബോള്‍ബാഡ്മിന്റണ്, കബഡി, അത്ലറ്റിക്സ് എന്നിവയുടെ അംഗീകൃതറഫറിയാണ് അരുണാചലം.\nകായികസാമൂഹികസാംസ്കാരികരംഗത്തെ പല പ്രമുഖരുമായും അടുത്ത വ്യക്തിബന്ധം പുലര്‍ത്തുന്ന വ്യക്തിയാണ് ഇദ്ദേഹം. മുന് കണ്ണൂര് ജില്ലാ വോളിബോള് അസോസിയേഷന് സെക്രട്ടറി പത്മനാഭന്, എസ്.എന്. കോളജ് ഫിസിക്കല് എഡ്യൂക്കേഷന് പ്രൊഫസര് പി.കെ. ജഗന്നാഥന് തുടങ്ങിയവര് ഈ രംഗത്ത് ഇദ്ദേഹത്തിന് പ്രചോദനം നല്‍കിയവരാണ്.\nകായികരംഗത്തെ പ്രമുഖവ്യക്തിയെന്നനിലയില് നിരവധി സ്ഥാനങ്ങള് ഇദ്ദേഹം അലങ്കരിച്ചിട്ടുണ്ട്. സ്റേറ്റ് റിസോഴ്സ് പേഴ്സണ്, ജില്ലാ സ്കൂള് ഗയിംസ് അസോസിയേഷന് എക്സിക്യൂട്ടീവ് കമ്മറ്റിയംഗം, കായികാദ്ധ്യാപകസംഘടന കണ്ണൂര്‍ജില്ലാ ട്രഷറര്, കാനാച്ചേരി ഫ്രണ്ട്സ് സ്പോര്‍ട്സ് ക്ളബ്ബ് പ്രസിഡന്റ്, കണ്ണൂര് ജില്ലാ സ്പോര്‍ട്സ് കൌണ്‍സില് അംഗം, വോളിബോള്, ഷട്ടില്, സ്വിമ്മിങ് അസോസിയേഷനുകളുടെ ഭാരവാഹി എന്നീനിലകളിലെല്ലാം അരുണാചലം പ്രവര്‍ത്തിക്കുന്നു. നിരവധി സ്പോര്‍ട്സ് സംഘടനകളുടെ രക്ഷാധികാരിയും ഉപദേശകസമിതിയംഗവുമാണ് ഇദ്ദേഹം. ഓള് ഇന്ത്യാ തലത്തിലുള്ള നാഷണല് കള്‍ച്ചറല് ഫോറത്തിന്റെ തലശ്ശേരി എടത്തിലമ്പലം സെക്രട്ടറിയാണ്.\nപി.പി.നാരായണന്‍നമ്പ്യാരുടെയും മാണിക്കോത്ത് പത്മാവതിയുടെയും മകള് രമണിയാണ് അരുണാചലത്തിന്റെ ഭാര്യ. തലശ്ശേരി ഇന്ദിരാഗാന്ധി പബ്ളിക് സ്കൂള് കമ്പ്യൂട്ടര് അദ്ധ്യാപികയാണ് ഇവര്. മക്കള്: ആര്യ, അലോക്.\nപ്രമീള (വലിയന്നൂര് എല്.പി. സ്കൂള് ടീച്ചര്), ലതിക (ഏച്ചൂര് വെസ്റ് യു.പി. സ്കൂള് അദ്ധ്യാപിക), എന്നിവരാണ് അരുണാചലത്തിന്റെ സഹോദരിമാര്. കെ.പി. കുഞ്ഞിക്കൃഷ്ണന്‍നമ്പ്യാര് (തളിപ്പറമ്പ് താലൂക്ക് ലൈബ്രറി കൌണ്‍സില് സെക്രട്ടറി), ടി.രവി (ബിസിനസ്സ്) എന്നിവര് സഹോദരീഭര്‍ത്താക്കന്മാരാണ്.\nഔദ്യോഗിക ആവശ്യങ്ങള്‍ക്കായി നിരവധി രാജ്യങ്ങള് സന്ദര്‍ശിച്ചിട്ടുള്ള അരുണാചലത്തിന് കായികരംഗത്തെ അനുഭവങ്ങള്‍വെച്ചുകൊണ്ട് നമ്മുടെ രാജ്യത്തെ കായികമേഖലയെക്കുറിച്ച് പല കാര്യങ്ങളും പറയാനുണ്ട്. പല രാജ്യങ്ങളും വളരെ ചെറുപ്പത്തില്‍ത്തന്നെ കുട്ടികളുടെ കഴിവുകള് കണ്ടെത്തി അവര്‍ക്ക് ദീര്‍ഘകാലപരിശീലനം നല്‍കി മികച്ച കളിക്കാരായി വളര്‍ത്തിയെടുക്കുന്നു. ഇതിനായി അവിടങ്ങളില് സ്പോര്‍ട്സ് നഴ്സറികള് ധാരാളമുണ്ട്. ഇന്ത്യയില് ഇങ്ങനെയൊരു സംവിധാനം ഇല്ല. ക്രിക്കറ്റില്‍പോലും ഇന്ത്യന് ടീമിന് ഹ്രസ്വകാലപരിശീലനമാണ് നല്‍കുന്നത്. അതുകൊണ്ട് മിക്ക അന്താരാഷ്ട്രമത്സരങ്ങളിലും മികവുപുലര്‍ത്താന് സാധിക്കുന്നില്ലെന്ന് ഇദ്ദേഹം പറയുന്നു. നന്നേ ചെറുപ്പത്തില്‍ത്തന്നെ കായികതാരങ്ങളെ കണ്ടെത്തി, അടിസ്ഥാനസൌകര്യങ്ങള് ഒരുക്കി, മികച്ച ട്രെയിനിംഗ് നല്‍കിയാല് നമുക്ക് എല്ലാ മത്സരങ്ങളിലും ലോകനിലവാരത്തിന്റെ നെറുകയിലെത്താന് കഴിയുമെന്നാണ് അരുണാചലത്തിന്റെ പക്ഷം. ഇന്ത്യന് കായികരംഗത്ത് ശ്രദ്ധേയനാകാന് അരുണാചലമെന്ന കണ്ണൂര്‍ക്കാരന് സാധിച്ചത് ഇദ്ദേഹത്തിന്റെ കഠിനപരിശ്രമവും കായികരംഗത്തോടുള്ള അടങ്ങാത്ത അഭിനിവേശവും കൊണ്ടാണ്.


ID Card: സംസ്ഥാനത്തെ മെഡിക്കല് കോളേജുകളില് ഐഡി കാര്‍ഡ് പരിശോധന നിര്‍ബന്ധമാക്കാന് മന്ത്രി വീണാ ജോര്‍ജിന്റെ കര്‍ശന നിര്‍ദേശം – Kairali News | Kairali News Live\nസംസ്ഥാനത്തെ മെഡിക്കല് കോളേജുകളില് ഐഡന്റിറ്റി കാര്‍ഡ് പരിശോധന കര്‍ശനമാക്കാന് ആരോഗ്യ വകുപ്പ് മന്ത്രി വീണാ ജോര്‍ജ് കര്‍ശന നിര്‍ദേശം നല്‍കി. രോഗികളുടെ കൂട്ടിരിപ്പുകാരായി ഒരേ സമയം ഒരാളെ മാത്രമേ അനുവദിക്കുകയുള്ളൂ. ഡോക്ടറുടെ നിര്‍ദേശാനുസരണം മാത്രമേ മറ്റൊരാള്‍ക്കുകൂടി പാസ് അനുവദിക്കുകയുള്ളൂ.\nജീവനക്കാരും മെഡിക്കല്, നഴ്‌സിംഗ് വിദ്യാര്‍ത്ഥികളും നിര്‍ബന്ധമായും ഐഡന്റിറ്റി കാര്‍ഡ് ധരിച്ചിരിക്കണം. സുരക്ഷാ ജീവനക്കാര് ഐഡന്റിറ്റി കാര്‍ഡ് പരിശോധിച്ച് വ്യാജമല്ലെന്ന് ഉറപ്പ് വരുത്തണം. ഉത്തരവാദപ്പെട്ടവര് ഇത് നിര്‍ബന്ധമായും നടപ്പിലാക്കണമെന്ന് മന്ത്രി കര്‍ശന നിര്‍ദേശം നല്‍കി.


വള്ളിക്കുന്ന് : ഫറസാൻ ദ്വീപിലേക്ക്\nഏറെക്കാലമായി മനസ്സിലുള്ള ഒരാഗ്രഹമായിരുന്നു ഫറസാൻ ദ്വീപ് സന്ദർശിക്കുക എന്നത്. സൗദി അറേബ്യയുടെ തെക്ക് പടിഞ്ഞാറൻ പ്രവിശ്യയിൽ ജിസാൻ തീരത്ത് നിന്നും ഏതാണ്ട് അമ്പത് കിലോമീറ്റർ അകലത്തിൽ ചിതറിക്കിടക്കുന്ന നിരവധി ദ്വീപുകളുടെ ഒരു കൂട്ടം. ചരിത്രത്തിന്റെ ഗതകാല ഓർമകളിൽ പോർച്ചുഗീസ്, ഓട്ടോമൻ അധിനിവേശങ്ങളുടെ കഥ പറയുന്ന കടൽ തുരുത്തുകൾ. രേഖപ്പെടുത്തപ്പെട്ടതും അല്ലാത്തതുമായ ചരിത്ര സംഭവങ്ങളിൽ കടൽ കൊള്ളക്കാരുടെയും സാഹസിക നാവികരുടേയും കീഴടക്കലുകളും സംഘട്ടങ്ങളും നിറഞ്ഞു നില്ക്കുന്ന ചെങ്കടലിന്റെ നിഗൂഡ തീരങ്ങൾ.. അന്തമാനിലേക്കെന്ന പോലെ പഴയ കാലത്ത് കള്ളന്മാരെയും രാഷ്ട്രീയ തടവുകാരെയും നാടുകടത്തിയിരുന്ന ഒറ്റപ്പെട്ട ദ്വീപുകൾ.. ആൾകൂട്ടങ്ങളുടെ ബഹളങ്ങളും നാഗരിക ജീവിതത്തിന്റെ തിരക്കുകളും മടുപ്പുളവാക്കുമ്പോൾ ഒറ്റപ്പെട്ട ഇത്തരം പ്രദേശങ്ങളിലേക്കും തുരുത്തുകളിലേക്കും നടത്തുന്ന യാത്രകൾ ജീവിതത്തിന് പുതുമയുള്ള ചില നിറക്കൂട്ടുകൾ നല്കും.. കണ്ണഞ്ചിപ്പിക്കുന്ന കാഴ്ചയുടെ ഉത്സവങ്ങളില്ലെങ്കിലും കാതടിപ്പികുന്ന ശബ്ദങ്ങളുടെ ആഘോഷങ്ങളില്ലെങ്കിലും മനസ്സിലും ചിന്തയിലും ഇത്തിരി ശുദ്ധ വായു നിറയ്ക്കും... ഓർമയിൽ തങ്ങി നില്ക്കാൻ ചില മുഹൂർത്തങ്ങൾ സമ്മാനിക്കും.\nആറു പേരടങ്ങുന്ന യാത്രാ സംഘം. അവരിൽ ഞാനടക്കം നാല് പേർ പല യാത്രകൾ ഒരുമിച്ചു നടത്തിയിട്ടുള്ളവരാണ്. നാല് പേരും ബ്ലോഗർമാരാണ്. അബ്ദുൽ ജബ്ബാർ വട്ടപ്പൊയിൽ, എം ടി മനാഫ്, അക്ബർ ചാലിയാർ.. ഞങ്ങളുടെ യാത്രകളിലേക്ക് ഇത്തവണ കടന്നു വന്ന പുതുമുഖം പ്രിയ സുഹൃത്തും അറിയപ്പെടുന്ന ഗായകനുമായ അബ്ദുൽ ഹഖ് തിരൂരങ്ങാടിയാണ്. അദ്ദേഹത്തിന്റെ സുഹൃത്ത് ഷംസു വരിപ്പാറയും യാത്രാംഗമാകാൻ പദ്ധതിയിട്ടിരുന്നെങ്കിലും അസുഖം കാരണം അവസാന നിമിഷം പിൻമാറേണ്ടി വന്നു. കടൽ പേടിയാണോ അദ്ദേഹത്തിന്റെ അസുഖത്തിന്റെ പിന്നിലെന്നത് ഒരു അന്വേഷണക്കമ്മീഷനെ വെച്ചാൽ മാത്രമേ അറിയാൻ കഴിയൂ. മൂന്ന് ദിവസത്തെ യാത്രയാണ് പ്ളാൻ ചെയ്തത്. വ്യാഴാഴ്ച പുലർച്ചെ യാത്ര പുറപ്പെടാനാണ് പദ്ധതി. ബുധനാഴ്ച രാത്രി തന്നെ എല്ലാവരും ജിദ്ദയിൽ ഒത്തുകൂടി. അക്ബറും മനാഫും യാമ്പുവിൽ നിന്ന് നാല് മണിക്കൂർ ഡ്രൈവ് ചെയ്ത് എത്തിയതാണ്. ജിദ്ദയിൽ നിന്നും ജിസാനിലേക്ക് ഏതാണ്ട് എണ്ണൂറു കിലോമീറ്റർ ദൂരമുണ്ട്. അറേബ്യൻ മരുഭൂമിയെ കീറിമുറിച്ച് കടന്നു പോകുന്ന പടുകൂറ്റൻ ഹൈവേയിലൂടെ ഒരു ദിനം മുഴുവൻ നീണ്ടു നില്ക്കുന്ന യാത്ര.\nആറു പേർക്ക് രാജകീയമായി സഞ്ചരിക്കാവുന്ന ഹഖിന്റെ ജി എം സി സബർബനാണ് വാഹനം. അറേബ്യൻ മരുഭൂമിയിലൂടെയുള്ള കാർ യാത്ര എപ്പോഴും ആവേശകരമാണ്.. നോക്കെത്താ ദൂരത്തോളം പരന്ന് കിടക്കുന്ന മണൽ കടലിന്റെ മധ്യത്തിലൂടെ അതിവേഗത്തിൽ ചീറിപ്പാഞ്ഞുപ്പോകുമ്പോൾ ചുടുകാറ്റിന്റെ വന്യമായ മുരൾച്ചയും പൊടിക്കാറ്റിന്റെ ചുഴലികളും നല്കി മരുഭൂമി നമ്മെ അടിച്ചോടിക്കാൻ തത്രപ്പെടുകയാണോ എന്ന് തോന്നും. എന്നാൽ തൊട്ടടുത്ത നിമിഷം താള നിബദ്ധമായ ചുവടുകളോടെ ഒരൊട്ടകക്കൂട്ടം പ്രത്യക്ഷപ്പെടുമ്പോൾ, ഉച്ചത്തിൽ പാട്ട് പാടി നൂറു കണക്കിന് ആടുകളെ തെളിച്ചു കൊണ്ട് ഒരു ബദൂവിയൻ ഇടയൻ കണ്‍വെട്ടത്തിലെത്തുമ്പോൾ അതേ മരുഭൂമി നമ്മോട് ചങ്ങാത്തം കൂടാൻ വരികയാണെന്നും തോന്നും. മരുഭൂമിയിലെ കാഴ്ചകൾക്ക് വന്യമായ ഒരു സൗന്ദര്യമുണ്ട്. അവയെ മനസ്സിനുള്ളിലേക്ക് ആവാഹിക്കണമെങ്കിൽ മരുഭൂമിയുടെ മനസ്സറിയണം. അത് വല്ലാത്തൊരു മനസ്സാണ്.. നിരന്തരമുള്ള യാത്രകളിലൂടെ മാത്രം പരിചയപ്പെടാവുന്ന മനസ്സ്..\nയേ ദുനിയാ യേ മെഹ്ഫില് മെരേ കാം കീ നഹീ.. മെരേ കാം കീ നഹീ..\nഅനശ്വര ഗായകൻ മുഹമ്മദ് റഫിയുടെ ക്ലാസ്സിക് ഗാനങ്ങൾ ഹഖിന്റെ ശ്രുതി മധുരമായ ശബ്ദത്തിലൂടെ ഒഴുകിക്കൊണ്ടേയിരുന്നു. ഈ യാത്രയിലെ ഹൈലൈറ്റ് അതായിരുന്നു എന്ന് പറയാം. പാട്ട് പാടി ഡ്രൈവ് ചെയ്യുക എന്നത് ഹഖിന് ക്രേസ് ആണെന്ന് തോന്നുന്നു. മലയാളത്തിലെ മിക്ക പിന്നണി ഗായകരോടുമൊപ്പം ഗൾഫിലെ നിരവധി വേദികളിൽ സംഗീത സദസ്സുകൾ നടത്തിയിട്ടുള്ള അനുഗ്രഹീത ശബ്ദമാണ് അബ്ദുൽ ഹഖിന്റെത്. ആ ശബ്ദം മതിവരുവോളം ആസ്വദിക്കുക എന്നത് കൂടിയായിരുന്നു ഒരു സഹയാത്രികനായി അദ്ദേഹത്തെ തിരഞ്ഞെടുക്കുമ്പോൾ മനസ്സിൽ കരുതിയിരുന്നത്. അത് വെറുതെയായില്ല. പുറത്ത് മരുഭൂമിയുടെ ചൂട്. അകത്ത് പാട്ടിന്റെ കുളിർ മഴ.. യാത്രയിലുടനീളം മുഹമ്മദ് റഫി ഞങ്ങളോടൊപ്പം ഉള്ളത് പോലെ.. മണിക്കൂറുകൾ പൊയ്ക്കൊണ്ടിരുന്നത് അറിഞ്ഞേയില്ല.. ചില പാട്ടുകൾ ഞങ്ങൾ റെക്കോർഡ് ചെയ്തു.. അതിലൊരു പാട്ട് ദാ ഇവിടെ കേൾക്കാം\nചീസ്, ഹലാവ, ടൂണ, സൈയ്തൂണ്, കുബുസ്.. കാറിനുള്ളിൽ ഇരുന്നു കൊണ്ട് തന്നെയായിരുന്നു ബ്രേക്ക് ഫാസ്റ്റ്. യാത്രയിലെ ഇടത്താവളം ഖുൻഫുദയായിരുന്നു. ബ്ലോഗർ ഫൈസൽ ബാബു ഞങ്ങളെ കാത്തുനിൽക്കുന്നുണ്ടായിരുന്നു. ഫൈസലിന്റെ വീട്ടിൽ ലഘു പാനീയങ്ങൾ കുടിച്ച് അൽപ സമയം വിശ്രമം. അതിനിടയിൽ ഫൈസൽ ടൊയോട്ടയും എത്തി.. രണ്ടു പേരും ഞങ്ങളുടെ പല യാത്രകളിലും കൂടെയുണ്ടായിരുന്നവരാണ്. വീണ്ടും യാത്ര. സമയം ഏതാണ്ട് ഉച്ചയായി. അജലാനിലെ ഒരു യെമനി ഹോട്ടലിന്റെ മുന്നിൽ വണ്ടി നിർത്തി. നല്ല ചൂടുള്ള ആട് മന്തി.. ഇളയ ആടിന്റെ ഇറച്ചി കൊണ്ട് മന്തിയുണ്ടാക്കാൻ യെമനികളെ കഴിഞ്ഞിട്ടേ ഭൂമിയിൽ മറ്റാരുമുള്ളൂ.. യാത്രയിൽ ഭക്ഷണം കുറച്ച് കഴിക്കുന്നതാണ് നല്ലത് എന്ന് പറയാറുണ്ടെങ്കിലും ചൂടുള്ള മന്തി കിട്ടുമ്പോൾ ഇതൊക്കെ ആര് കേൾക്കാൻ.. വൈകിട്ടത്തെ സ്റ്റോപ്പ് ഓവർ ദർബിനും ജീസാനുമിടയിലുള്ള അൽ സലാമ എന്ന സ്ഥലത്തായിരുന്നു. അവിടെ എന്റെ പെങ്ങളുടെ മരുമകൻ നിസാറിന് കച്ചവടമുണ്ട്. നിസാറിന്റെ റൂമിൽ ഞങ്ങളെ കാത്തിരുന്നത് ചൂടുള്ള ബ്രോസ്റ്റാണ്. ചുരുക്കിപ്പറഞ്ഞാൽ രാവിലെ ഏഴര മണിക്ക് ജിദ്ദയിൽ നിന്ന് തുടങ്ങിയ യാത്ര യെമൻ അതിർത്തിയോട് ചേർന്നുള്ള സൗദി നഗരമായ ജിസാനിലെത്തുമ്പോൾ രാത്രി എട്ട് മണി. സാധാരണ ഗതിയിൽ എട്ടു മണിക്കൂർ കൊണ്ട് എത്താവുന്ന ദൂരമാണ്. പക്ഷേ ഇടയ്ക്കിടെ നിർത്തിയും മരുഭൂമിയെ ആസ്വദിച്ചും അറേബ്യൻ ഭക്ഷണങ്ങൾ വേണ്ടത്ര കഴിച്ചുമുള്ള യാത്രയായതിനാൽ അതല്പം നീണ്ടു എന്നേയുള്ളൂ.. വട്ടപ്പൊയിലിന്റെ സുഹൃത്ത് നൗഫൽ ഞങ്ങളെ ജിസാനിൽ കാത്ത് നില്ക്കുന്നുണ്ടായിരുന്നു. രണ്ട് ബെഡ് റൂമുകളും വിശാലമായ സിറ്റിങ്ങും അടുക്കളയും എല്ലാമുള്ള ഒരു അപാർട്ട്മെന്റ് ബുക്ക് ചെയ്തിരുന്നു. വെടി പറച്ചിലുകൾ.. പാട്ടുകൾ.. ദ്വീപ് യാത്രക്കുള്ള തയ്യാറെടുപ്പുകൾ.. പിന്നീട് സുഖ നിദ്ര..\nആറു മണിക്ക് മുമ്പായി തന്നെ ജിസാൻ പോർട്ടിലെത്തി. രാവിലെയും വൈകിട്ടും രണ്ട് കപ്പലുകളാണ് ഫറസാൻ ദ്വീപിലേക്കുള്ളത്. എഴുന്നൂറ് പേർക്ക് സുഖമായി സഞ്ചരിക്കാവുന്ന ഈ കപ്പലിൽ ടിക്കറ്റ് ഫ്രീയാണ്. ദ്വീപ് നിവാസികൾക്കും യാത്രികർക്കുമുള്ള അബ്ദുള്ള രാജാവിന്റെ പ്രത്യേക സമ്മാനം. ഏറ്റവും ചുരുങ്ങിയത് നൂറ് റിയാൽ ചാർജ് ഈടാക്കാവുന്ന യാത്രയാണ്. ഏതാണ്ട് അമ്പത് കിലോമീറ്ററിൽ അധികം ദൂരം.. ഒരു മണിക്കൂറിലധികം യാത്ര. കാറിന് ടിക്കറ്റ് എടുത്തിരുന്നുവെങ്കിലും ഇവിടെ പാർക്ക് ചെയ്ത് പോകാനാണ് ഞങ്ങൾ തീരുമാനിച്ചത്. യാത്രികരിൽ പലരും അവരുടെ വാഹനം കപ്പലിൽ കയറ്റുന്നുണ്ട്. അതും ഫ്രീയാണ്. രണ്ട് തട്ടുകളുള്ള കപ്പലിൽ (ഫെറി) അടിഭാഗം വാഹനങ്ങൾക്കാണ്. ഏതാണ്ട് അറുപതോളം വാഹനങ്ങൾ പാർക്ക് ചെയ്യാം. തിരിച്ചു വരുമ്പോൾ സ്പീഡ് ബോട്ടിൽ വരാനാണ് ഞങ്ങളുടെ പരിപാടി. വാഹനം കൊണ്ട് പോയാൽ കപ്പലിലേ വരാൻ പറ്റൂ.. അതുകൊണ്ടാണ് അതിവിടെ പാർക്ക് ചെയ്തു പോകാൻ തീരുമാനിച്ചത്. കൃത്യം ഏഴ് മണിക്ക് കപ്പൽ പുറപ്പെട്ടു.\nഖുൻഫുദയിൽ ഫൈസലിന്റെ വീട്ടിൽ\nഞങ്ങൾ കയറിയതിന് സമാനമായ മറ്റൊരു ഫെറി ഫറസാനിൽ നിന്ന് മടങ്ങുന്നു.\nഫറസാൻ ട്രിപ്പിന്റെ ഏറ്റവും രസകരമായ ഭാഗം കപ്പൽ യാത്ര തന്നെയാണ്. ഒരു സ്വിമ്മിംഗ് പൂളിലേത് പോലെ ആഴത്തിലേക്ക് കാണാവുന്ന തെളിഞ്ഞ വെള്ളമാണ് ചെങ്കടലിലേത്. തിരമാലകൾ തീരെയില്ല. ഒരു വലിയ തടാകത്തിലൂടെ സഞ്ചരിക്കുന്ന പ്രതീതി. കാറ്റടിക്കുമ്പോൾ ചെറിയ ഉലച്ചിൽ അനുഭവപ്പെടുമെന്ന് മാത്രം. പ്രാതൽ കഴിക്കാതെ പുറപ്പെട്ടതിനാൽ നേരിയ വിശപ്പുണ്ട്. കപ്പലിലെ കാന്റീനിൽ ബിസ്കറ്റും ചായയും മാത്രമേയുള്ളൂ. ബിസ്കറ്റെങ്കിൽ ബിസ്കറ്റ്. പ്രാതൽ കഴിച്ചെന്ന് ഉറപ്പ് വരുത്തി. പല രാജ്യക്കാരും ഭാഷക്കാരുമായി മുന്നൂറോളം യാത്രക്കാർ കപ്പലിലുണ്ട്. അറബി സ്ത്രീകളും കുട്ടികളുമാണ് കൂടുതലും. ഏതാണ്ട് ഒരു മണിക്കൂർ സഞ്ചരിച്ചു കാണണം. ഫറസാൻ തുരുത്തുകൾ കാണാറായി. ബൈനോക്കുലറിലൂടെ നോക്കിയപ്പോൾ തൊട്ടുരുമ്മി നില്ക്കുന്നത് പോലെ എണ്ണമറ്റ തുരുത്തുകൾ.. പാറക്കൂട്ടങ്ങൾ.. അങ്ങിങ്ങായി മത്സ്യ ബന്ധന ബോട്ടുകൾ..നിക്കോണ് ക്യാമറയിൽ സൂം ചെയ്തപ്പോൾ മനോഹരമായ ചില ക്ളിക്കുകൾ ലഭിച്ചു. പാറക്കൂട്ടങ്ങൾക്കിടയിൽ കലപില കൂടുന്ന പല തരം കിളികൾ..\nകപ്പലിറങ്ങിയപ്പോൾ ദ്വീപിൽ ഏതാണ്ട് നാല്പത് ഡിഗ്രിയിലധികം ചൂടുണ്ട്. കാറെടുക്കാതെ പോന്നത് അബദ്ധമായി എന്ന് ഇറങ്ങിയപ്പോൾ തന്നെ ബോധ്യപ്പെട്ടു. ദ്വീപ് ചുറ്റിക്കാണിക്കാൻ കാറുകളുമായി സൗദി ഡ്രൈവർമാർ നിരവധിയുണ്ട്. അതിനിടയിലാണ് പോർട്ടിൽ ബോട്ട് സർവീസ് നടത്തുന്ന കൊല്ലം സ്വദേശി ജോസഫിനെ പരിചയപ്പെടുന്നത്. അദ്ദേഹം ഒരു മലയാളി ഡ്രൈവറെ ഫോണിൽ വിളിച്ചു പോർട്ടിലേക്ക് വരാൻ പറഞ്ഞു. ഗുരുവായൂർ സ്വദേശി അനിൽ.. അനിലിന് വേണ്ടി അൽപ സമയം കാത്തിരുന്നു. അക്ബർ ഫോട്ടോ എടുക്കുന്ന തിരക്കിലാണ്. . ഹഖും മനാഫും പല രീതിയിൽ പോസ് ചെയ്യുന്നു. അക്ബർ ക്ലിക്കുന്നു. അപ്പോഴാണ് ഞാനത് ശ്രദ്ധിച്ചത്. അക്ബർ സെൽഫിയാണ് എടുക്കുന്നത്. പാവം ഹഖും മനാഫും വെറുതേ പോസ് ചെയ്ത് വിയർക്കുകയാണ്. പിറകിൽ നിന്ന് ഞാനത് പകർത്തി. കാൽ മണിക്കൂർ കാത്തിരിപ്പിന് ശേഷം ഒരു പഴയ ഡബിൾ ക്യാബിൻ ടൊയോട്ട ഹൈലക്സുമായി അനിലെത്തി. രസികനാണ് അനിൽ.. ഇവിടെയുള്ള കാഴ്ചകളെപ്പറ്റി ഒരു ചെറു വിവരണം നല്കി ഞങ്ങളുമായി ദ്വീപ് ചുറ്റാൻ തുടങ്ങി.. ദ്വീപിൽ പലയിടത്തും ജിന്നുകളും പിശാചുക്കളും ഉണ്ടെന്ന് അനിൽ പറഞ്ഞപ്പോൾ ഉള്ളിൽ ചിരിച്ചു. പല കഥകളും അനിൽ പറഞ്ഞു. എതിർക്കാൻ പോയില്ല. ഇത്തരം യാത്രകളിൽ കൂടുതൽ വിവരം ശേഖരിക്കുകയും ആളുകളുടെ മനസ്സറിയുകയുമാണ് വേണ്ടത്. തർക്കിച്ചു നിന്നാൽ ആരും മനസ്സ് തുറക്കില്ല. കാത് തുറന്നു വെച്ച് എല്ലാം കേൾക്കുക.. കണ്ണ് തുറന്ന് വെച്ച് എല്ലാം കാണുക. യാത്രയുടെ പ്രാഥമിക പാഠങ്ങളിൽ ഒന്നാണത്. കണ്ടൽ കാടുകളും ചെറു തടാകങ്ങളും പിന്നിട്ട് ദ്വീപിനുള്ളിലെ ചെറിയ അങ്ങാടിയിലേക്കാണ് ആദ്യം പോയത്. നാട്ടിൻ പുറത്തെ പോലെ ഒരു ചെറിയ അങ്ങാടി തന്നെ. ഏതാനും കടകൾ.. ഇടുങ്ങിയ റോഡുകൾ.. ഒറ്റ നോട്ടത്തിൽ കരയിൽ നിന്നും പറയത്തക്ക മാറ്റമൊന്നും ഇവിടെയില്ല. കടലിന് നടുവിലെ ഒരു തുരുത്തിലാണ് നാമെന്ന തോന്നലേ ഉണ്ടാവില്ല. ഒരു കഫറ്റേരിയ കണ്ടപ്പോൾ ഞങ്ങളവിടെ കയറി.\nഓരോ ബിസ്കറ്റുകൾ മാത്രമാണല്ലോ വയറ്റിനുള്ളിലുള്ളത്. സമയം എട്ടരയായിട്ടുണ്ട്. "ഖാനേക്കേലിയേ ക്യാ ഹേ ഭായ്?". ഹോട്ടലിലെ ക്യാഷിൽ ഇരിക്കുന്ന ആളോട് ആദ്യം അറബിയിലും പിന്നെ ഇംഗ്ലീഷിലും അത് കഴിഞ്ഞ് ഉറുദുവിലും വട്ടപ്പൊയിലിന്റെ ചോദ്യം. വന്നയാളുടെ ബഹുഭാഷാ പാണ്ഡിത്യം പൂർണമായി ആസ്വദിച്ച ശേഷം ക്യാഷിലിരിക്കുന്ന ആളുടെ മറുപടി "പൊറോട്ടയും കറിയും മതിയോ?".. "അത് ശരി, മലയാളിയാണല്ലേ" എന്ന് വട്ടപ്പൊയിലിന്റെ വളിച്ച ചിരിയിൽ അയാളും പങ്ക് ചേർന്നു. പൊറോട്ടയും ബീഫ് കറിയും. മലയാളിയുടെ ദേശീയ ഭക്ഷണം തന്നെ ഈ ദ്വീപിനുള്ളിൽ കിട്ടിയതിൽ ഞങ്ങൾക്കെല്ലാവര്ക്കും വലിയ സന്തോഷമായി. ഹഖിന്റെ നാട്ടുകാരനാണ് ഹോട്ടൽ നടത്തുന്ന ഉമ്മർ. തിരൂരങ്ങാടിക്കടുത്ത വെളിമുക്ക് സ്വദേശി. നീൽ ആംസ്ട്രോങ് ചന്ദ്രനിൽ ഇറങ്ങിയപ്പോൾ അവിടെ ചായക്കട നടത്തുന്ന മലയാളിയെ കണ്ടെന്ന് പറഞ്ഞ പോലെ ഇവിടെ ഈ ദ്വീപിനുള്ളിലും ഞങ്ങളാദ്യം കയറിയ സ്ഥാപനം മലയാളിയുടെതാണ്. മൂന്ന് പൊറോട്ട വയറ്റിനുള്ളിൽ ആയതോടെ ഹഖ് വീണ്ടും പാടിത്തുടങ്ങി.. ഓ ദൂര് കേ മുസാഫിർ. ഹം കോ ബി സാത് ലേലേ..\nഏതാണ്ട് തൊണ്ണൂറോളം ദ്വീപുകളുടെ ഈ കൂട്ടത്തിൽ ഫറസാൻ ദ്വീപാണ് ഏറ്റവും വലുത്. 369 സ്ക്വയർ കിലോമീറ്ററാണ് ഈ ദ്വീപിന്റെ വിസ്തീർണ്ണം. രണ്ടായിരത്തി പത്തിലെ സെൻസസ് പ്രകാരം പതിനെണ്ണായിരം ആളുകൾ ഈ ദ്വീപിൽ താമസിക്കുന്നുണ്ട്. അവരിൽ കൂടുതലും മുക്കുവരും കച്ചവടക്കാരുമാണ്. യാത്രയും ചരക്കുകൾ കൊണ്ടുവരാനുള്ള കപ്പലുമെല്ലാം സർക്കാർ വക പൂർണമായും ഫ്രീ ആയതിനാൽ കരയിൽ കിട്ടുന്ന നിത്യോപയോഗ വസ്തുക്കളെല്ലാം ഇവിടെയും ലഭിക്കും. സ്കൂളുകളും ആശുപത്രികളുമുണ്ട്. ഏതാണ്ട് എഴുപത് കിലോമീറ്റർ നീളത്തിലാണ് ഈ തീരം കിടക്കുന്നത്. ശരാശരി മുപ്പത് കിലോമീറ്റർ വീതിയും കാണും. മഹ്റഖ്, ഖിസാർ, മസീല, ഹുസൈൻ, സ്വീർ എന്നീ പേരുകളിൽ അഞ്ച് കൊച്ചു ഗ്രാമങ്ങൾ ഈ ദ്വീപിലുണ്ട്. മസീല, ഹുസൈൻ എന്നീ ഗ്രാമങ്ങളിലുള്ളവർ ബദുക്കളാണ്. കൃഷിയും ഒട്ടക വളർത്തലുമാണ് അവരുടെ പ്രധാന ജോലി. ഖിസാർ ഈത്തപ്പനത്തോട്ടങ്ങൾക്ക് പ്രസിദ്ധമാണ്. മറ്റു രണ്ട് ഗ്രാമങ്ങളിലുള്ളവർക്ക് മത്സ്യബന്ധനം തന്നെയാണ് പ്രധാന തൊഴിൽ.. ഫർസാനു പുറമേ ഇതിന് തൊട്ടടുത്തുള്ള സഖീദ്, ഖിമാഹ് ദ്വീപുകളിലും ജനവാസമുണ്ട്. ശുദ്ധജലം ലഭ്യമല്ലാത്തതിനാൽ ബദുക്കളാണ് കൂടുതലും അവിടങ്ങളിൽ താമസിക്കുന്നത്.\nഅനിലായിരുന്നു ഞങ്ങളുടെ ഫോട്ടോഗ്രാഫർ\nഫറസാൻ തീരത്ത് കുളിക്കണം എന്ന ആഗ്രഹം പ്രകടിപ്പിച്ചപ്പോൾ അനിൽ ഞങ്ങളെ അതിന് പറ്റിയ ഒരു തീരത്തേക്ക് കൊണ്ടുപോയി.. കൊതിപ്പിക്കുന്ന മണലും വെള്ളവും.. ആഴമില്ലാത്ത കടൽ.. മത്സ്യങ്ങളും മനോഹരമായ കടൽ ചെടികളും പവിഴപ്പുറ്റുകളും വ്യക്തമായി കാണാവുന്ന തരത്തിൽ സ്ഫടിക ജലം. പിന്നെ ഒന്നും ആലോചിച്ചില്ല. ഹഖ് ഒഴികെ ബാക്കിയെല്ലാവരും വെള്ളത്തിലിറങ്ങി മനോഹരമായ ഒരു കുളി പാസ്സാക്കി. നിക്കോണ് ക്യാമറയുമായി ഹഖ് പക്ഷികൾക്കും മീനുകൾക്കും പിറകെ നടന്നു നീങ്ങി. പെട്ടെന്നാണ് അത് സംഭവിച്ചത്. സുഖമായി നീന്താൻ കുറച്ചു കൂടി ആഴമുള്ള സ്ഥലം തേടി മുന്നോട്ട് നീങ്ങവേ എന്റെ കാലിൽ മുള്ളുകൾ തുരുതുരാ തറച്ചു. മുള്ളൻ പന്നിയെപ്പോലെ ചിറക് വിരിച്ചു നില്ക്കുന്ന ഒരു ചെടിയിലാണ് ഞാൻ കാൽ വെച്ചത്. അപകടം തിരിച്ചറിഞ്ഞ് പെട്ടെന്ന് പിന്മാറിയെങ്കിലും വലതു കാൽ നിറയെ മുള്ളുകൾ തറച്ചിരുന്നു. നല്ല വേദനയും കടച്ചിലും. അക്ബറും മനാഫും വട്ടപ്പൊയിലും ഓടിയെത്തി. താഴെ നോക്കി ശ്രദ്ധിച്ചു വരണമെന്ന് ഞാൻ പ്രത്യേകം ഉണർത്തി. കാൽ പൊന്തിച്ചു നോക്കുമ്പോൾ പത്തൊമ്പത് മുള്ളുകൾ തറച്ചിട്ടുണ്ട്. അത് കണ്ടതോടെ എല്ലാവരുടെയും മുഖത്ത് പരിഭ്രാന്തി. ടൂറിന്റെ മൂഡ് പെട്ടെന്ന് പോയി. അത് തിരിച്ചറിഞ്ഞ ഞാൻ പറഞ്ഞു.. വലിയ വേദനയൊന്നുമില്ല. കരയിലെത്തിയിട്ട് സാവകാശം മൊട്ടുസൂചി കൊണ്ട് എടുക്കാവുന്നതേയുള്ളൂ.. കുളി കഴിഞ്ഞിട്ട് കയറിയാൽ മതി. വേദന സഹിച്ചു കൊണ്ട് തന്നെ പിന്നെയും അൽപ നേരം ഞാനും കുളിച്ചു.\nകരയിലെത്തി അനിലിനോട് വിവരം പറഞ്ഞപ്പോൾ അത് ചെടിയല്ല, ഒരുതരം ജീവിയാണ് എന്ന് പറഞ്ഞു. പേടിക്കാനില്ല എന്നദ്ദേഹം പറഞ്ഞെങ്കിലും ജീവിയാണ് എന്ന് കേട്ടതോടെ ആശുപത്രിയിൽ കാണിക്കാം എന്ന് ഞങ്ങൾ തീരുമാനിച്ചു. ഫറസാൻ ജനറൽ ആശുപത്രിയിലേക്ക് വണ്ടി വിട്ടു. എമർജൻസി കൌണ്ടറിൽ ഒരു സുഡാനി ഡോക്ടറും രണ്ട് മലയാളി നഴ്സുമാരും. കാൽ നോക്കിയ ശേഷം അവർ പറഞ്ഞു. ഒന്നും ചെയ്യേണ്ടതില്ല, താനേ പൊയ്ക്കൊള്ളും. കുറച്ച് നേരത്തേക്ക് അല്പം വേദനയുണ്ടാകും. കാൽ ശരിക്കും നിലത്ത് കുത്തി നടന്നോളൂ.. ഒട്ടും പേടിക്കേണ്ട".. അത് കേട്ടതോടെ സമാധാനമായി.. വേദനയും അല്പാല്പമായി കുറഞ്ഞു വന്നു. വീണ്ടും ടൂറിന്റെ മൂഡിലേക്ക്..\nഈ ദ്വീപിന്റെ ഏറ്റവും വലിയ സവിശേഷതയായ ഹരീദ് ഫെസ്റ്റിവൽ നടക്കുന്ന തീരത്തേക്കാണ് പിന്നീട് ഞങ്ങൾ പോയത്. ഹരീദ് എന്നത് ഒരു പ്രത്യേക മത്സ്യത്തിന്റെ പേരാണ്. ഇംഗ്ലീഷിൽ Parrot Fish എന്നും Sea Parrot (കടൽ തത്ത) എന്നും വിളിക്കുന്ന സുന്ദരൻ മത്സ്യം. വർഷത്തിൽ ഒരു തവണ ഈ മത്സ്യങ്ങൾ കൂട്ടത്തോടെ ഫറസാൻ തീരത്തേക്ക് പാലായനം ചെയ്യും. ദേശാടന പക്ഷികളെപ്പോലെ കാലാവസ്ഥ വ്യതിയാനങ്ങളെ അതിജീവിക്കാനായിരിക്കാം ഏപ്രിൽ മെയ് മാസങ്ങളിൽ ഈ സുന്ദരികൾ ഫറസാൻ തീരത്ത് എത്തുന്നത്. അതിവിടെ ഒരു ഉത്സവ കാലമാണ്. ഹരീദ് ഫെസ്റ്റിവൽ എന്നാണ് അതിനു പേര്.. ഈ ദ്വീപിലെ വിവാഹങ്ങളും ആഘോഷങ്ങളുമൊക്കെ രുചികരമായ മത്സ്യം ലഭ്യമാകുന്ന ഈ കാലത്തായിരിക്കും. ഫെസ്റ്റിവലിന്റെ പ്രധാന ചടങ്ങുകൾ നടക്കുന്ന കടൽ തീരത്തെ ഓഡിറ്റോറിയം ഞങ്ങൾ സന്ദർശിച്ചു. കമ്പി വേലികെട്ടി പൂട്ടിയിട്ടിരിക്കുകയാണ്. പുറമേ നിന്ന് അതിന്റെ ഫോട്ടോ എടുക്കുന്നത് കണ്ടപ്പോൾ അതിന്റെ കാവല്ക്കരനായ ഒരു പാകിസ്ഥാനി പുറത്തു വന്നു. അദ്ദേഹം ഗേറ്റ് തുറന്നു തന്നു. കടലിലേക്ക് ഗേറ്റുകൾ തുറക്കുന്ന മനോഹരമായ ഓഡിറ്റോറിയം.\nഫെസ്റ്റിവലിന്റെ പ്രധാന ദിവസം വല ഘടിപ്പിച്ച പ്രത്യേക വളയങ്ങളുമായി നൂറുകണക്കിന് ആളുകൾ ഇവിടെ തടിച്ചു കൂടും. ഒരു വിസിൽ അടിക്കുന്നതോട് കൂടി എല്ലാവരും കടലിലേക്ക് കുതിക്കും. കടലിൽ പ്രത്യേകം അതിർത്തി നിർണയിച്ചിട്ടുള്ള ഭാഗത്ത് നിന്ന് വേണം മീൻ പിടിക്കാൻ. ഏറ്റവും കൂടുതൽ ഹരീദ് പിടിക്കുന്നവർക്ക് സമ്മാനമുണ്ട്. പങ്കെടുക്കുന്ന മിക്കവർക്കും ചാക്ക് കണക്കിന് മത്സ്യം ലഭിക്കും. അത്ര മാത്രം മത്സ്യങ്ങളാണ് കൂട്ടത്തോടെ തീരത്തേക്ക് വരുന്നത്. ഹരീദ് മത്സ്യങ്ങളെ സംരക്ഷിക്കുന്നതിനു വേണ്ടി സൗദി ഭരണകൂടം ഇപ്പോൾ ചില നിയന്ത്രണങ്ങൾ വരുത്തിയിട്ടുണ്ട്. ഫെസ്റ്റിവൽ നടക്കുന്ന ഏതാനും ദിവസങ്ങൾ മാത്രമേ മീൻ പിടിക്കാൻ അനുവദിക്കൂ. ബാക്കി ദിവസങ്ങൾ കോസ്റ്റ് ഗാർഡ് ഹരീദ് മത്സ്യങ്ങൾക്ക് കാവൽ നില്ക്കും.\nHareed Fish (Google image)\nHareed Festival (Google Image)\nഫറസാനിന്റെ ഗ്രാമങ്ങളിലൂടെ ഞങ്ങൾ ചുറ്റിക്കറങ്ങി. പ്രാചീന കടൽ സഞ്ചാരികൾ നിർമിച്ച പുരാതനമായ പള്ളികൾ കണ്ടു. കണ്ടൽ കാടുകൾ തീരങ്ങളെ പ്രണയിക്കുന്നത് കണ്ടു.. മരങ്ങൾ ഇടതൂർന്ന് വളരുന്ന കാടുകളും പുൽമേടുകളും കടന്നു പോയി.. കാടുകളിൽ മാനുകൾ നിരവധിയുണ്ടെന്ന് അനിൽ പറഞ്ഞെങ്കിലും ഒന്നിനെപ്പോലും കാണാൻ സാധിച്ചില്ല. പുറത്ത് നല്ല ചൂടുള്ളതിനാൽ ഉൾകാടുകളിലായിരിക്കണം അവയുള്ളത്. ഒരു മലയുടെ മുകളിൽ ഓട്ടോമൻ കോട്ടയുണ്ട്.. ദൂരെ നിന്ന് കണ്ടു കൈവീശി.. രാത്രി ഫറസാൻ തീരത്ത് ടെന്റ് കെട്ടി താമസിക്കുക എന്നതായിരുന്നു ഞങ്ങളുടെ ആദ്യ പ്ലാൻ. ബാബ്ത്തൈൻ ദ്വീപുകളിലേക്ക് ഇതിനു മുമ്പ് നടത്തിയ ഒരു യാത്രയിൽ കടൽ തീരത്ത് ടെന്റ് കെട്ടി താമസിച്ചതിന്റെ ത്രില്ല് മനസ്സിലുണ്ട്. അര മണിക്കൂർ ബോട്ടിൽ സഞ്ചരിച്ചാൽ തൊട്ടടുത്ത ഒരു ചെറിയ ദ്വീപിൽ പോയി ടെന്റ് കെട്ടി താമസിക്കാം എന്ന മറ്റൊരു ആശയവും അനിൽ മുന്നോട്ട് വെച്ചു. എന്റെ മനസ്സും അതായിരുന്നു പറഞ്ഞത്.. എന്നാൽ ചില സാങ്കേതിക കാരണങ്ങളാൽ അത് നടന്നില്ല. പെട്ടെന്ന് മടങ്ങേണ്ട ചില അത്യാവശ്യങ്ങൾ മൊബൈലിലൂടെ കൂട്ടത്തിൽ ചിലർക്ക് വരികയും ചെയ്തതോടെ വൈകിട്ടത്തെ കപ്പലിന് തിരിക്കുവാൻ ഞങ്ങൾ തീരുമാനിക്കുകയായിരുന്നു.\nനഗരങ്ങളിലെ കൂറ്റൻ കെട്ടിടങ്ങൾ നല്കുന്ന വിസ്മയക്കാഴ്ചകളും പാർക്കുകളും മാളുകളും നല്കുന്ന അതിശയങ്ങളും മാത്രം ഇഷ്ടപ്പെടുന്നവർ ഈ തീരത്തേക്ക് വരാതിരിക്കുന്നതാണ് നല്ലത്. അത്തരക്കാരുടെ കണ്ണുകൾക്ക് സുഖം നല്കുന്ന ഒന്നും ഫറസാനിൽ ഇല്ല. ഇവിടെ വന്നത് വെറുതെയായി എന്ന് ചിലരെങ്കിലും പറയുന്നത് കേട്ടിട്ടുണ്ട്. വിജന തീരങ്ങളുടെ മനസ്സും ചരിത്രത്തിന്റെ സ്പന്ദനങ്ങളും തൊട്ടറിയാനുള്ള കൗതുകം നിങ്ങളിലുണ്ടെങ്കിൽ ഫറസാൻ ഒരു റഫി ഗാനം പോലെ മധുരതരമാണ്.\nപാഠം ഒന്ന്: ദിൽഖുഷ് വലിച്ചെറിയരുത്\nകാന്തപുരത്തിന്റെ ഫേസ്ബുക്ക് !!\nബ്രിട്ടാസ് നായകൻ ! കൊല്ല്.. കൊല്ല്.. ഞങ്ങളെയങ്ങ് കൊല്ല്...\nകൂടുതൽ യാത്രകളിലേക്ക് ഇത് വഴി പോകാം..\nAkbar August 31, 2014 at 7:37 PM\nഓർമ്മയിൽ തങ്ങി നില്ക്കുന്ന ഫർസാൻ യാത്രയുടെ നിമിഷങ്ങൾ എന്നും മനസ്സിലുണ്ടാവും..ഈ യാത്രയിൽ ഭാഗമാവാൻ കഴിഞ്ഞതിൽ അതിയായി സന്തോഷിക്കുന്നു..\nRadha M. August 31, 2014 at 9:05 PM\nമനോഹരമായ ഒരു യാതാവിവരണം ....നന്ദി ...എന്റെ മകൻ മാലി ദ്വീപിൽ ഉണ്ട് ..Parrot Fish അവിടെയും കിട്ടുമത്രേ ...നീൽ ആംസ്ട്രോങ് ചന്ദ്രനിൽ ഇറങ്ങിയപ്പോൾ അവിടെ ചായക്കട നടത്തുന്ന മലയാളിയെ കണ്ടെന്ന് പറഞ്ഞ പോലെ ഇവിടെ ഈ ദ്വീപിനുള്ളിലും ഞങ്ങളാദ്യം കയറിയ സ്ഥാപനം മലയാളിയുടെതാണ്.(ഇത് വായിച്ചു കുറെ ചിരിച്ചു)\nKattuppara August 31, 2014 at 9:17 PM\nവിജന തീരങ്ങളുടെ മനസ്സും ചരിത്രത്തിന്റെ സ്പന്ദനങ്ങളും തൊട്ടറിയാനുള്ള കൗതുകം നിങ്ങളിലുണ്ടെങ്കിൽ ഫറസാൻ ഒരു റഫി ഗാനം പോലെ മധുരതരമാണ്.\nAshraf August 31, 2014 at 9:24 PM\nബഷീർക, കഴിഞ്ഞ യാത്രയിലും ഞാൻ പറഞ്ഞിരുന്നു. അടുത്ത തവണയെങ്കിലും വിളിക്കണമെന്ന്. ഇത്തവണയും വിളിച്ചില്ല. പിണങ്ങി കേട്ടോ.\nBasheer Vallikkunnu September 1, 2014 at 9:39 AM\nകൂടുതൽ ആളുകളുമായി യാത്ര പോകാനുള്ള സാങ്കേതിക പ്രയാസങ്ങളാണ് കാരണം. ജിദ്ദയിൽ ഇതിനകം തന്നെ പലരും പിണങ്ങിയിട്ടുണ്ട്. ഇനി നിങ്ങൾ കൂടി പിണങ്ങരുത്.. :)\nAshraf August 31, 2014 at 9:25 PM\nഅവിടെ പോയി വന്നത് പോലെ ഒരനുഭവം ഇത് വായിച്ചപ്പോൾ കിട്ടി. അതുകൊണ്ട് ഇത്തവണ കഷമിചിരിക്കുന്നു.\nNuha August 31, 2014 at 10:21 PM\nI amagreat fan of your travel posts. nice read. song of your friend also very good. kalil tharacha mullukal prashnamayo pinnned\nBasheer Vallikkunnu September 1, 2014 at 9:51 AM\nഇല്ല, ആ മുള്ളുകൾ വലിയ പ്രശ്നമുണ്ടാക്കിയില്ല. ഒന്നും ചെയ്യേണ്ടതില്ല താനേ പൊയ്ക്കൊള്ളും എന്ന് ആശുപത്രിയിൽ നിന്ന് പറഞ്ഞത് പോലെ അവ അല്പാല്പമായി അപ്രത്യക്ഷമാകുന്നതിന്റെ ലക്ഷണങ്ങൾ കാണുന്നുണ്ട്. ഇതെഴുതുമ്പോഴും അവയൊക്കെ കാലിനടിയിൽ തന്നെയുണ്ട്. പക്ഷേ പറയത്തക്ക വേദനയൊന്നുമില്ല.\nusman pallikkarayil August 31, 2014 at 10:48 PM\nചെങ്കടലിലെ അടിത്തട്ട് കാണുന്ന തെളിനീര് പോലെ ലളിതവും സുതാര്യവുമായ വിവരണം. ആസ്വാദ്യകരമായ വായന തന്നു. നന്ദി.\n(അക്ബര് 'സെല്‍ഫിഷ്' ആകുന്നത് കയ്യോടെ കണ്ടുപിടിച്ച് തെളിവ് തന്നതിന് മറ്റൊരു നന്ദി കൂടിയുണ്ട്) :)\nMahmood Puthur August 31, 2014 at 11:04 PM\nവളരെ മനോഹരമായ ഒരു യാ(തവിവരണം. വായിച്ച് കഴിഞ്ഞപ്പോള് ഒരു യാ(ത കഴിഞ്ഞു വന്ന അനുഭവം.\nവായനക്കാരുടെ മനസ്സിനെ കൂടെ കൊണ്ടുപോകുന്ന വിവരണം. നന്ദിയുണ്ട് ബഷീർ സാഹിബ് നല്ലൊരു യാത്ര വിവരണം തന്നതിനു.\nMT Manaf September 1, 2014 at 8:33 AM\nയാത്രകൾ ജീവിതത്തിലെ അസുലഭ നിമിഷങ്ങളാണ്. പ്രകൃതിയെയും ചരിത്രത്തെയും തൊടാൻ കഴിയുന്നവയാകുമ്പോൾ പ്രത്യേകിച്ചും. കപ്പൽ സഞ്ചാരം ഒരു വലിയ ആഗ്രഹമായിരുന്നു. ഈ യാത്രയിൽ അതും നടന്നു. സമുദ്രത്തിൻറെ മാറിൽ ചാഞ്ഞുറങ്ങുന്ന ഫർസാനിൽ കാലുകുത്താൻ കുറെ കാലമായി കൊതിവെക്കുന്നു. പ്രിയ സുഹൃത്തുക്കളുടെ കൂടെ അവിടെയെത്താൻ ഭാഗ്യമുണ്ടായി. കാറ്റും തീരവും ജലവും മണക്കുന്ന ഫര്സാൻ. നല്ല മനുഷ്യരുടെ തുരുത്ത്. പതുക്കെ കാതോർത്താൽ ഹരീദ് മത്സ്യങ്ങളുടെ ആരവം കേൾക്കാം. കാട്ടിനുള്ളിലെ മാന്പേടകളുടെ സാന്നിധ്യമറിയാം. നാം പടച്ചു വെക്കുന്ന അലങ്കാരങ്ങളല്ല, പ്രകൃതിയുടെ ഒളിമങ്ങാത്ത അടയാളങ്ങളാണ് ഫര്സാന്റെ സൌന്ദര്യം. യാത്രകൾ അവസാനിക്കുന്നില്ല...\nസ്വന്തം ചാക്കോച്ചന് September 1, 2014 at 9:45 AM\nഛെ ഞാന് അറിഞ്ഞില്ലല്ലോ നിങ്ങളെ പോലുള്ള സെലിബ്രിടികള് ഇവിടെ വന്ന കാര്യം .കഴിഞ്ഞ രണ്ടു ആഴ്ചയായി ഞാന് ഈ ദ്വീപില് ഉണ്ട്.\nBasheer Vallikkunnu September 1, 2014 at 10:15 AM\nചാക്കോച്ചാ, ദ്വീപിൽ എന്താ പരിപാടി?\nJoji George September 4, 2014 at 9:33 AM\nNJANGALUDE ORU JOB SITE UNDU IVIDE ATHU COMMISSION CHEYYUNNA PANIYAANU\nബെഞ്ചാലി .കോം September 1, 2014 at 10:05 AM\nമനോഹരമായ ഒരു യാതാവിവരണം.\nഫൈസല് ബാബു September 1, 2014 at 11:21 AM\nപങ്കെടുക്കാന് കഴിയാതെ പോയ ഒരു യാത്ര ,, എങ്കിലും യാത്രക്കിടയില് കുറച്ചു സമയം കൂടെ ചിലവാഴിക്കാനും കാണാനും കഴിഞ്ഞ സന്തോഷം പറയാതെവയ്യ ,, യാത്രകള് തുടരട്ടെ യാത്രാവിവരണവും ,,,,നല്ല പോസ്റ്റ്\nBasheer Vallikkunnu September 1, 2014 at 1:11 PM\nഅടുത്ത തവണ നിങ്ങളെ അറസ്റ്റ് ചെയ്ത് കൊണ്ട് പോകും.\n@തൊട്ടിയനിസം September 1, 2014 at 11:53 AM\nയാത്രകള് എനിക്കും ഏറെ ഇഷ്ടമാണ് .... വിവരണം ഒരു യാത്ര ചെയ്ത അനുഭൂതി നല്കുന്നു. എന്നാലും കാലില് തറച്ച മുള്ളുകളുടെ എണ്ണത്തില് (19) വല്ല പണിക്കുറവും ഉണ്ടോ എന്നാണ് എന്റെ സംശയം .....\nBasheer Vallikkunnu September 1, 2014 at 1:25 PM\nha.ha.. പണിക്കുറവ് ഒട്ടുമില്ല. പതിനേഴ് മുള്ളുകൾ വട്ടപ്പൊയിൽ എണ്ണിയതാണ്. വിരലുകൾക്കിടയിൽ തറച്ച രണ്ടെണ്ണം അദ്ദേഹം കണ്ടില്ല. ഫോട്ടോ നിങ്ങളുടെ ഇമെയിലിൽ അയച്ചിട്ടുണ്ട്. പോസ്റ്റിൽ ആ ഫോട്ടോയിട്ട് സഹതാപം പിടിച്ചു പറ്റേണ്ട എന്ന് കരുതിയാണ് ഒഴിവാക്കിയത്.\nതൂവലാൻ September 1, 2014 at 1:46 PM\nബഷീറിക്കാ...നിങ്ങള് ഇങ്ങനെ യാത്രകളൊക്കെ നടത്തി ബാക്കിയുള്ളവരെ കൊതിപ്പിച്ചോ കേട്ടോ..ക്രെയ്ട്ടര് യാത്ര വായിച്ചു ഞാനും വൈഫും അസൂയപ്പെട്ടിരിക്കുന്ന നേരത്താ ദേദ്വീപ് യാത്ര..ഉറക്കം കളഞ്ഞു എന്ന് പറഞ്ഞാല് മതീലോ...\nSasi Lal Chennai September 1, 2014 at 2:21 PM\nasooya tonnunnu mr. basheer. very nice place. i remember your pulikat travel post. do u remember i invited to chennai one more time.\nMubi September 1, 2014 at 3:46 PM\nഹൃദ്യം.... മനോഹരം! വായിക്കുന്നവരും കൂടെ യാത്ര ചെയ്യുന്ന പ്രതീതി..... യാത്രകള് തുടരട്ടെ..\nRasheed Pengattiri September 1, 2014 at 5:54 PM\nവിവരണം വിശേഷമായി. ഹക്കിന്റെ പാട്ട് കേട്ട് ഇരിക്കുന്ന ത്രില്ലില് ആണ് ബഷീരിക്കാന്റെ കാലില് മുള്ള് തറക്കുന്നത്. എല്ലാ ത്രില്ലും പോയി. സാരമില്ല. സാരല്ല. ഒരു കാലില് തന്നെ 19 മുള്ള് തറച്ച മഹാന് എന്ന് ഗിന്നസ് ബുക്കില് പേര് വരുമോ ആവോ?.\nഅബ്ദുൽ ജബ്ബാർ വട്ടപ്പൊയിൽ September 1, 2014 at 6:58 PM\nമനോഹരമായ ഒരു യാത്ര. അതിന്റെ എല്ലാ ത്രില്ലും ആവാഹിച്ച എഴുത്തും . കണ്ടതിനേക്കാള് കൂടുതല് എത്രയോ കാണാന് കിടക്കുന്നു എന്ന തിരിച്ചറിവാണ് ഓരോ യാത്രയും നമുക്ക് നല്‍കുന്ന പാഠം .വഴിയില് കണ്ട ഓരോ കാഴ്ചകളും നല്‍കുന്ന ഒരു പാട് സന്ദേശങ്ങളുണ്ട് . നന്ദി എല്ലാ സുഹൃത്തുക്കള്‍ക്കും ...\nvettathan g September 1, 2014 at 7:08 PM\nയാത്രയുടെ കഥകള് വായിക്കുമ്പോള് തന്നെ മനസ്സ് നിറയും.\nPheonix Bird September 1, 2014 at 8:17 PM\nമരുഭൂമിയില് പെട്ടെന്ന് പെയ്ത ഒരു കുളിര്‍മഴപോലെ തോന്നുന്നു. അസൂയകാരണം വാക്കുകള് കിട്ടുന്നില്ല ബഷീര്‍ക്കാ.\nJAREER September 1, 2014 at 11:05 PM\nഎന്നാലും നമ്മളോട് മിണ്ടാതെ പോയില്ലേ\nമിണ്ടൂല ഞാൻ .............\nN P Hafiz Mohamad September 2, 2014 at 5:05 AM\nbasheer ningaludeyum mussafirinteyum marubhooomi yaaatrakaaal veendum saudiyilekku varaan kothippikkkunnu.prasangavum claasumilllaaathe yaatra nadatthaaan moham...oru sahayaaatrikaneyum oru sponsereyum kittiyenkil......\nഅബ്ദുൽ ജബ്ബാർ വട്ടപ്പൊയിൽ September 2, 2014 at 8:30 AM\nഹാഫിസ് സാര് , നിങ്ങള് വരൂ ..സഹയാത്രികര് ആവാന് ഞങ്ങള് റെഡി ..\nBasheer Vallikkunnu September 2, 2014 at 7:16 PM\nഹാഫിസ് സാർ, താങ്കളെപ്പോലൊരു വ്യക്തിത്വത്തെ സഹയാത്രികനായി കിട്ടുക എന്നത് ഞങ്ങളുടെയും ആഗ്രഹമാണ്. സാധ്യതകളെക്കുറിച്ച് ഞാനും ആലോചിക്കാം. പോസ്റ്റ് വായിച്ചതിനും കമന്റ് എഴുതിയതിനും നന്ദി..\nMOIDEEN CK September 2, 2014 at 2:35 PM\nഅറബ് നാടുകളിൽ വളെരെ മനോഹരമായ ഇത്തരം സ്ഥലങ്ങൾ ഉണ്ട് യെന്നരിയിച്ച യാത്ര വിവരണത്തിന് നന്ദി\nCv Thankappan September 5, 2014 at 4:10 PM\nമനോഹരമായ യാത്രാവിവരണവും,അതിനനുയോജ്യമായ ഫോട്ടോകളും.........\njayesh September 5, 2014 at 6:45 PM\nഫൈസല് ബാബുവിന്റെ ഇന്നത്തെ പോസ്റ്റ് വഴി ഇവിടെയെത്തി ,, മനോഹരമായ കാഴ്ചകള് , കൊതിപ്പിക്കുന്ന ചിത്രങ്ങള് അസൂയ തോന്നുന്ന വിവരണം :)\nDeepu George September 6, 2014 at 12:45 PM\nബഷീറിക്കയുടെ യാത്ര വിവരണങ്ങളുടെ ഒരു കടുത്ത ആരാധകൻ ആണ് ഞാനും. മിക്കവാറും സൗദിയിലെ പലസ്തലങ്ങളിലെക്കും മരൂഭൂമി മുറിച്ചുള്ള യാത്രകൾ ഉണ്ടായിട്ടുണ്ടെങ്കിലും ജോലിയും ആയി ബന്ദപ്പെട്ട യാത്രകൾ ആയതിനാൽ ഒന്നും ആസ്വദിക്കാൻ സാധിച്ചിട്ടില്ല .പഴയ യാത്രയുടെ പോസ്റ് കണ്ടപ്പോൾ മുതൽ ഉള്ള ആഗ്രഹം ആണെങ്കിലും ഇത് വരെ നടന്നിട്ടില്ല ..ഇങ്ങനുള്ള തുരുത്തുകൾ ഇവിടെ ഉണ്ട് എന്ന് പോലും അറിയില്ലാരുന്നു .\nBasheer Vallikkunnu September 25, 2014 at 9:59 AM\nഈ മാസം നടത്തിയ ഒരു ട്രയൽ മരുഭൂയാത്രയെക്കുറിച്ച് എഫ് ബി യിലെഴുതിയ ചെറിയ കുറിപ്പ് https://www.facebook.com/vallikkunnu/posts/10202856936050706\nAnonymous October 15, 2014 at 2:20 PM\nI thought of visiting the island during Eid ul Fitr too, called off at the last moment.\nShahida Abdul Jaleel October 19, 2014 at 1:33 PM\nമനോഹരമായ ഒരു യാതാവിവരണം..\nകൊല്ല്.. കൊല്ല്.. ഞങ്ങളെയങ്ങ് കൊല്ല്...


'ദൈവത്തിന് മുന്നില് നീയാകും ആദ്യം കുറ്റം ഏറ്റുപറയേണ്ടി വരിക'; വൈദികനല്ല, പീഡിപ്പിക്കപ്പെട്ട പെണ്‍കുട്ടിയാണ് കുറ്റക്കാരിയെന്ന് സഭയുടെ സണ്‍ഡേ ശാലോം\nTue Dec 18 2018 23:50:25 GMT+0530 (IST)\nNarada Desk| Updated On: 2017-03-02 11:40:09.0 | Location :\n'ഇവിടെ തെറ്റില് പങ്കുകാരിയായ കുട്ടിയുടെ പ്രായം 15ന് മുകളിലാണ്. എന്റെ മകളുടെ സ്ഥാനത്ത് ആ കുട്ടിയെ കണ്ട് പറയുകയാണ്. മോളെ നിനക്കും തെറ്റുപറ്റി. നാളെ ദൈവത്തിന്റെ മുമ്പില് നീ ആയിരിക്കും ആദ്യം കുറ്റം ഏറ്റുപറയേണ്ടി വരിക. കുഞ്ഞേ ഒരു വൈദികന് ആരാണെന്ന് എന്തുകൊണ്ട് നീ മറന്നു?'- സഭയുടെ ആശീര്‍വാദമുള്ള ശാലോം എഡിറ്റര് പീഡിപ്പിക്കപ്പെട്ട പെണ്‍കുട്ടിയെ കുറ്റപ്പെടുത്തുന്നു.\nവൈദിക പീഡനത്തിനിരയായി പ്രസവിച്ച 16കാരി തെറ്റുകാരിയാണെന്നും ദൈവത്തിന് മുന്നില് ആദ്യം കുറ്റം ഏറ്റുപറയേണ്ടി വരിക പെണ്‍കുട്ടിയാകുമെന്നും സണ്‍ഡേ ശാലോം. എഡിറ്ററുടെ പേരില് വന്ന 'വൈദികന് നേരെ ചൂണ്ടുവിരല് ഉയര്‍ത്തുമ്പോള്' എന്ന ലേഖനത്തിലാണ് ബലാല്‍സംഗ ഇരയായ പ്രായപൂര്‍ത്തിയാകാത്ത പെണ്‍കുട്ടിയെ കുറ്റപ്പെടുത്തുന്നത്. 'കൊട്ടിയൂരില് നടന്ന സംഭവം മനുഷ്യ മന:സാക്ഷിയെ ഞെട്ടിക്കുന്നതാണ്. തെറ്റ് ചെയ്ത വൈദികന് അതിന്റെ ശിക്ഷ ലഭിക്കുക തന്നെ വേണം' എന്ന രീതിയില് തുടങ്ങുന്ന ലേഖനത്തിന്റെ സ്വരം താഴേയ്‌ക്കെത്തുമ്പോള് മാറുന്നു. പെണ്‍കുട്ടിയെ പരാമര്‍ശിക്കുന്ന ഭാഗമെത്തുമ്പോഴാണ് ക്രൂരമായ പരാമര്‍ശങ്ങള് കടന്നുവരുന്നത്.\n'ഇവിടെ തെറ്റില് പങ്കുകാരിയായ കുട്ടിയുടെ പ്രായം 15ന് മുകളിലാണ്. എന്റെ മകളുടെ സ്ഥാനത്ത് ആ കുട്ടിയെ കണ്ട് പറയുകയാണ്. മോളെ നിനക്കും തെറ്റുപറ്റി. നാളെ ദൈവത്തിന്റെ മുമ്പില് നീ ആയിരിക്കും ആദ്യം കുറ്റം ഏറ്റുപറയേണ്ടി വരിക. കുഞ്ഞേ ഒരു വൈദികന് ആരാണെന്ന് എന്തുകൊണ്ട് നീ മറന്നു?' എന്ന് ലേഖനത്തില് ചോദിക്കുന്നു.\n'ഒരു വൈദികന്റെ വിശുദ്ധിയുടെ വില നമ്മുടെ ഈശോമിശിഹായുടെ തിരുഹൃദയത്തോളം അമൂല്യമാണെന്ന് എന്തുകൊണ്ട് നീ അറിഞ്ഞില്ല? വൈദികനും ജഡികശരീരം ഉള്ള വ്യക്തിയാണ്. പ്രലോഭനങ്ങള് സംഭവിക്കുന്നതാണ്. വി. കുര്‍ബാനയില് ഈശോയെ സ്വീകരിച്ച എന്റെ കുഞ്ഞേ സ്‌നേഹത്തോടെയോ കര്‍ക്കശമായോ ആ വൈദികനെ നിനക്ക് തിരുത്തിക്കൂടായിരുന്നോ? ഒരിക്കലും എനിക്ക് നിന്നോട് സഹതാപം ഇല്ല മോളേ, പ്രാര്‍ത്ഥിക്കുന്നു' ലേഖനം പറയുന്നു.\nഈശോയുടെ ത്യാഗപൂരിതമായ പൗരോഹിത്യം കല്ലെറിയാന് വിട്ടുകൊടുക്കാതെ, കത്തോലിക്ക തിരുസഭയുടെ പുണ്യമായ വൈദികബ്രഹ്മചര്യത്തെ പിച്ചിച്ചിന്താന് സമ്മതിക്കാതെ കുമ്പസാരം ഉള്‍പ്പെടെയുള്ള കൂദാശകളെ ആക്ഷേപ ചര്‍ച്ചയ്ക്ക് വലിച്ചെറിയാതെ നമ്മുടെ നിയോഗങ്ങളെ ശുദ്ധീകരിക്കാം' എന്ന് വൈദികരെ വളരെ മയപ്പെടുത്തി ഉപദേശിക്കുന്നുമുണ്ട് ലേഖനത്തില്.\nലേഖനത്തിനെതിരെ വ്യാപക പ്രതിഷേധം ഉയരുകയാണ്. നിയമ നടപിടി സ്വീകരിക്കുമെന്ന് മനുഷ്യാവകാശ പ്രവര്‍ത്തകര് പറയുന്നു. വിവിധ കോണുകളില് നിന്ന് വിമര്‍ശനമുയര്‍ന്നതോടെ ലേഖനത്തിലെ വിവാദ ഭാഗങ്ങള് എഡിറ്റ് ചെയ്ത് നീക്കിയിട്ടുണ്ട്.\nസണ്‍ഡേ ശാലോമില് വന്ന ലേഖനത്തിന്റെ പൂര്‍ണ്ണരൂപം\nവൈദികന് നേരേ ചൂണ്ടു വിരല് ഉയര്‍ത്തുമ്പോള്\nകൊട്ടിയൂരില് നടന്ന സംഭവം മനുഷ്യ സാക്ഷിയായ ഞെട്ടിക്കുന്നതാണ്. തെറ്റ് ചെയ്ത വൈദികന് അതിന്റെ ശിക്ഷ ലഭിക്കുക തന്നെ വേണം. അതില് ആര്‍ക്കും എതിരഭിപ്രായം ഇല്ല. എന്നാല് ഒരു വൈദികന് ചെയ്ത വലിയ തെറ്റു മൂലം വൈദിക സമൂഹത്തെയാകെ അടച്ചാക്ഷേപിക്കാനുള്ള വേദിയാക്കി സോഷ്യല് മീഡിയ ഇന്ന് മാറിയിരിക്കുന്നു. വൈദികരും മനുഷ്യരാണ്. അവര് സ്വീകരിച്ചിരിക്കുന്ന വിളി അവരെ മനുഷ്യരെക്കാള് ശ്രേഷ്ഠരാക്കുന്നു. ഈ തിരിച്ചറിവ് നമുക്ക് ഉണ്ടായിരിക്കണം.' ഓരോ വിശ്വാസികളുടെയും ജനനം മുതല് മരണം വരെ അവനെ ദൈവത്തിലൂടെ വഴി നടത്തുന്ന വൈദികരില് ചിലര് ചെയ്യുന്ന തെറ്റിന് സമൂഹം മുഴുവന് ശിക്ഷിക്കപ്പെടുന്നത് യുക്തമല്ല. വിമര്‍ശിക്കുന്നവര് ഒന്നു കൂടി ചിന്തിക്കുക, നിങ്ങളുടെ വീട്ടിലെ ആരെങ്കിലും ഒരു തെറ്റ് ചെയ്താല് അതിന്റെ പേരില് വീട്ടിലെ എല്ലാവരെയും ആരെങ്കിലും അടച്ചാക്ഷേപിച്ചാല് അതിന് നിങ്ങള് സമ്മതിക്കുമോ?\nനമ്മ ചെയ്യുന്ന ഏത്രയോ പേരുണ്ട്. എന്നിട്ടന്തേ അതൊന്നും ആരും കാണാതെ പോകുന്നു. എന്തേ അത്തരത്തിലുള്ളവരെ കുറിച്ച് നല്ലതു പറയുന്നില്ല? ഒന്നോ രണ്ടോ വൈദികര് തെറ്റ് ചെയ്താല് മറ്റെല്ലാ വൈദികരെയും അവഹേളിക്കുകയും കുറ്റപ്പെടുത്തുകയും ചെയ്യുന്നത് ക്രൈസ്തവരെ ഒന്നടങ്കമാണ് വേദനിപ്പിക്കുന്നത്.\nവൈദിക സമൂഹത്തെയൊന്നാകെ പരിഹസിച്ചുകൊണ്ട് സോഷ്യല് മീഡിയ എഴുതി തിമര്‍ക്കുമ്പോഴും ഏതാനും പോസ്റ്റുകള് വേനലിലെ കുളിര്‍മഴപോലെ ആശ്വാസപ്രദമായി. ആ പോസ്റ്റുകള് അനേകായിരങ്ങളില് ്പ്രത്യാശയും ആനന്ദവും സൃഷ്ടിച്ചുവെന്ന് പറയാതെ വയ്യ.\nദേവി മേനോന്റെ പോസ്റ്റിന് കടപ്പാട് പോലെ റോസ്മരിയ( അച്ചു) എഴുതിയ പോസ്റ്റ് ഏറെ ഹൃദ്യമായി തോന്നി. ഫെയ്‌സ്ബുക്കില് വൈറലായ അതിലെ വരികള് ഇങ്ങനെയാണ്' ഒരു തെറ്റ് സംഭവിക്കുമ്പോള്, അതിന്റെ ഉത്തരവാദിത്വം തെറ്റ് ചെയ്തവര്‍ക്കെല്ലാം ഉണ്ട്. ഒരു വശം മാത്രമല്ല വിചാരണ ചെയ്യേണ്ടത്. അതും, പിന്നിട് തെറ്റുകള് ആവര്‍ത്തിക്കാനുള്ള പ്രേരണയായി മാറും.\n'ഞാനും ഒരു സ്ത്രീയാണ്, മനസ് കൊണ്ട് അമ്മയാണ്, സഹോദരിയും മകളും കൂട്ടുകാരിയുമൊക്കെയാണ്. നമ്മുടെ കുഞ്ഞുങ്ങള് ആണായാലും, പെണ്ണായാലും നമുക്ക് തുല്യസ്‌നേഹമാണ്. തെറ്റ് തിരുത്തേണ്ടത് നമ്മുടെയും കൂടി കടമയാണ്. ഇവിടെ തെറ്റില് പങ്കുകാരിയായ കുട്ടിയുടെ പ്രായം 15 നു മുകളില് ആണ്. എന്റെ മകളുടെ സ്ഥാനത്ത് തന്നെ ആ കുട്ടിയെ കണ്ട് പറയുകയാണ്. 'മോളെ, നിനക്കും തെറ്റ് പറ്റി, നാളെ ദൈവത്തിന്റെ മുന്നില് നീ ആയിരിക്കും ആദ്യം കുറ്റം ഏറ്റു പറയേണ്ടി വരിക. കുഞ്ഞേ ഒരു വൈദികന് ആരാണെന്ന് എന്തു കൊണ്ട് നീ മറന്നു?\nഒരു വൈദികന്റെ വിശുദ്ധിയുടെ വില നമ്മുടെ ഈശോമിശാഹായുടെ തിരുഹൃദയത്തോളം അമൂല്യമാണെന്നു എന്തു കൊണ്ട് നീ അറിഞ്ഞില്ല? വൈദികനും ജഡികശരീരം ഉള്ള വ്യക്തിയാണ്, പ്രലോഭനങ്ങള് സംഭവിക്കാവുന്നതാണ്. താന് ആരാണെന്നും, ജീവിതം എന്തിനാണെന്നും അദ്ദേഹം കുറച്ചുനേരത്തേക്ക് ബോധപൂര്‍വമോ, അല്ലാതെയോ മറന്നാല്, വിശുദ്ധ കുര്‍ബാനയില് ഈശോയെ സ്വീകരിച്ച എന്റെ കുഞ്ഞേ സ്‌നേഹത്തോടെയോ, കര്‍ക്കശമായോ ആ വൈദികനെ നിനക്ക് തിരുത്തികൂടായിരുന്നോ? മുതിര്‍ന്നവരെയൊക്കെ അപ്പോള് എങ്ങനെ മറക്കാന് സാധിച്ചു? ഒരിക്കലും നിന്നോട് എനിക്ക് സഹതാപം ഇല്ല മോളെ, പ്രാര്‍ത്ഥിക്കുന്നു.\nതുറന്നു പറയുന്നതില് ക്ഷമിക്കണമേ, ഇന്ന് എല്ലാവര്‍ക്കും അടിപൊളി കുര്‍ബാനയും, അടിപൊളി അച്ഛനും ഒക്കെയാണ് ഇഷ്ടം. 2000 വര്‍ഷങ്ങള്‍ക്കു മുമ്പ് നമ്മെപോലെയുള്ള പലരും ചേര്‍ന്ന് അടിച്ചു പൊളിച്ചു മനുഷ്യരൂപം പോലും അ്ല്ലാത്ത അവസ്ഥയിലാക്കി ക്രൂശിലേറ്റിയ നമ്മുടെ ആത്മജനെ നാമിന്ന് പ്രഥമ സ്ഥാനത്ത് കാണുന്നുണ്ടോ? ആ ഓര്‍മ്മയുണ്ടെങ്കില് നാം പതറില്ല. കൂടാതെ, തിരുസഭയ്ക്കും സന്യസ്ഥസമര്‍പ്പിതര്‍ക്കും വേണ്ടി പ്രാര്‍ത്ഥിക്കാന് കടമപ്പെട്ട നമ്മള് ആ കടമ നിര്‍വഹിക്കുന്നുണ്ടോ? സ്വന്തം കാര്യം, മാതാപിതാക്കളുടെ, ജീവിതപങ്കാളിയുടെ, മക്കളുടെ, പ്രിയപ്പെട്ടവരുടെ ഒക്കെയാണ് നമ്മുടെ പ്രാര്‍ത്ഥനനിയോഗങ്ങള്.\nഈശോയുടെ ത്യാഗപൂരിതമായ പൗരോഹിത്യം കല്ലെറിയാന് വിട്ടുകൊടുക്കാതെ, കത്തോലിക്കാ തിരുസഭയുടെ പുണ്യമായ വൈദികബ്രഹ്മര്യത്തെ പിച്ചിചീന്താന് സമ്മതിക്കാതെ, കുമ്പസാരം ഉള്‍പ്പെടെയുള്ള കുദാശകളെ ആക്ഷേപചര്‍ച്ചയ്ക്കു വലിച്ചെറിയാതെ, നമ്മുടെ നിയോഗങ്ങളെ ശുദ്ധികരിക്കാം. ദിവസപ്രാര്‍ത്ഥനയില് പ്രഥമസ്ഥാനം ഈശോയുടെ സമര്‍പ്പിതരുടെ നമ്മയ്ക്ക് ആവാം. സഹനമെടുത്തു അവരുടെ വിശുദ്ധികരണത്തിനായി കണ്ണീരോടെ പ്രാര്‍ത്ഥിക്കാം.ഒരു വൈദികന് ആരാണെന്ന് കുഞ്ഞുനാള് മുതല് നമ്മുടെ മക്കള് അറിഞ്ഞു വളരട്ടെ.\nയൂദാസും ഈശോയുടെ ശിഷ്യനായിരുന്നു. ഇന്ന് നമ്മള് ആ ശിഷ്യന്റെ പിന്നാലെയല്ല നടക്കുന്നത്. മാറ്റി നിര്‍ത്തേണ്ടവരെ മാറ്റി നിര്‍ത്തണം. എന്നാല് തെറ്റു ചെയ്യാത്തവരിലും കൂടി ചെളി വാരിയെറിയരുത്. ഓരോ വൈദികരെയും അഭിമാനത്തോടെ നമ്മുടെ പുണ്യമെന്ന് പറയാം. ളോഹ ഇട്ട് അവര് ആത്മവിശ്വാസത്തോടെ നടക്കട്ടെ. സെമിനാരി വിദ്യാര്‍ത്ഥികളുടെ മനസ്സ് പതറുന്ന അഭിപ്രായങ്ങള് ഈശോയെ ഓര്‍ത്തു ഒഴിവാക്കാം.\nപ്രിയ വൈദികരേ..... കുറച്ചു നേരത്തെ ശരീരത്തിന്റെ അഭിലാഷങ്ങള്‍ക്കു മുന്നില് ആ ദൈവകൃപയെ ബലിയാക്കരുതേ. വിശുദ്ധ ചുംബനം അള്‍്ത്താരയില് അര്‍പ്പിക്കുമ്പോള് യുദാസ്സിന്റെ വഞ്ചനയുടെ മുദ്രയുടെ കറ ഈശോയുടെ തിരുഹൃദയത്തിനു സമ്മാനിക്കരുതേ. കാറ്റിനെയും കടലിനെയും ഇല്ലാതാക്കാന് കഴിയുന്നവനാണ് നിങ്ങളുടെ മണവാളന്. ഒരു പ്രലോഭനങ്ങള്‍ക്കും തോല്‍പ്പിക്കാനാവാത്ത ദൈവശക്തി ദൈവകൃപ് നിങ്ങളില് ഉണ്ടെന്ന് മറക്കരുതേ. ഒത്തിരി വേദനയോടും, അതില് കൂടുതല് സന്തോഷത്തോടുമാണ് നിങ്ങളുടെ മാതാപിതാക്കള്, പ്രിയപ്പെട്ടവര് നിങ്ങളെ ഈശോയ്ക്കായി ഒരുക്കിയത്. സമര്‍പ്പിച്ചത്, ആ ഓര്‍മ്മ വെടിയരുതേ. ഈശോയുടെ മണവാട്ടിയായ തിരുസഭയുടെ മാനം നശിപ്പിക്കരുതേ. മനോവീര്യം നഷ്ടപ്പെട്ട ആയിരങ്ങള്‍ക്ക് ക്രിസ്തുവിലേയ്ക്ക് നോക്കാന് പ്രചോദനം നല്‍കുന്നതായിരുന്നു ഈ പോസ്റ്റ്. സഭക്കെതിരെ തിരിയാന് ഒരുങ്ങി ഇറങ്ങിയ പലരും ഇതുവായിച്ച് തൂലിക മടക്കി.\nപ്രിന്‍സ് നിലമ്പൂര് വാട്‌സ് ആപ്പില് കുറിച്ച വരികളും ശ്രദ്ധേയമായി തോന്നി. 'ലക്ഷകമക്കിന് വിശുദ്ധരായ വൈദികര് എനിക്ക് ചുറ്റുമുണ്ട്. അവര്‍ക്കായി ഇത് എഴുതുന്നു. ഒരു വൈദികന് ചെയ്ത തെറ്റിന് എനിക്ക് ചുറ്റുമുള്ള വിശുദ്ധരായ വൈദികരേയും സഭയെയും താറടിച്ച് സോഷ്യല് മീഡിയയില് എഴുതുവാന് ഞാന് തീരെ പക്വത ഇല്ലാത്തവനല്ല. വിവേകമില്ലാത്തവനുമല്ല. ഒരു ഫെയ്‌സ്ബുക്ക് ലൈക്ക് കിട്ടാന് വേണ്ടി ഞാന് കുടുംബത്തിന്റെ മാനം തെരുവില് വില്‍ക്കുന്നവനുമല്ല. എന്ത് കൊണ്ട് ഞാനത് ചെയ്യുന്നില്ല?\nഅമ്മയുടെ ഉദരത്തില് ഉരുവായ നാള് മുതല് ആറടി മണ്ണോളം സഭാ മക്കളെ വിശുദ്ധമായ കൂദാശനല്‍കി അവരുടെ ജീവിതത്തിന്റെ കണ്ണിരിന്റെ ദിനങ്ങളും ചിരിയുടെ വേളകളിലും ഒരു സ്വര്‍ഗീയ നിഴല് പോലെ വലയം ചെയ്ത ഒരുപാടു വിശുദ്ധമായ വൈദികര് എനിക്ക് ചുറ്റുമുണ്ട്. വെയിലും മഴയും കൊണ്ട് തളരാതെ കുന്നും മലയും കാല് നടയായി കയറിയിറങ്ങി ഞങ്ങളുടെ പിതാക്കന്‍മാര്‍ക്ക് അവസാനമായി ദിവ്യകാരുണ്യം നല്‍കിയ ഒരുപാടു കരങ്ങളുണ്ട്. ആ കരങ്ങളില് ചെളി പുരളുന്നത് ഞങ്ങള്‍ക്കു സങ്കല്‍പ്പിക്കാന് പോലും ആവുന്നതല്ല. പക്ഷേ ഒരിക്കല് ചെളി പുരണ്ടാല് ആ ചെളിയെ ഓര്‍ത്ത് നിങ്ങളുടെയെല്ലാം ആരുടെയെങ്കിലും പിന്തുണ കിട്ടാന് മാത്രം സോഷ്യല് മീഡിയയുടെ നാലാംകിട തെരുവിലിട്ട് തുണി വലിച്ചൂരി നിര്‍ത്താന് മാത്രം നന്ദികെട്ടവരല്ല ഞങ്ങള്.\nഅങ്ങനെ ചെയ്യുന്നവര്‍ക്കായി വിശുദ്ധ കരങ്ങള് ചുംബിച്ച് കൊണ്ട് അവര്‍ക്കായി മാപ്പ് ചോദിക്കുന്നു. നിങ്ങള് വൈദികര് ഒരു തെറ്റും ചെയ്യാത്ത ബാക്കിയുള്ളവര് ഇന്ന് എന്തു പിഴച്ചു?. എന്നെക്കാള് ഉപരി ഇന്ന് നിങ്ങള് കരിഞ്ഞിട്ടുണ്ടാകാം. ഇല്ല. നിങ്ങളെ ആരും വിധിക്കുന്നില്ല. ഹൃദയത്തില് സ്‌നേഹിക്കുന്നു. ഉള്ളുരുകി പ്രാര്‍ത്ഥിക്കുന്നു. ഒരു വൈദികനെ എനിക്ക് വേണമെങ്കില് ഇല്ലാതാക്കാം. പക്ഷെ ഒരു വൈദികനെ എനിക്ക് തിരുസഭയിലേയ്ക്ക് നിര്‍മ്മിച്ചു നല്‍കാന് പറ്റില്ലെന്നറിയാം. കാരണം അത് ദൈവത്തിന്റെ സവിശേഷമായ വിശുദ്ധമായ തിരഞ്ഞെടുപ്പാണ്.\nപ്രിയപ്പെട്ട വൈദികരെ, നിങ്ങള് ഇത്തരം വാര്‍ത്തകളില് തളരുത്. നിങ്ങള് കരയരുത്. കാസയും പീലാസയുമുയര്‍ത്തുന്ന നിങ്ങളുടെ വിശുദ്ധമായ കരങ്ങളില് ഞാന് എന്റെ ക്രൂശിതന്റെ കരം കാണുന്നു. നിങ്ങള് ബലിപീഠത്തില് നില്‍ക്കുമ്പോള് തിരുസഭയുടെ സൗന്ദര്യം ഞാന് ദര്‍ശിക്കുന്നു. അതില് അഭിമാനിക്കുന്നു. നിങ്ങള് കുമ്പസാരക്കൂട്ടില് ഇരിക്കുമ്പോള് പലപ്പോഴും ഞാന് നിങ്ങളില് ക്രിസ്തുവിനെ നേരിട്ട് കണ്ടിട്ടുണ്ട. നിങ്ങള് എന്റെ ഭവനത്തില് വരുമ്പോഴെല്ലാം അവിടം വിശുദ്ധമാകുന്നത് ഞാന് പലപ്പോഴും ദര്‍ശിച്ചിട്ടുണ്ട്. നിങ്ങളുടെ കരത്തില് നിന്നും സ്വര്‍ഗ്ഗത്തിന്റെ അഗ്നി പുറപ്പെടുന്നതും ഞാന് കണ്ടിട്ടുണ്ട. നിങ്ങളില് ഒരാള്‍ക്ക് തെറ്റുപറ്റാം. പക്ഷെ നിങ്ങളെ എല്ലാം അതിനാല് തന്നെ വിധിക്കുവാന് ഞാന് അത്രമാത്രം അധപതിച്ചവനല്ല. നിങ്ങള്‍ക്കായി പ്രാര്‍ത്ഥിക്കാന് ഞാന് തിരക്കിനിടയില് മനപൂര്‍വ്വം എന്തിനോ വേണ്ടി മറക്കുന്നു.\nഇത്തരം വാര്‍ത്തകള് എനിക്കുള്ള വലിയ മുന്നറിയിപ്പാണ്. നിങ്ങള്‍ക്കായി കരമുയര്‍ത്താനുള്ള സ്വര്‍ഗ്ഗത്തിന്റെ മുന്നറിയിപ്പ്. തളരരുത്. തനിച്ചിരിക്കുമ്പോള് പിന്നിലേക്ക് നോക്കുക. നീലകാപ്പയുമായി സ്വര്‍ഗരാജ്ഞി ചാരെ ആശ്വാസമായി ചേര്‍ന്നു നില്‍ക്കുന്നുണ്ട്. ഫോണ് നമ്പറോടു കൂടി നല്‍കിയ പോസ്റ്റ് ഇപ്പോഴും ആളുകള് കൈമാറിക്കൊണ്ടിരിക്കുന്നു.\nനിമിന് മാത്യുവിന്റെ എഫ്ബിയിലെ കുറിപ്പും വൈദികര്‍ക്ക് ആശ്വാസ ദൂതായി മാറുന്നതാണ്. വൈദികര്‍ക്ക് ഒരു തുറന്ന കത്താണ് അദ്ദേഹം തയ്യാറാക്കിയിരുന്നത. അത് പുരോഹിതര്‍ക്കു മാത്രമല്ല എല്ലാവര്‍ക്കുമുള്ള ആശ്വാസ ദൂതായി മാറുന്നു. '\nഏറെ വേദന നിറഞ്ഞ ദിവസങ്ങളിലൂടെയാണ് നിങ്ങള്‍കടന്നുപോയിക്കൊണ്ടിരിക്കുന്നതെന്നറിയാം. ഒരേ ഒരു വാക്കേ നിങ്ങളോടെനിക്ക് പറയാനുള്ളൂ സാരമില്ല. എപ്പോഴും സന്തോഷത്തോടെയിരിക്കുന്ന വൈദികന് ഒന്ന് ചിരിച്ചതായി വരുത്തിയിട്ട് തല താഴ്ത്തി നടന്നുപോകുന്നത് കണ്ടു. കുര്‍ബാനയ്ക്ക് മുന്‍പ് കുമ്പസാരക്കൂട്ടില് കാണുന്ന വൈദികനെ ഇന്നവിടെ കണ്ടില്ല. നിങ്ങളുടെ ദുഖത്തിന്റെ കാരണം ന്യായമാണ്. കാരണം സോഷ്യല് മീഡിയയില് ഇന്നലെയും ഇന്നും നിങ്ങളാണ് പരിഹാസപാത്രങ്ങള്. നിങ്ങളെ തല്ലാന് നോക്കിയിരുന്നവര്‍ക്ക് വടി കിട്ടി.\nവൈദികനായ ആ സഹോദരന് ചെയ്ത വലിയ തെറ്റിനെ ന്യായീകരിക്കാനല്ല ഞാനിതെഴുതുന്നത്. തെറ്റ് തെറ്റ് തന്നെയാണ്. അതാര് ചെയ്താലും.ആരോ ചെയ്ത തെറ്റിന് നിരപരാധിയായ അങ്ങന്തിനാണ് തല താഴ്ത്തുന്നത്? ഇല്ല, എനിക്ക് നിങ്ങളെ വെറുക്കനാവില്ല. വേദനിപ്പിക്കുന്ന ആ വാര്‍ത്തകളൊക്കെ അറിഞ്ഞതിനു ശേഷവും നിങ്ങളോടെനിക്ക് സ്‌നേഹം കൂടിയിട്ടേ ഉള്ളു. ചെയ്യാത്ത തെറ്റിന് സഹനമേറ്റെടുക്കുന്ന നിങ്ങളെ ഞാന് സ്‌നേഹിക്കുന്നു.\nഞാന് കണ്ടിട്ടുള്ള വൈദികര്‍ക്കൊക്കെ ഒരേ മുഖച്ഛായയാണ് ക്രിസ്തുവിന്റെ മുഖച്ഛായ.\nവൈകുന്നേരം എല്ലാ ദിവസവും ഞങ്ങളുടെ കൂടെ വോളിബോള് കളിക്കുന്ന കൊച്ചച്ചന് എന്തിനാണ് മുറിയില് തന്നെ ഇരിക്കുന്നത്? ലജ്ജകൊണ്ട് നിങ്ങളുടെ ശിരസ്സ് കുനിഞ്ഞാല് കുനിയുന്നത് ഞങ്ങളുടെ ശിരസ്സ് തന്നെയാണ്. സോഷ്യല് മീഡിയയിലെ നാല് ലൈക്കിനുവേണ്ടി പൈതൃകത്തെ ഒറ്റിക്കൊടുക്കാത്ത ചെറുപ്പക്കാര് ഇപ്പോഴുമുണ്ട്. അതുകൊണ്ട് ധൈര്യമായിരിക്കുക. ഒരുപക്ഷെ ഇതായിരിക്കും ദൈവം നിങ്ങളില് നിന്ന് ആവശ്യപ്പെടുന്ന സഹനം.\nവൈദികരുടെ പുണ്യ ജീവിതത്തിനു ജീവിച്ചിരിക്കുന്ന ഒരുപാട് സാക്ഷ്യങ്ങളുണ്ട്. നിങ്ങളും പുണ്യവാന്മാരുടെ ജനുസ്സില് പെട്ടവരും അവരുടെ പിന്മുറക്കാരുമാണ്.\nഎവിടെ വച്ചു കണ്ടാലും സുഖവിവരം അന്വേഷിക്കുന്ന വികാരിയച്ചനിലും, പുഞ്ചിരിയോടെ പാപപ്പൊറുതി തരുന്ന കുമ്പസാരക്കൂട്ടിലെ വൃദ്ധവൈദികനിലും , കുര്‍ബാനയ്ക്ക് ശേഷം അള്‍ത്താരബാലന്മാരുടെ കൂടെയിരുന്ന് കാരംസ് കളിച്ച് തല്ലുകൂടുന്ന കൊച്ചച്ചനിലും ഞാന് ക്രിസ്തുവിനെ കണ്ടിട്ടുണ്ട്. വല്ല്യമ്മച്ചിയുടെ മരണ നേരത്ത് പാതിരാത്രി ഒരു പരാതിയും കൂടാതെ കുര്‍ബാന കൊടുക്കാന് വന്ന വൈദികന് വൈദികസമൂഹത്തിന്റെ തന്നെ പ്രതിനിധി ആണ്. ഞാനുള്‍പ്പെടെയുള്ള മറ്റാര്‍ക്കോ വേണ്ടി സ്വന്തം കുടുംബവും സുഖസൗകര്യങ്ങളും വേണ്ടെന്നുവച്ച് എന്ത് സഹനവും ഏറ്റെടുക്കുവാന് തയ്യാറായവരാണ് നിങ്ങള്. അതെ, നിങ്ങളുടെ ജീവിതം രക്തസാക്ഷിത്വം തന്നെയാണ്.\nഅതുകൊണ്ട് സോഷ്യല് മീഡിയയിലെ ആക്രോശങ്ങളില് നിങ്ങളുടെ ശിരസ്സ് കുനിയരുത്. പുത്തന്‍കുര്‍ബാനയുടെ അന്ന് ചുംബിച്ച അതേ സ്‌നേഹത്തോടും ആദരവോടും കൂടെ അങ്ങയുടെ കൈകള് ഞാന് ചുംബിക്കുന്നു. അങ്ങയെ വാക്ക് കൊണ്ടും പെരുമാറ്റം കൊണ്ടും വേദനിപ്പിച്ച എല്ലാവര്‍ക്കും വേണ്ടി ഞാന് മാപ്പ് ചോദിക്കുന്നു. അങ്ങയെ നോക്കി 'അച്ചാ ഈശോ മിശിഹായ്ക്ക് സ്തുതിയായിരിക്കട്ടെ ' എന്ന് ഞാന് പറഞ്ഞാല് അതില് ലവലേശം കള്ളത്തരമോ പരിഹാസമോ ഇല്ല, മറിച്ച്, ഹൃദയം നിറഞ്ഞ നന്ദിയും തികഞ്ഞ സ്‌നേഹവും ആദരവും മാത്രം...\nസംവിധായകനും നടനുമായ ജോയ് മാത്യുവിന്റെ പ്രതികരണത്തെ സോഷ്യല് മീഡിയ ആഘോഷമാക്കി മാറ്റി. 'എല്ലാ വൈദികരെയും വന്ധീകരിക്കണമെന്നാണ് അദ്ദേഹം പറഞ്ഞത്. തലശ്ശേരി അതിരൂപതയിലെ കെ.സി.വൈ.എം ആലക്കോട് യൂണിറ്റ് പ്രവര്‍ത്തകര് ഇതിനുള്ള പ്രതികരണവും നല്‍കി. അവര് എഴുതുന്നു. ' പ്രിയ ജോയ് മാത്യു ഒരു കാര്യം മനസ്സിലാക്കുക. ഇവിടുത്തെ എല്ലാ വൈദികരും ഫാ: റോബിന് അല്ലെന്നുള്ള കാര്യം. സ്വന്തം അപ്പന് മകളം പീഡിപ്പിച്ച് ഗര്‍ഭിണിയാക്കിയ നാടാണ് കേരളം. എന്ന് വെച്ച കേരളത്തിലെ എല്ലാ അപ്പന്‍മാരെയും വന്ധീകരിക്കാന് പറ്റുമോ? താങ്കളെ പോലെയുള്ളവരുടെ പോസ്റ്റ് കാരണം വേദനിക്കുന്ന ഒരുപാട് വിശ്വാസികള് ഉണ്ട്. ഈ കുറ്റകൃത്യത്തിന് ഏറ്റവും ഉചിതമായ ശിക്ഷ തന്നെ ലഭിക്കുമെന്ന് പ്രതീക്ഷിക്കുന്നു. ഒപ്പം ഒരാള് തെറ്റ് ചെയ്താല് ബാക്കി എല്ലാ വൈദികരേയും അടച്ച് ആക്ഷേപിക്കുന്ന ഈ പരിപാടി ഇനിയെങ്കിലും എല്ലാവരും കുറയ്ക്കണമെന്നാണ് പ്രതീക്ഷയെന്നും അവര് ചൂണ്ടിക്കാട്ടുന്നു.\nഅതെ ഈ പ്രതിസന്ധിഘട്ടത്തില് സഭയെ പരിഹസിച്ചവര്‍ക്ക് ചുട്ട മറുപടി നല്‍കിയും വൈദികരെ പിന്തുണച്ചും അനേകം പേരാണ് സോഷ്യല് മീഡിയയിലൂടെ പ്രതികരിച്ചത്. ഒരര്‍ത്ഥത്തില് അവരുടെ പോസ്റ്റുകളൊക്കെയാകാം. കൂടുതല് പരിഹാസത്തിലേയക്ക് സഭാനേതൃത്വത്തെ വീഴ്ത്താതിരുന്നത്.


Malayalam News - balabhaskar | News18 Kerala, Buzz Latest Malayalam News | ലേറ്റസ്റ്റ് മലയാളം വാർത്ത\nമോളെ അച്ഛന്റെ നെഞ്ചത്ത് കമഴ്ത്തി കിടത്തണം; രണ്ടു പേര്‍ക്കും കൊതി മാറിയിട്ടില്ല; എല്ലാരും പൊട്ടിക്കരഞ്ഞപ്പോള് ആ സ്ത്രീ കണ്ണുകള് തുറന്നു വെച്ച് തന്നെ കിടന്നു\nUpdated: October 2, 2018, 6:52 PM IST\nLast Updated: October 2, 2018, 6:52 PM IST IST\nതിരുവനന്തപുരം: പ്രിയപ്പെട്ടവര് അപ്രതീക്ഷിതമായി അപകടത്തില്‍പ്പെട്ട് മരിക്കുമ്പോള് ഒപ്പമുള്ളവരുടെ അവസ്ഥ എന്തായിരിക്കും. അതും ഭര്‍ത്താവും പൊന്നോമനയും നഷ്ടപ്പെട്ട ഒരു സ്ത്രീയുടെ അവസ്ഥ. വര്‍ഷങ്ങള്‍ക്കു മുന്‍പ് കാറപകടത്തില്‍പ്പെട്ട് ഭര്‍ത്താവിനെയും മൂന്നു വയസുള്ള മകളെയും നഷ്ടപ്പെട്ട ഒരു സ്ത്രീയുടെ സങ്കട കഥ വിവരിക്കുകയാണ് എഴുത്തുകാരിയായ തനൂജാ ഭട്ടതിരി.\nമറക്കാന് സാധിക്കാത്ത ഒരു സ്ത്രീ മുഖം രാവിലെ മുതല് ഒഴിയാതെ. വര്‍ഷങ്ങള്‍ക്കു മുമ്പാണ്. ഒരു വലിയ കാറപകടത്തെ തുടര്‍ന്ന് ആ ഭാര്യാ ഭര്‍ത്താവിനെയും മൂന്ന് വയസ്സുള്ള മകളെയും ആശുപത്രിയില് കൊണ്ടുവന്നു. അച്ഛന് വന്നപ്പോഴെ മരിച്ചിരിന്നു കുട്ടി താമസിയാതെ മരിച്ചു. അമ്മയെ ഉടനടി ശസ്ത്രക്രിയക്ക് വിധേയയാക്കി. അച്ഛന്റെയും മകളുടെയും ശരീരം ഫ്രീസര് മോര്‍ച്ചറിയില് ആയിരുന്നു.\nതലക്ക് ഗുരുതരമായപരുക്കേറ്റിരുന്ന അമ്മക്ക് പോസ്റ്റ് ഓപ്പറേറ്റീവില് വച്ച് അല്‍പം ബോധം വന്നപ്പോള് ഭര്‍ത്താവിനെയും മകളെയും കുറിച്ച് തിരക്കി. മരണ വാര്‍ത്ത പറയാതെ സ്റ്റാഫ് അവരെ ആശ്വസിപ്പിക്കാന് ശ്രമിച്ചു. രണ്ടു ദിവസത്തിനകം അച്ഛന്റെയും മകളുടെയും സംസ്‌കാര ചടങ്ങുകള് ബന്ധുക്കള്‍ക്ക് നടത്തേണ്ടതുണ്ടായിരുന്നു. അവരുടെ മൂത്ത സഹോദരി മാനസിക രോഗ വിദഗ്ധന്റെ കൂടെ നിന്നാണ് ആ താങ്ങാനാകാത്ത വാര്‍ത്ത അവളോട് പറഞ്ഞത്. പ്രതീക്ഷിച്ചിരുന്ന കാര്യം പോലെ അതവള് കേട്ടെങ്കിലും യാഥാര്‍ത്ഥ്യം ജീവിതത്തെ അടിച്ച് തെറിപ്പിച്ച പ്പോള് അവള് പിടിച്ചു നില്‍ക്കാന് ശ്രമിച്ചു.\nകണ്ണീരിനൊടുവില് അവരെ അവസാനമായി ഒരു നോക്കു കാണണമെന്നായി. ആരോഗ്യ പ്രശ്‌നവും ഈ കാഴ്ച ഉണ്ടാക്കാന് പോകുന്ന മാനസിക സമ്മര്‍ദ്ദവും കാരണം അത് വേണ്ട എന്നെല്ലാവരും ഉപദേശിച്ചു. ഒരു പ്രശ്‌നവുമില്ലെന്നും തനിക്ക് അവരെ കണ്ടേ മതിയാവൂ എന്നവര് ധൈര്യത്തോടെ പറഞ്ഞു.\nസ്ട്രച്ചറില് കിടന്നു കൊണ്ട് മോര്‍ച്ചറിക്കു വെളിയില് ആരോ ഒരു ബന്ധു ഉയര്‍ത്തിക്കാട്ടിയ കുഞ്ഞു ശരീരം കണ്ടു. അവളുടെ കവിള് അമ്മയുടെ കവിള് തൊട്ടു. കരയാതെ അമ്മ കണ്ണുകള് പരതി. സ്ട്രച്ചറില് ഉയര്‍ത്തി ഭര്‍ത്താവിന്റെ ശരീരം കാണിച്ചു. അവള് വിരലുകള് കൊണ്ട് ആ മുഖം തൊട്ടു. കരഞ്ഞില്ല. പക്ഷേ ഇത്രയും പറഞ്ഞു. ചടങ്ങു നടത്തുമ്പോള് മോളെ അച്ഛന്റെ നെഞ്ചത്ത് കമഴ്ത്തി കിടത്തണം. ഒരുമിച്ച് മതി. രണ്ടു പേര്‍ക്കും കൊതി മാറിയിട്ടില്ല അവളൊരിക്കലും പേടിക്കയുമില്ല എല്ലാരും പൊട്ടിക്കരഞ്ഞപ്പോള് ആ സ്ത്രീ കണ്ണുകള് തുറന്നു വെച്ച് തന്നെ കിടന്നു. മനുഷ്യര് ഒരു ചെറിയ ജീവിതത്തില് എന്തൊക്കെ സഹിക്കണം!\nഇതെന്റെയും കൂടി നാട്; പട്ടാപ്പകൽ കോഴിക്കോട്ടെ സീബ്രാ ക്രോസിങ്ങിന് കുറുകെ നടക്കുന്ന വെരുകിന്റെ വീഡിയോ വൈറൽ


‘സിനിമാക്കാര് രാഷ്ട്രീയം കോമഡിയാക്കരുത്’; വോട്ട് പടത്തില് രാഷ്ട്രീയം പറഞ്ഞ് രഞ്ജിനി | Reporter Live\n‘സിനിമാക്കാര് രാഷ്ട്രീയം കോമഡിയാക്കരുത്’; വോട്ട് പടത്തില് രാഷ്ട്രീയം പറഞ്ഞ് രഞ്ജിനി\nBy : ഫിൽമി റിപ്പോർട്ടർ December 7, 2020 10:50 am 1 minute Read\nരാഷ്ട്രീയത്തിൽ പ്രവർത്തിക്കുന്നവർക്ക് അതിനുള്ള പരിജ്ഞാനം വേണം അല്ലാതെ രാഷ്ട്രീയം കോമഡിയാക്കരുതെന്ന് നടി രഞ്ജിനി. റിപ്പോർട്ടർ ടി വിയുടെ വോട്ട് പടം എന്ന പരിപാടിയിൽ പങ്കെടുക്കവെയായിരുന്നു രഞ്ജിനിയുടെ വിമർശനം. എല്ലാവർക്കും നല്ലത് ചെയ്യണം അതാണ് തന്റെ രാഷ്ട്രീയമെന്നും നടി പറഞ്ഞു.\n‘രാഷ്ട്രീയ പ്രവർത്തനത്തിന് ഇറങ്ങുന്നതിനു മുൻപ് നാട്ടിൽ നടക്കുന്നത് എന്ത് എന്ന് നല്ല അറിവുണ്ടാകണം. രാജ്യത്തിൻറെ സാമ്പത്തികാവസ്ഥ, നിയമവുമെല്ലാം അറിഞ്ഞിരിക്കണം. അല്ലാതെ 10 സിനിമകിളിൽ അഭിനയിച്ചു എന്നത് ആകരുത് രാഷ്ട്രീയത്തിലേക്ക് ഇറങ്ങുവാനുള്ള മാനദണ്ഡം’\nഇന്നസെന്റ് ഒരു എംപി എന്ന നിലയിൽ കോമഡി കാണിക്കുക മാത്രമായിരുന്നെനും യാതൊരു വിധ നിലവാരവും വെച്ച് പുലർത്തിയില്ലെന്നുമാണ് രഞ്ജിനിയുടെ പക്ഷം. കോമഡി സിനിമയിൽ മതി രാഷ്ട്രീയത്തിൽ വേണ്ട എന്നും രഞ്ജിനി പറഞ്ഞു. മുകേഷിന്റെ കാര്യം ഒന്നും അറിയില്ലെന്നും സുരേഷ് ഗോപി എംപി ആയതിൽ സന്തോഷമുണ്ടെന്നും ബി ജെ പിയിൽ പോയത് കൊണ്ടാകാം തെരഞ്ഞെടുപ്പിൽ പരാജയം നേരിടേണ്ടിവന്നത് എന്നുമാണ് രഞ്ജിനി പറഞ്ഞത്.\n‘കേരളത്തിലെ മാധ്യമങ്ങൾക്ക് സ്വാതന്ത്ര്യം ലഭിക്കുന്നത് കാണുമ്പോൾ സന്തോഷം തോന്നാറുണ്ട്. മറ്റുള്ള സംസ്ഥാനങ്ങളിൽ അത്തരമൊരു സ്വാതന്ത്ര്യം ലഭിക്കാറില്ല. മറ്റു സംസ്ഥാനങ്ങളിൽ മീഡിയ ഭരണകക്ഷിയ്ക്ക് വേണ്ടിയായിരിക്കും പ്രവർത്തിക്കുക. എന്നാൽ മുഖ്യമന്ത്രി മാധ്യമ പ്രവർത്തകരോട് കടക്കു പുറത്തു എന്ന് പറഞ്ഞപ്പോൾ സങ്കടം തോന്നി. ജനങ്ങളുടെ ശബ്ദമാണ് മീഡിയ. ജനങ്ങൾക്കു മുഖ്യമന്ത്രിയോട് നേരിട്ട് ചോദ്യങ്ങൾ ഉന്നയിക്കാൻ പറ്റില്ല. ആ ചോദ്യങ്ങൾ ഉന്നയിക്കുന്നത് മാധ്യമങ്ങളാണ്’, രഞ്ജിനി പറഞ്ഞു.


പൊലീസിന് ഇനി പുതിയ വയര്‍ലെസ് സെറ്റുകള്; സവിശേഷതകള് നിരവധി - CTS MEDIA\nപൊലീസിന് ഇനി പുതിയ വയര്‍ലെസ് സെറ്റുകള്; സവിശേഷതകള് നിരവധി\nകൊച്ചി: പൊലീസ് സേനയ്ക്കു ഡിജിറ്റല് മൊബൈല് റേഡിയോ (ഡിഎംആര്) വയര്‍ലെസ് സെറ്റുകള് വാങ്ങാന് തീരുമാനം. സന്ദേശ ചോര്‍ച്ച തടയുന്നതിനൊപ്പം വയര്‍ലെസ് തകരാറിലൂടെയുള്ള ചില ഉദ്യോഗസ്ഥരുടെ തരികിടകളും ഇതോടെ നിലയ്ക്കും. തിരുവനന്തപുരത്തു ശ്രീപത്മനാഭസ്വാമി ക്ഷേത്രത്തിലും\nതൃശൂരിലും ഇവ വിജയകരമായി പരീക്ഷിച്ചതോടെയാണു കാല് നൂറ്റാണ്ടായി ഉപയോഗിക്കുന്ന അനലോഗ് വയര്‍ലെസ് സെറ്റുകള് ഉപേക്ഷിക്കാന് തീരുമാനിച്ചത്. അനലോഗ് സെറ്റുകളിലെ സംഭാഷണം ആര്‍ക്കും ചോര്‍ത്താനാവും. അതേ തരംഗദൈര്‍ഘ്യമുള്ള സെറ്റോ റേഡിയോയോ ഉണ്ടായാല് മതി. പൊലീസിന് ഇതു പ്രവര്‍ത്തിപ്പിക്കാന് വിവിധ ഫ്രീക്വന്‍സികളും ചാനലുകളും വേണം. ഇതിനായി വര്‍ഷം തോറും കോടികള് കേന്ദ്ര വാര്‍ത്താവിതരണ മന്ത്രാലയത്തിനു നല്‍കണം.\nഈ പ്രശ്‌നങ്ങള് മറികടക്കുന്നതാണു പുതിയ ഡിഎംആര് സാങ്കേതികവിദ്യ. കേരള പൊലീസ് ഇന്ത്യയിലാദ്യമായി ഡിഎംആറിന്റെ ടയര്3സാങ്കേതികവിദ്യയാണു നടപ്പിലാക്കുക. ആദ്യ ഘട്ടത്തില് തൃശൂര്, പാലക്കാട്, ഇടുക്കി ജില്ലകളിലാണു നടപ്പാക്കുക. പൊലീസ് നവീകരണ ഫണ്ടില്‍നിന്നു 15 കോടി രൂപ ഇതിനായി മാറ്റിവച്ചു. ടെന്‍ഡര് നടപടി അന്തിമ ഘട്ടത്തിലാണ്.\nഇതിന്റെ പ്രധാനപ്പെട്ട സവിശേഷതകള് ഇവയാണ്. ചോര്‍ത്താന് കഴിയില്ല. സംഭാഷണം കോഡ് ചെയ്താണു വയര്‍ലെസ് സെറ്റില്‍നിന്നു പുറത്തേക്കു പോകുന്നത്. മറ്റുള്ളവര്‍ക്കു കേള്‍ക്കാന് കഴിയില്ല. ഏതു സെറ്റില്‍നിന്ന് ആര്, എവിടെനിന്നു വിളിക്കുന്നു എന്നു കണ്‍ട്രോള് റൂമില് അറിയാം. സെറ്റ് കയ്യിലുള്ളവര്‍ക്കും ഉറവിടം സ്‌ക്രീനില് കാണാം. കളഞ്ഞുപോവുകയോ മോഷ്ടിക്കപ്പെടുകയോ ചെയ്താല് റിമോട്ട് കില്ലിങ് വഴി പ്രവര്‍ത്തനരഹിതമാക്കാം. തിരികെ ലഭിക്കുമ്ബോള് വീണ്ടും പ്രവര്‍ത്തിപ്പിക്കാം. പ്രത്യേക ഗ്രൂപ്പുകള് ഉണ്ടാക്കി സംസാരിക്കാം. കമ്മിഷണര്‍ക്കു വേണമെങ്കില് എസ്‌ഐമാരുമായി മാത്രമായും ഡിസിപിക്ക് എസിമാരുമായും സംസാരിക്കാം. ഒരു വിവരം ലഭിച്ചാല് പൊലീസ് സംഘം എത്ര മിനിറ്റിനകം സ്ഥലത്തെത്തിയെന്ന് അറിയാം. എസ്‌എംഎസ്, ചിത്രങ്ങള്, വോയ്‌സ് മെസേജ്, ഡേറ്റ എന്നിവ കൈമാറാം.\nഒരു ഫ്രീക്വന്‍സിയില് രണ്ട് ആശയവിനിമയമാകാം. കേന്ദ്ര സര്‍ക്കാരിനു വര്‍ഷം തോറും ഫ്രീക്വന്‍സി ഇനത്തില് നല്‍കുന്ന തുക പകുതിയാകും. സെറ്റ് നിശ്ചിത സമയത്തിലേറെ പ്രവര്‍ത്തിക്കാതിരുന്നാലോ മറിഞ്ഞുവീണു കിടന്നാലോ കണ്‍ട്രോള് റൂമില് അലര്‍ട്ട് ലഭിക്കും. ഉപയോഗിക്കുന്നയാള്‍ക്ക് അപകടം പറ്റിയതായി അതുവഴി മനസ്സിലാക്കാം എന്നിങ്ങനെ നിരവധി സവിശേഷതകള് ഇതിനുണ്ട്.\nയാത്രയിലെ ചർദ്ധിൽ ഒഴിവാക്കാൻ4എളുപ്പവഴി 100% വിജയിച്ച മാർഗങ്ങൾ\nരുചികരവും ഹെല്‍ത്തിയുമായ പാഷൻ ഫ്രൂട്ട് ജ്യൂസ് എങ്ങനെ തയ്യാറാക്കാം\nനാരങ്ങാത്തൊലി കൊണ്ട് വീട്ടില് പാത്രം കഴുകുവാനുള്ള ഡിഷ് വാഷ് തയ്യാറാക്കാം


പ്രതിപക്ഷം തെറ്റിദ്ധാരണ പരത്തുന്നു; കോൺഗ്രസിനും ബിജെപിക്കുമെതിരെ മന്ത്രി വി ശിവൻകുട്ടി | Minister V Sivankutty against opposition protest for resignation\nപ്രതിപക്ഷം തെറ്റിദ്ധാരണ പരത്തുന്നു; കോൺഗ്രസിനും ബിജെപിക്കുമെതിരെ മന്ത്രി വി ശിവൻകുട്ടി\nനാട്ടിൽ നടക്കുന്ന നല്ല കാര്യങ്ങൾ പ്രതിപക്ഷം കാണാത്തത് കൊണ്ടാണ് കഴിഞ്ഞ നിയമസഭാ തെരഞ്ഞെടുപ്പിൽ ബിജെപിക്കും കൊണ്ഗ്രസ്സിനും തോൽവി ഉണ്ടായതെന്ന് അദ്ദേഹം പരിഹസിച്ചു\nThiruvananthapuram, First Published Aug 2, 2021, 5:53 PM IST\nതിരുവനന്തപുരം: തന്റെ രാജി ആവശ്യപ്പെട്ട് ശക്തമായ സമരവുമായി മുന്നോട്ട് പോകുന്ന പ്രതിപക്ഷത്തിനെതിരെ ശക്തമായ വിമർശനവുമായി മന്ത്രി വി ശിവൻകുട്ടി. പ്രതിപക്ഷം നാട്ടിൽ നടക്കുന്ന നല്ല കാര്യങ്ങൾ കാണുന്നില്ലെന്ന് അദ്ദേഹം കുറ്റപ്പെടുത്തി. പൂജപ്പുരയിലെ പൊതുപരിപാടിയിലായിരുന്നു മന്ത്രിയുടെ വിമർശനം.\nനാട്ടിൽ നടക്കുന്ന നല്ല കാര്യങ്ങൾ പ്രതിപക്ഷം കാണാത്തത് കൊണ്ടാണ് കഴിഞ്ഞ നിയമസഭാ തെരഞ്ഞെടുപ്പിൽ ബിജെപിക്കും കൊണ്ഗ്രസ്സിനും തോൽവി ഉണ്ടായതെന്ന് അദ്ദേഹം പരിഹസിച്ചു. തകർന്നുക്കൊണ്ടിരിക്കുന്ന ചീട്ടുകൊട്ടാരമാണ് കോൺഗ്രസെന്ന് എന്ന് അദ്ദേഹം വിമർശിച്ചു. ജനം തെരഞ്ഞെടുത്ത് എംഎൽഎ ആയ തന്നെ മണ്ഡലത്തിൽ കാലുകുത്താൻ അനുവദിക്കില്ലെന്ന പ്രഖ്യാപനം ജനാധിപത്യ വിരുദ്ധമാണെന്നും അദ്ദേഹം പറഞ്ഞു. നേമത്ത് മന്ത്രിയെ കാലുകുത്താൻ അനുവദിക്കില്ലെന്ന ബിജെപി നേതാവ് വിവി രാജേഷിന്റെ പ്രസ്താവനയ്ക്കായിരുന്നു മറുപടി.\nവിവി രാജേഷിന്റെ ആ പ്രഖ്യാപനത്തിന് ഒരു വിലയും ഇല്ലെന്ന് തെളിഞ്ഞു. നേമത്തെ ജനം തെരഞ്ഞെടുത്തത് തന്നെയാണ്. രാഷ്ട്രീയപ്രവർത്തനത്തിന് ചില മൂല്യങ്ങൾ ഉണ്ട്. ബിജെപി തന്റെ സ്വകാര്യ വസതിക്ക് മുന്നിൽ സമരം നടത്തുന്നു. മന്ത്രിയുടെ സ്വകാര്യ വസതിക്ക് മുന്നിൽ സമരം നടത്തുന്നത് ഇത് ആദ്യമായാണ്. ഇത് നേമത്തെ അക്കൗണ്ട് പൂട്ടിച്ചത്തിലെ പ്രതികാരമാണെന്നും ജനാധിപത്യത്തിന് യോജിച്ചതല്ലെന്നും അദ്ദേഹം പറഞ്ഞു.\nLast Updated Aug 2, 2021, 5:53 PM IST\nagainst opposition protest\nപ്രതിപക്ഷം തെറ്റിദ്ധാരണ പരത്തുന്നു


ലക്ഷ്യം കോർപറേറ്റുകൾക്ക് വിൽക്കുകതന്നെ | Editorial | Deshabhimani | Tuesday Jul 30, 2019\nകഴിഞ്ഞ അഞ്ചുവർഷത്തെ മോഡി ഭരണം പൊതുമേഖലാ സ്ഥാപനമായ ബിഎസ്എൻഎല്ലിന്റെ സർവനാശത്തിനാണ് കളമൊരുക്കിയതെങ്കിൽ രണ്ടാം മോഡി സർക്കാർ അതിന്റെ ഉദകക്രിയക്ക് തയ്യാറെടുക്കുകയാണ്. തങ്ങളുടെ മാനസപുത്രനായ മുകേഷ് അംബാനിയുടെ റിലയൻസ് ജിയോക്ക് ടെലികോം കമ്പോളത്തിൽ ആടിത്തിമിർക്കുന്നതിന് നേരിയ വെല്ലുവിളി ബിഎസ്എൻഎൽ മാത്രമാണ്. അതുകൊണ്ട് ബിഎസ്എൻഎല്ലിനെ 'സുരക്ഷിത കരങ്ങളിൽ' എത്തിക്കാനാണ് കേന്ദ്ര സർക്കാരിന്റെ തിടുക്കം. പുനരുദ്ധാരണത്തിന്റെ ഈ വാചകമടികൾക്കുപിന്നിൽ ഒളിപ്പിച്ചുവച്ച തന്ത്രം സ്വകാര്യവൽക്കരണത്തിന്റേതാണ്.\nബിഎസ്എൻഎല്ലിന്റെ സാമ്പത്തിക പ്രതിസന്ധിക്ക് ആരാണ് ഉത്തരവാദിയെന്ന ലളിതമായ ചോദ്യത്തിന് 2014ൽ അന്നത്തെ വാർത്താവിനിമയ മന്ത്രി രവിശങ്കർ പ്രസാദ് പറഞ്ഞതിങ്ങനെ: ''പത്തുവർഷം രാജ്യം ഭരിച്ച മൻമോഹൻ സിങ്ങിന്റെ സർക്കാരാണ് ബിഎസ്എൻഎല്ലിനെ ഈ ദുർഗതിയിലെത്തിച്ചത്.'' എന്നാൽ, 2014ൽ അധികാരത്തിൽവന്ന മോഡി സർക്കാർ പൊതുമേഖലാ സ്ഥാപനമായ ബിഎസ്എൻഎല്ലിന്റെ വളർച്ചയ്ക്ക് ഒരു സഹായവും നൽകിയില്ലെന്ന് മാത്രമല്ല മുകേഷ് അംബാനിയുടെ റിലയൻസ് ജിയോക്ക് കമ്പോളം കൈയടക്കാൻ നിയമവിരുദ്ധമായ എല്ലാ സഹായവും നൽകി. 2016‐17ൽ 11 കോടി ഉപയോക്താക്കളുടെ സ്ഥാനത്ത് 2017‐18ൽ 19 കോടിയായി ഉയർന്നു. 2016‐17ൽ ഒരു കോടി രൂപയുടെ വരുമാനമുണ്ടായിരുന്ന ജിയോ 2017‐18ൽ 20158 കോടിരൂപ വരുമാനമുണ്ടാക്കി. ലാഭമാകട്ടെ 723 കോടിയും. കമ്പോളവിഹിതം 19 ശതമാനത്തിലധികം ഉയർന്നു. ജിയോക്കു നൽകിയ വഴിവിട്ട സഹായം ഇതര ടെലികോം കമ്പനികളുടെ വരുമാനത്തെയും ലാഭത്തെയും ബാധിച്ചു.\nകമ്പോളത്തിലെ മുടിചൂടാമന്നനായി വിലസിയ എയർടെല്ലും ഐഡിയയും വൊഡാഫോണുമെല്ലാം നഷ്ടത്തിന്റെ കഥകൾ രേഖപ്പെടുത്തി. അതിജീവനത്തിനായി ലയനവും പിടിച്ചെടുക്കലും തുടർന്നു. ടെലികോം കമ്പോളം കുത്തകവൽക്കരണത്തിലേക്ക് തള്ളിവിടപ്പെട്ടു. അന്നും വെല്ലുവിളിയായി അവശേഷിച്ചത് പൊതുമേഖലയുടെ കരുത്തായ ബിഎസ്എൻഎൽമാത്രം. അതുകൊണ്ട് ബിഎസ്എൻഎല്ലിനെ സാമ്പത്തികമായി ഞെരുക്കി സ്വാഭാവിക മരണത്തിലേക്ക് തള്ളിവിടാനാണ് ഒന്നാം മോഡി സർക്കാർ തുനിഞ്ഞത്.\nരണ്ടാം മോഡി സർക്കാരാകട്ടെ ബിഎസ്എൻഎല്ലിന്റെ സമ്പൂർണ സ്വകാര്യവൽക്കരണമാണ് ലക്ഷ്യമിടുന്നത്. അതിനാവശ്യമായ പശ്ചാത്തലം 2014‐19 കാലത്തുതന്നെ അവർ ഒരുക്കുകയുണ്ടായി.\nഇന്ത്യൻ ടെലികോം കമ്പോളത്തിൽ വെള്ളിനക്ഷത്രംപോലെ ശോഭിച്ചിരുന്ന ബിഎസ്എൻഎല്ലിന്റെ പ്രതിസന്ധിയാരംഭിക്കുന്നത് യുപിഎയുടെ കാലത്താണ്. ബിഎസ്എൻഎല്ലിന്റെ 40,000 കോടിരൂപയുടെ കരുതൽധനം വിവിധ മാർഗങ്ങളിലൂടെ കവർന്നെടുത്തു. 3ജി ബ്രോഡ്ബാൻഡ് സ്പെക്ട്രം ലൈസൻസ് തുകയായി 18500 കോടി രൂപയും, ഇല്ലാത്ത കടത്തിന്റെ മുതലും പലിശയുമായി 14000 കോടിയും സർക്കാർ ഏകപക്ഷീയമായി പിടിച്ചെടുത്തു. മാത്രമല്ല, മൊബൈൽ കമ്പോളത്തിലെ വികസന സാധ്യതകൾ മൊബൈൽ വികസന ടെൻഡർ റദ്ദാക്കി അട്ടിമറിച്ചു. വികസനത്തിന് പണമില്ലാത്ത സാഹചര്യം സംജാതമായി. വികസനസാധ്യതകളാകെ അട്ടിമറിച്ച അവസ്ഥയിൽ ബിഎസ്എൻഎൽ പതിയെ സാമ്പത്തിക തകർച്ചയിലേക്ക് നീങ്ങി. 2014ലെ മോഡി സർക്കാർ സാമ്പത്തിക തകർച്ച രൂക്ഷമാക്കുകയും ചെയ്തു. പ്രതിസന്ധി രൂക്ഷമായ സാഹചര്യത്തിൽ ജീവനക്കാർക്ക് ശമ്പളം നൽകാൻ പണമില്ല, വികസന പ്രവർത്തനങ്ങൾ പേരിനുമാത്രം. 4ജി സ്പെക്ട്രം നിഷേധിച്ചതിനാൽ സേവനത്തിന്റെ കാര്യക്ഷമത തകരാറാകുന്നു. വരുമാനം ഇടിയുന്നു. നഷ്ടത്തിന്റെ കണക്കുകൾ പെരുകുന്നു.\nഎന്നാൽ, എല്ലാ പ്രതിസന്ധികളെയും അതിജീവിച്ച് ബിഎസ്എൻഎല്ലിന്റെ വിപണി വിഹിതത്തിൽ വർധനയുണ്ടാകുന്നുവെന്നതാണ് ശ്രദ്ധേയം. 4ജി സ്പെക്ട്രം, യഥാസമയം അനുവദിച്ചിരുന്നുവെങ്കിൽ ഇതിലും വലിയ മുന്നേറ്റമുണ്ടാകുമായിരുന്നു. ബിഎസ്എൻഎൽ ഓഫീസർമാരും ജീവനക്കാരും മാനേജ്മെന്റും വെല്ലുവിളി അതിജീവിച്ച് നടത്തിയ മാർക്കറ്റിങ് പ്രവർത്തനങ്ങളും ശ്രദ്ധേയമായിരുന്നു. മൊബൈൽ കണക്‌ഷനുകളിലും ബിഎസ്എൻഎൽ ഈ കാലയളവിൽ മുന്നേറ്റമുണ്ടാക്കിയിട്ടുണ്ട്. ഇന്ത്യൻ ടെലികോം കമ്പോളത്തിൽ ജനകീയമായ വാർത്താവിനിമയ സ്ഥാപനമായി ബിഎസ്എൻഎല്ലിന് ഉയർന്നുവരാൻ കഴിയുമെന്നതിന്റെ സൂചനകളാണിത്. എന്നാൽ, ആവശ്യമായ സാമ്പത്തികസഹായം നൽകാതെ ബിഎസ്എൻഎല്ലിനെ വരിഞ്ഞുമുറുക്കിയ മോഡി സർക്കാരാണ് സാമ്പത്തിക പ്രതിസന്ധിയുടെ കാരണക്കാർ. 2019 ജൂൺ 30 വരെ ബിഎസ്എൻഎല്ലിന് 12786 കോടി രൂപയുടെ ബാധ്യതയുണ്ടെന്നും അടിയന്തരമായി സഹായിച്ചില്ലെങ്കിൽ ശ്വാസം നിലയ്ക്കുമെന്നുമാണ് ബിഎസ്എൻഎൽ സർക്കാരിനെ അറിയിച്ചത്.\nമെച്ചപ്പെട്ട സേവനങ്ങളിലൂടെ വരുമാനം വർധിപ്പിക്കാനുള്ള എല്ലാ സാധ്യതകളെയും അട്ടിമറിച്ച കേന്ദ്ര സർക്കാർ, സ്ഥിരം തൊഴിലാളികളെയും പാവപ്പെട്ട കരാർ തൊഴിലാളികളെയുമാണ് സാമ്പത്തിക പ്രതിസന്ധിയുടെ കാരണമായി പ്രതിക്കൂട്ടിൽ നിർത്തുന്നത്. എന്നാൽ, 3.5 ലക്ഷം തൊഴിലാളികളുണ്ടായിരുന്നപ്പോൾ 10,000 കോടി രൂപ ലാഭമുണ്ടാക്കാൻ കഴിഞ്ഞുവെന്ന യാഥാർഥ്യം വിസ്മരിച്ച് തൊഴിലാളികളെ ഒഴിവാക്കി സ്ഥാപനം സ്വകാര്യവൽക്കരിക്കാനാണ് സർക്കാർ നീക്കം. മാത്രമല്ല, കോടിക്കണക്കിന് രൂപയുടെ ആസ്തിയുള്ള സ്ഥാപനമാണ് ബിഎസ്എൻഎൽ. കോർപറേറ്റുകളുടെ കഴുകൻ കണ്ണ് ഈ സ്ഥാപനത്തിന് ചുറ്റുമുണ്ടുതാനും. രാജ്യത്തിന്റെ കണ്ണായ സ്ഥലങ്ങളിൽമാത്രം 65000 കോടിരൂപ വിലമതിക്കുന്ന ഭൂമി, എട്ടുലക്ഷം റൂട്ട് കിലോമീറ്റർ ഒപ്റ്റിക്കൽ ഫൈബർ കേബിൾ, കോപ്പർ കേബിളുകൾ വേറെ, 67279 ടവർ. (31.9.2018ന്റെ കണക്ക്) ഇതെല്ലാം സ്വകാര്യ കോർപറേറ്റുകളുടെ ആകർഷണ കേന്ദ്രങ്ങളാണ്. ഈ സാഹചര്യത്തിലാണ് ബിഎസ്എൻഎല്ലിന്റെ പുനരുദ്ധാരണ പാക്കേജ് ചർച്ചചെയ്യപ്പെടുന്നത്.\nബിഎസ്എൻഎല്ലിന്റെ പുനരുദ്ധാരണത്തിനായി വിവിധ ഏജൻസികളെ ഒന്നാം മോഡി സർക്കാർ നിയോഗിച്ചിരുന്നു. ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്മെന്റ് ഇതിനകംതന്നെ റിപ്പോർട്ട് സമർപ്പിച്ചു കഴിഞ്ഞു. ബിഎസ്എൻഎല്ലിന്റെ സ്വകാര്യവൽക്കരണത്തിനുതകുന്ന റിപ്പോർട്ടുകളാണ് ഇവയെല്ലാംതന്നെ. പ്രത്യേക ടവർ കമ്പനി, അതിനുകീഴിൽ ഒപ്ടിക്കൽ ഫൈബർ കമ്പനി വേറെ, ടവർ കമ്പനിയുടെ ഭാഗമായി പ്രത്യേക പ്രോജക്ട് ഡിവിഷൻ, വിആർഎസ് പദ്ധതി, റിട്ടയർമെന്റ് പ്രായം 58 ആയി കുറയ്‌ക്കൽ തുടങ്ങിയവയാണ് ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്മെന്റ് അഹമ്മദാബാദ് പ്രധാനമായും നിർദേശിച്ചത്. പെൻഷൻ പ്രായം 58 ആയി കുറച്ചാൽ 33568 ജീവനക്കാർ ഉടൻ പിരിഞ്ഞുപോകും. അതുവഴി അടുത്ത ആറ് വർഷത്തേക്ക് 13895 കോടിരൂപ ലാഭിക്കാൻ കഴിയുമെന്നാണ് റിപ്പോർട്ടിലെ മറ്റൊരു നിർദേശം. തന്ത്രപ്രധാനിയായ പങ്കാളിയെ നിയമിക്കുകയോ അല്ലെങ്കിൽ അടച്ചുപൂട്ടുകയോ ചെയ്യണമെന്നാണ് നിതി ആയോഗിന്റെ ശുപാർശ. പുനരുദ്ധാരണ പാക്കേജുകളിലൂടെ ലക്ഷ്യംവയ്‌ക്കുന്നത് തൊഴിലാളികളെ ഒഴിവാക്കി സ്ഥാപനം സ്വകാര്യമുതലാളിക്ക് ഏൽപ്പിച്ചുകൊടുക്കുകയെന്നതു തന്നെയാണ്. ബിഎസ്എൻഎല്ലിന്റെ പ്രാധാന്യത്തെക്കുറിച്ച് ആവേശത്തോടെ കേന്ദ്ര മന്ത്രി സംസാരിക്കുമ്പോഴും ഒളിഞ്ഞുകിടക്കുന്ന ലക്ഷ്യം സ്വകാര്യവൽക്കരണം തന്നെയാണ്. ഒരു പൊതുമേഖലയുടെ അവസാന ഞരക്കമാണ് ഇന്ത്യൻ ടെലികോം കമ്പോളത്തിൽ ഉയരുന്നത്. പുനരുദ്ധാരണത്തിന്റെ പേരിൽ തൊഴിലാളികളെ വിആർഎസ് വഴി ഒഴിവാക്കി സ്ഥാപനത്തെ ജിയോയുടെ കൈകളിലെത്തിക്കുകയാണ് മോഡി സർക്കാരിന്റെ ലക്ഷ്യം.\nനാല് ലക്ഷത്തോളം ജീവനക്കാർ ജോലി ചെയ്ത സ്ഥാനത്ത് ഇന്ന് കേവലം 1,63,902 ജീവനക്കാർമാത്രം. 46597 എക്സിക്യൂട്ടീവ് ജീവനക്കാരും 1,17,305 നോൺ എക്സിക്യൂട്ടീവ് ജീവനക്കാരും. പുതിയ നിയമനങ്ങളില്ല, വിരമിക്കലിലൂടെയും മരണത്തിലൂടെയും വരുന്ന ഒഴിവുകൾക്ക് പകരക്കാരില്ല. എന്നിട്ടും നഷ്ടത്തിന്റെ ഉത്തരവാദികൾ തൊഴിലാളികളാണെന്ന ആവർത്തനം മുതലാളിത്ത തന്ത്രം മാത്രമാണ്. പ്രതിസന്ധിയുടെ പേരിൽ കരാർ തൊഴിലാളികളെ നിഷ്കരുണം പിരിച്ചുവിടുകയാണ്. ആനുകൂല്യങ്ങളില്ലാതെ കണ്ണീരോടെ പിരിഞ്ഞുപോകാൻ വിധിക്കപ്പെട്ട ഈ തൊഴിലാളികൾക്ക് കഴിഞ്ഞ അഞ്ചുമാസമായി ശമ്പളമില്ല. ജീവിതം അനായാസമാക്കുമെന്ന് ബജറ്റിലൂടെ വീൺവാക്കുകൾ വിളമ്പുന്ന മോഡി സർക്കാരാണ് ഈ തൊഴിലാളികളെ ദുരിതത്തിലേക്ക് തള്ളിവിട്ടത്. ശമ്പളം ലഭിക്കാത്ത തൊഴിലാളികൾ ആത്മഹത്യ ചെയ്യുന്ന വാർത്തകൾ വന്നുകൊണ്ടിരിക്കുന്നു. 'ജീവിതം അനായാസമാക്കുകയല്ല' ഇല്ലാതാക്കുകയാണ് ചെയ്യുന്നത്. നീതിരഹിതവും മനുഷ്യത്വരഹിതവുമായ ഈ നടപടികളെ ചെറുത്തുതോൽപ്പിക്കുകയാണ് ഇന്നത്തെ കടമ. വർഗീയതയിലൂടെയും സങ്കുചിത ദേശീയതയിലൂടെയും ഐക്യം തകർത്ത് കോർപറേറ്റുകളുടെ കടന്നുവരവിന് പാതയൊരുക്കുന്നവരെ തിരിച്ചറിഞ്ഞ് പോരാട്ടം ശക്തമാക്കുകയാണ് വേണ്ടത്.


Malayalam News - കാമുകിക്ക് സർപ്രൈസ് കൊടുക്കാ൯ 2.5 കിലോമീറ്റർ റോഡിൽ ‘ഐ ലവ് യൂ, ഐ മിസ് യൂ’ എന്നെഴുതി നിരാശാ കാമുക൯ | News18 Kerala, Buzz Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Buzz » MAN PAINTS25 KM ROAD WITH I LOVE YOU I MISS YOU MESSAGE FOR PARTNER AA\nകാമുകിക്ക് സർപ്രൈസ് കൊടുക്കാ൯ 2.5 കിലോമീറ്റർ റോഡിൽ ‘ഐ ലവ് യൂ, ഐ മിസ് യൂ’ എന്നെഴുതി നിരാശാ കാമുക൯\nവെളുത്ത ഓയിൽ പെയ്ന്റ് ഉപയോഗിച്ചാണ് ജെയ്സിംഗ് പൂർ - ധര൯ കുട്ടി റൂട്ടിൽ രണ്ടര കിലോമീറ്ററോളം ദൂരം കാമുകിക്കുള്ള സന്ദേശം എഴുതിയതെന്ന് പ്രദേശിക മാധ്യമങ്ങൾ റിപ്പോർട്ട് ചെയ്യുന്നു.\nUpdated: April 1, 2021, 1:14 PM IST\nLast Updated: April 1, 2021, 1:14 PM IST\nഇഷ്ടപ്പെടുന്ന ആളുകൾക്ക് സർപ്രൈസ് നൽകാ൯ നാം പല കാര്യങ്ങളും ചെയ്യാറുണ്ട്. അവരെ സന്തോഷിപ്പിക്കുക എന്നതാണ് ഇത്തരം കാര്യങ്ങൾ ചെയ്യുന്നതിലൂടെ പലരും ഉദ്ദേശിക്കുന്നത്. എന്നാൽ, മഹാരാഷ്ട്രയിലെ കോൽഹാപൂരിലെ ഒരു യുവാവ് തന്റെ കാമുകിയെ ഞെട്ടിക്കാ൯ വേണ്ടി ചെയ്തത് കേട്ടാൽ സിനിമാ രംഗമാണെന്നെ തോന്നൂ. കോൽഹാപൂരിലെ ഷിരോൾ തെഹ്സിലിന് കീഴിൽ വരുന്ന ധര൯ കുട്ടി ഗ്രാമക്കാരാനായ യുവാവാണ് രണ്ടര കിലോമീറ്റർ ദൈർഘ്യമുള്ള റോഡ് മുഴുവ൯ ‘ഐ ലവ് യൂ, ഐ മിസ് യൂ’ എന്ന മെസേജ് എഴുതിയിരിക്കുന്നത്. അതേസമയം ഇത് എഴുതിയത് ആരാണെന്ന് ഇതുവരെ സ്ഥിതീകരിച്ചിട്ടില്ല. ഗ്രാമത്തിലെ പ്രധാന റോഡിലാണ് ഇദ്ദേഹം പെയ്ന്റ് ഉപയോഗിച്ച് കാമുകിയോടുള്ള ഇഷ്ടം പ്രകടിപ്പിച്ചത്.\nഹിന്ദിയിൽ വേറെയും സന്ദേശങ്ങൾ കാമുക്കിക്ക് വേണ്ടി വച്ചിട്ടുണ്ട് . “ഐ മിസ് യൂ. സിന്ദഗീ കേ സാഥ്, സിന്ദഗി കേ ബാദ് ഭി“. (ജീവിതത്തിൽ ഉടനീളവും ജീവിതത്തിനു ശേഷവും നിന്നെ ഞാ൯ മിസ് ചെയ്യും).\nസംഭവത്തിന്റെ ചിത്രങ്ങളും ദൃശ്യങ്ങളും സമൂഹ മാധ്യമങ്ങളിൽ വ്യാപകമായി ഷെയർ ചെയ്യപ്പെട്ടതിന് ശേഷം അധികൃതർ നടപടികളുമായി രംഗത്തെത്തിയിട്ടുണ്ട്. ഗ്രാമ പഞ്ചായത്ത് അധികൃതർ വെള്ള പെയിന്റ് ഉപയോഗിച്ച് മെസേജ് മായ്ക്കുന്ന ചിത്രങ്ങളും സോഷ്യൽ മീഡിയയിൽ പ്രചരിക്കുന്നുണ്ട്.\nAlso Read കൗതുകം അൽപം കൂടിപ്പോയി; കയ്യിലെടുത്തത് ലോകത്തിലെ ഏറ്റവും അപകടകാരിയായ ജീവിയെന്ന് അറിയാതെ യുവതി\nഅടുത്തിടെ തിരുവനന്തപുരത്ത് കാമുകിയെ കാണാനെത്തിയ യുവാവും സുഹൃത്തുക്കളും റെയിൽവേ ട്രാക്ക് വഴി ബൈക്കിൽ പോയത് വാർത്താ പ്രാധാന്യം നേടിയിരുന്നു. ബൈക്ക് ഉരുട്ടിക്കൊണ്ടു പോകുന്നതിനിടെ ദൂരെ നിന്ന് ട്രെയിൻ വരുന്നത് കണ്ടു മൂന്നംഗ സംഘം ഓടിമാറി. ഇതിനിടെ ബൈക്ക് ട്രെയിനടിയിൽ കുടുങ്ങി. വർക്കലയ്ക്കും കടയ്ക്കാവൂരിനും ഇടയിലാണ് സംഭവം നടന്നത്. ട്രെയിനടിയിൽ ബൈക്ക് കുടുങ്ങിയതിനെ തുടർന്ന് ചെന്നൈ എഗ്മൂർ-ഗുരുവായൂർ എക്സ്പ്രസ് ഒരു മണിക്കൂറോളം വൈകി. ഇതുമായി ബന്ധപ്പെട്ട് വര്‍ക്കല സ്വദേശികളായ സാജിര് (22), സുലന് (19), ടിജിത്ത് (21) എന്നിവരെ റെയിൽവേ പൊലീസ് അറസ്റ്റ് ചെയ്തിരുന്നു.\nAlso Read നായക്കുട്ടിയോട് 'ഐ ലവ് യൂ' എന്ന് പറയുന്ന തത്തയുടെ വീഡിയോ ഇന്റർനെറ്റിൽ തരംഗമാകുന്നു\nട്രെയിന് വേഗത കുറവായതുകൊണ്ടാണ് വൻ ദുരന്തം ഒഴിവായത്. പാളത്തിൽ ബൈക്ക് ശ്രദ്ധയിൽപ്പെട്ട ലോക്കോ പൈലറ്റ് ട്രെയിൻ ഉടനടി ബ്രേക്കിട്ട് നിർത്തുകയായിരുന്നു. എന്നാൽ അപ്പോഴേക്കും ബൈക്ക് ട്രെയിന് അടിയിൽ ആയിരുന്നു. സംഭവസ്ഥലത്ത് നിന്ന് ഓടി രക്ഷപ്പെട്ട യുവാക്കളെ നേരം പുലരും മുമ്പേ റെയില്‍വേ പൊലീസ് കസ്റ്റഡിയിലെടുക്കുകയായിരുന്നു.\nFirst published: March 26, 2021, 4:50 PM IST


അരുവിത്തുറ പള്ളി - വിക്കിപീഡിയ\nഅരുവിത്തുറ സെന്റ്.ജോർജ്ജ് ഫൊറോനോ പള്ളി\nകേരളത്തിലെ പുരാതന ക്രിസ്ത്യൻ ദേവാലയങ്ങളിലൊന്നും വി.ഗീവർഗ്ഗീസിന്റെ നാമത്തിലുള്ള പ്രമുഖ തീർത്ഥാടന കേന്ദ്രവുമാണ് സെന്റ്. ജോർജ്ജ് ഫൊറോനോ പള്ളി അഥവാ അരുവിത്തുറ പള്ളി (Aruvithura Church). കോട്ടയത്ത് നിന്നും ഏകദേശം 35 കിലോമീറ്റർ അകലെയുള്ള ഈരാറ്റുപേട്ടയിലെ അരുവിത്തുറയിൽ മീനച്ചിലാറിന്റെ തീരത്ത് സ്ഥിതി ചെയ്യുന്ന ഈ ദേവാലയം കേരളത്തിലെ വലിപ്പമേറിയ പള്ളികളിലൊന്നാണ്. പാലാ രൂപതയുടെ കീഴിലാണ് ഈ ദേവാലയം സ്ഥിതി ചെയ്യുന്നത്.\nരണ്ടാം നൂറ്റാണ്ടിന്റെ അവസാനത്തിലോ മൂന്നാം നൂറ്റാണ്ടിന്റെ ആരംഭത്തിലോ സ്ഥാപിതമായതാണ് അരുവിത്തുറ പള്ളി എന്നാണ് ക്രിസ്തീയവിശ്വാസം. ചില പ്രാദേശിക പാരമ്പര്യങ്ങളുടെ അടിസ്ഥാനത്തിൽ തോമാശ്ലീഹാ സ്ഥാപിച്ചതായി വിശ്വസിക്കപ്പെടുന്ന ഏഴരപ്പള്ളികളിലെ അരപ്പള്ളിയാണ് ഇതെന്നു കരുതുന്നവരുമുണ്ട്. പുരാതന ക്ഷേത്രമാതൃകയിൽ കരിങ്കല്ലിൽ പണിതിരുന്ന ഈ പള്ളി മർത്തമറിയമിന്റെ നാമത്തിലുള്ളതായിരുന്നു. അക്കാലത്ത് ഈ പ്രദേശം ഇരപ്പുഴ, ഇരപ്പേലി തുടങ്ങിയ പേരുകളിലായിരുന്നു അറിയപ്പെട്ടിരുന്നത്. പതിനാലാം നൂറ്റാണ്ടിൽ നിലക്കൽ ഭാഗത്തു നിന്നും ഈ പ്രദേശത്തേക്ക് കുടിയേറിയ ക്രൈസ്തവർ പേർഷ്യൻ ശില്പകലാ മാതൃകയിലുള്ള വിശുദ്ധ ഗീവർഗ്ഗീസിന്റെ തിരുസ്വരൂപവും കൂടെ കൊണ്ടുവന്നു. ഈ തിരുസ്വരൂപം അരുവിത്തുറ പള്ളിയിൽ സ്ഥാപിക്കപ്പെട്ടതോടു കൂടി മർത്തമറിയമിന്റെ നാമധേയത്തിലുണ്ടായിരുന്ന ഈ ദേവാലയം വി.ഗീവർഗ്ഗീസിന്റെ പള്ളിയായി അറിയപ്പെടുകയും ഇടവകയിലും സമീപപ്രദേശങ്ങളിലും ഉള്ള വിശ്വാസികൾക്കിടയിൽ വി.ഗീവർഗ്ഗീസ് 'അരുവിത്തുറ വല്യച്ചൻ' ആയി മാറുകയും ചെയ്തു. പിന്നീട് അരുവിത്തുറ പള്ളി പല പ്രാവശ്യം പുതുക്കിപണിതിട്ടുണ്ട്. പതിനാറാം നൂറ്റാണ്ടിൽ ഇടവാകാംഗം തന്നെയായിരുന്ന മാത്യു കല്ലറക്കൽ എന്ന വൈദികന്റെ നേതൃത്വത്തിൽ പുതിയ പള്ളി പണികഴിപ്പിച്ചു. അതിനു ശേഷമുള്ള ഇപ്പോഴത്തെ ദേവാലയം 1952-ൽ നിർമ്മാണം പൂർത്തിയാക്കിയതാണ്.\nഎല്ലാ വർഷവും ഏപ്രിൽ 23 മുതൽ 25 വരെയാണ് അരുവിത്തുറ പള്ളിയിൽ വി.ഗീവർഗീസിന്റെ തിരുനാൾ ആഘോഷിക്കപ്പെടുന്നത്. ഇതിനു പുറമേ ജനുവരി മാസത്തിൽ കർമ്മല മാതാവിന്റെ തിരുനാൾ കല്ലിട്ട തിരുനാൾ എന്ന പേരിലും ആഘോഷിക്കുന്നു.\n↑ "ആർക്കൈവ് പകർപ്പ്". മൂലതാളിൽ നിന്നും 2007-09-28-ന് ആർക്കൈവ് ചെയ്തത്. ശേഖരിച്ചത് 2011-05-01.\n"https://ml.wikipedia.org/w/index.php?title=അരുവിത്തുറ_പള്ളി&oldid=3623615" എന്ന താളിൽനിന്ന് ശേഖരിച്ചത്\nകോട്ടയം ജില്ലയിലെ ക്രിസ്ത്യൻ പള്ളികൾ\nസീറോ മലബാർ കത്തോലിക്കാ സഭയിലെ പള്ളികൾ\nഈ താൾ അവസാനം തിരുത്തപ്പെട്ടത്: 15:42, 10 ഓഗസ്റ്റ് 2021.


കാണിപ്പയ്യൂർ നാരായണൻ നമ്പൂതിരിപ്പാട് May 24, 2021 07:21 AM IST\n2021 മേയ് അവസാനവാരം നിങ്ങൾക്കനുകൂലമോ?\nപ്രായത്തിനനുസരിച്ചു പക്വതയില്ലാത്ത പുത്രന്റെ സമീപനത്തിൽ ആശങ്ക വർധിക്കും. സുഹൃത്തുക്കളോടൊപ്പം കൂട്ടുകച്ചവടത്തിൽ പങ്കുചേരും. അസ്ഥാനത്തുള്ള വാക്‌പ്രയോഗം പണനഷ്‌ടത്തിന് ഇടയാക്കും.\nപൗത്രിയുടെ സംരക്ഷണം ഏറ്റെടുക്കും. ഉപരിപഠനത്തിനനുസൃതമായ ഉദ്യോഗത്തിനു നിയമനാനുമതി ലഭിക്കും. ആരോഗ്യം തൃപ്‌തികരമായിരിക്കും. കുടുംബസൗഖ്യവും ദാമ്പത്യസൗഖ്യവും മനഃസമാധാനവും ഉണ്ടാകും.\nവ്യക്തിപരമായി കടംകൊടുത്ത സംഖ്യ ഏറെക്കുറെ തിരിച്ചു ലഭിക്കും. പലപ്രകാരത്തിലും രോഗപീഡകൾ വർധിക്കുന്നതിനാൽ വിദഗ്ധ പരിശോധനയ്‌ക്കു വിധേയനാകും. ബന്ധുസഹായത്താൽ ഗൃഹനിർമാണ പ്രവർത്തനങ്ങൾ പൂർത്തീകരിക്കും.\nവിശ്വസ്തസേവനത്തിനു പ്രശസ്തിപത്രവും അംഗീകാരവും ലഭിക്കും. സഹായസ്ഥാനത്തുള്ളവർ പലരും ശത്രുതാ മനോഭാവത്തിൽ പെരുമാറും. വീഴ്‌ചകളുണ്ടാകാതെ സൂക്ഷിക്കണം.\nബാഹ്യപ്രേരണകൾക്കു വഴങ്ങാതെ നിശ്ചയദാർഢ്യത്തോടു കൂടി പ്രവർത്തിച്ചാൽ പ്രതികൂല സാഹചര്യങ്ങൾ തരണം ചെയ്യാം. പുത്രിയോടൊപ്പം താമസിക്കാൻ അന്യദേശയാത്ര പുറപ്പെടും. സന്താനങ്ങളുടെ ആവശ്യങ്ങൾക്കു പ്രഥമപരിഗണന നൽകും.\nആശ്രയിച്ചുവരുന്ന ബന്ധുവിനു സാമ്പത്തിക സഹായം നൽകും. പുത്രന് ഉപരിപഠനത്തിനു പ്രവേശനം ലഭിക്കും. മനസ്സിലുദ്ദേശിക്കുന്ന കാര്യങ്ങൾ സാധിക്കും. കുടുംബത്തിൽ സ്വസ്ഥതയും സമാധാനവും ദാമ്പത്യ സൗഖ്യവും ഉണ്ടാകും.\nപാരമ്പര്യവിദ്യാഭ്യാസം തുടങ്ങും. സ്ഥാനമാറ്റവും സ്ഥാനക്കയറ്റവും ലഭിക്കും. വാഹനാപകടത്തിൽ നിന്നു രക്ഷപ്പെടും. ഉദര–നീർദോഷ രോഗപീഡകൾ കൂടും. പുതിയ കരാർ ജോലികൾ ഏറ്റെടുക്കും.\nഅനാവശ്യ ചിന്തകളാൽ മനോവിഷമമുണ്ടാകും. സഹപ്രവർത്തകരുടെ സഹായസഹകരണത്താൽ ചെയ്‌തുതീർക്കുവാനുള്ള പ്രവർത്തനങ്ങൾ പൂർത്തീകരിക്കും. വീഴ്‌ചകളുണ്ടാകാതെ സൂക്ഷിക്കണം.\nതൊഴിൽമേഖലയിലെ അനിശ്ചിതാവസ്ഥകൾക്കു പരിഹാരമാകും. വിവാഹത്തിനു തീരുമാനമാകും. വാത–പ്രമേഹ രോഗപീഡകൾ വർധിക്കും. ക്രയവിക്രയങ്ങളിൽ ലാഭവിഹിതം കുറയും.\nമുൻകോപം നിയന്ത്രിക്കണം. സന്താനങ്ങളുടെ വിദ്യാഭ്യാസ കാര്യങ്ങളിൽ ആശങ്ക വർധിക്കും. പൊതുപ്രവർത്തനം ഉപേക്ഷിച്ചു കുടുംബകാര്യങ്ങൾക്കു പ്രാധാന്യം നൽകും. ദാമ്പത്യബന്ധത്തിൽ വിട്ടുവീഴ്‌ചകൾ വേണ്ടിവരും.\nപ്രവൃത്തിമേഖലകളിലെ അനിഷ്‌ടാവസ്ഥകൾ പരിഹരിക്കും. പുതിയ കരാർ ജോലികളിൽ ഒപ്പുവയ്ക്കും. പുത്രന്റെ ഉപരിപഠനത്തിനു സാമ്പത്തിക ആവശ്യങ്ങൾക്കായി കടം വാങ്ങും.\nസ്വയം നിശ്ചയിച്ച വിവാഹത്തിൽ നിന്നു പിന്മാറും. ലാഘവബുദ്ധിയോടെ പ്രവർത്തിച്ചാൽ ലക്ഷ്യപ്രാപ്‌തി കൈവരിക്കില്ല. ആദർശവാദം അബദ്ധങ്ങൾക്കു വഴിയൊരുക്കും. മത്സരരംഗങ്ങളിൽ പരാജയപ്പെടും.\nകുടുംബസമേതം മംഗളകർമങ്ങളിൽ പങ്കെടുക്കും. അർഹമായ സ്ഥാനക്കയറ്റം കിട്ടും. മൂത്രാശയ രോഗപീഡകൾ വർധിക്കും. ശാസ്‌ത്രസാങ്കേതിക വിദ്യയിൽ പുതിയ കണ്ടെത്തലുകൾക്കു സാക്ഷിയാകും.\nദാമ്പത്യസൗഖ്യവും കുടുംബത്തിൽ സ്വസ്ഥതയും സമാധാനവും ഉണ്ടാകും. ഏറെക്കുറെ പൂർത്തിയായ ഗൃഹത്തിൽ താമസിച്ചുതുടങ്ങും. വർഷങ്ങളായി ശത്രുതയിലായിരുന്ന ബന്ധുക്കൾ സ്വാർഥതാൽപര്യത്തിനായി മിത്രങ്ങളായി ഭാവിക്കും.\nഭൂമിവിൽപന തൽക്കാലം ഉപേക്ഷിക്കും. പുത്രന്റെ വിദ്യാഭ്യാസ ആവശ്യങ്ങൾക്കായി ദൂരയാത്രകൾ വേണ്ടിവരും. സ്ഥാനക്കയറ്റം ലഭിക്കും. വാഹനഉപയോഗത്തിൽ കൂടുതൽ ശ്രദ്ധിക്കണം.\nവ്യാപാര മേഖലയിലെ മാന്ദ്യം പരിഹരിക്കാൻ അശ്രാന്ത പരിശ്രമം വേണ്ടിവരും. നിശ്ചിത കാലയളവിനു മുൻപ് ഉദ്യോഗത്തിൽ നിന്നു വിരമിക്കാൻ തീരുമാനിക്കും. വാക്‌വാദങ്ങളിൽ നിന്നു പിന്മാറുകയാണ് നല്ലത്.\nഔദ്യോഗികമായി മാനസിക സംഘർഷം വർധിക്കും. ബന്ധുവിന്റെ അകാല വിയോഗത്തിൽ മനോവിഷമമുണ്ടാകും. വീഴ്‌ചകളുണ്ടാകാതെ സൂക്ഷിക്കണം. വാഹനാപകടത്തിൽ നിന്ന് അദ്ഭുതകരമായി രക്ഷപ്പെടും.\nപുതിയ വ്യാപാരം തുടങ്ങാൻ വിദഗ്ധ നിർദേശം തേടും. ഗൃഹനിർമാണം ഏറെക്കുറെ പൂർത്തീകരിക്കും. അവിചാരിത ചെലവുകൾ വർധിക്കും. പുത്രന് ഉപരിപഠനത്തിനു പ്രവേശനം ലഭിച്ചതിൽ ആശ്വാസം തോന്നും. സാമ്പത്തിക ക്ലേശം വർധിക്കും. സർവർക്കും സ്വീകാര്യമായ തീരുമാനം എടുക്കുവാൻ സാധിച്ചതിൽ ആശ്വാസമാകും.\nമനസ്സിനു തൃപ്‌തിയായ ഉദ്യോഗത്തിനു നിയമനാനുമതി ലഭിക്കും. വാത–പ്രമേഹ രോഗപീഡകൾ വർധിക്കും. വിശ്വാസവഞ്ചനയിൽ അകപ്പെടാതെ സൂക്ഷിക്കണം.\nഓർമശക്തിക്കുറവിനാൽ സാമ്പത്തിക വിഭാഗത്തിൽ നിന്നും പിന്മാറും. വാഹനാപകടത്തിൽ നിന്ന് അദ്ഭുതകരമായി രക്ഷപ്പെടും. പുത്രന്റെ ഔദ്യോഗികമായ ഉയർച്ചയിൽ അഭിമാനം തോന്നും.\nപ്രവൃത്തിമണ്‌ഡലങ്ങളിൽ നിന്നും സാമ്പത്തിക പുരോഗതിയുണ്ടാകും. ബന്ധുസഹായഗുണമുണ്ടാകും. വസ്‌ത്രാഭരണങ്ങൾ സമ്മാനമായി ലഭിക്കും. മുൻകോപം നിയന്ത്രിക്കണം. ഉന്നതാധികാരത്തോടു കൂടിയ ഉദ്യോഗത്തിനു നിയമനാനുമതി ലഭിക്കും.\nവാഹനാപകടത്തിൽനിന്ന് അദ്ഭുതകരമായി രക്ഷപ്പെടും. ഉദ്യോഗമാറ്റമുണ്ടാകും. ഈശ്വരാരാധനകളാൽ പല വിഷമഘട്ടങ്ങളും തരണം ചെയ്യുവാനാകും. വിശ്വസ്തസേവനത്തിനു പ്രശസ്തിപത്രവും ജനാംഗീകാരവും ലഭിക്കും.\nസാമ്പത്തിക ക്രയവിക്രയങ്ങളിൽ വളരെ സൂക്ഷിക്കണം. പുത്രന്റെ വിവാഹശ്രമമായി ദൂരയാത്രകൾ വേണ്ടിവരും. ആഗ്രഹ നിവൃത്തിക്ക് അശ്രാന്ത പരിശ്രമം വേണ്ടിവരും. മാതാപിതാക്കളുടെ സാമീപ്യം ആശ്വാസത്തിനു വഴിയൊരുക്കും.\nപൂർവികസ്വത്ത് രേഖാപരമായി ലഭിക്കും. പുതിയ കരാർ ജോലികളിൽ ഒപ്പുവയ്ക്കും. വസ്തുവിറ്റു ഗൃഹനിർമാണം പൂർത്തീകരിക്കും. വീഴ്‌ചകളുണ്ടാകാതെ സൂക്ഷിക്കണം. പൊതുപ്രവർത്തനങ്ങളിൽ നിന്ന് അപവാദം കേൾക്കുവാനിടവരും.\nകുടുംബത്തിൽ സ്വസ്ഥതയും സമാധാനവും ബന്ധുസഹായവുമുണ്ടാകും. ആധ്യാത്മികാത്മീയ പ്രഭാഷണങ്ങൾ കേൾക്കുവാനിടവരും. വ്യവഹാര വിജയത്താൽ ഉദ്യോഗത്തിൽ സ്ഥാനക്കയറ്റം ലഭിക്കും.\nസാമ്പത്തികവിഭാഗത്തിൽ മുൻകരുതലുകൾ സ്വീകരിക്കും. ഉപരിപഠനത്തിന്റെ ഭാഗമായി ദൂരയാത്രകൾ ആവശ്യമായിവരും. രക്തസമ്മർദാധിക്യത്താൽ മുൻകോപം വർധിക്കും. ഗർഭമലസുവാനിടയുള്ളതിനാൽ ദൂരയാത്രകൾ ഒഴിവാക്കണം.\nവിദ്യാഭ്യാസത്തിനനുസൃതമായ ഉദ്യോഗത്തിനു നിയമനാനുമതി ലഭിക്കും. പ്രവൃത്തിമേഖലകളിൽ നിന്നു സാമ്പത്തികനേട്ടം ഉണ്ടാകും. വാക്‌വാദങ്ങളിൽ നിന്നു പിന്മാറുകയാണ് നല്ലത്. വ്യവസ്ഥകൾ പാലിക്കാൻ അഹോരാത്രം പ്രയത്നിക്കും.\nEnglish Summary: Weekly Star Prediction by Kanippayyur / 2010 May 23 to 29


ശബരിനാഥ് താലി ചാര്‍ത്തി; ദിവ്യ വക കീര്‍ത്തനം – Chandrika Daily\nBy chandrika Friday June 30, 2017 09:22 am\nശബരിനാഥ് താലി ചാര്‍ത്തി; ദിവ്യ വക കീര്‍ത്തനം\nതിരുവനന്തപുരം: അരുവിക്കര എം.എല്.എ കെ.എസ് ശബരീനാഥനും തിരുവനന്തപുരം സബ്കലക്ടര് ദിവ്യ എസ് അയ്യരും വിവാഹിതരായി. തക്കല ശ്രീ കുമാരസ്വാമി ക്ഷേത്രത്തില് വളരെ ലളിതമായ ചടങ്ങോടെയാണ് ശബരി ദിവ്യയ്ക്ക്…\nതിരുവനന്തപുരം: അരുവിക്കര എം.എല്.എ കെ.എസ് ശബരീനാഥനും തിരുവനന്തപുരം സബ്കലക്ടര് ദിവ്യ എസ് അയ്യരും വിവാഹിതരായി. തക്കല ശ്രീ കുമാരസ്വാമി ക്ഷേത്രത്തില് വളരെ ലളിതമായ ചടങ്ങോടെയാണ് ശബരി ദിവ്യയ്ക്ക് താലി ചാര്‍ത്തിയത്.\nവിവാഹവുമായി ബന്ധപ്പെട്ട് ഏറെ വ്യത്യസ്തകള് കൊണ്ടുവന്ന ഇരുവരുടേയും വിവാഹവും അതുപോലെയായിരുന്നു. ഐ.എ.എസ് ഓഫിസറും ഡോക്ടറും എന്നതിലുപരി ഒരു കലാകാരി കൂടിയായ ദിവ്യ വിവാഹ ശേഷം കീര്‍ത്തനം ആലപിച്ചതും വ്യത്യസ്തമായി. ഔദ്യോഗിക ജീവിതത്തിനിടയിലും നൃത്ത-സംഗീത വേദികളില് സജീവമായ ദിവ്യ വിവാഹ ദിവസും കലയെ കൂട്ടുപിടിക്കുകയായിരുന്നു. താലികെട്ട് കഴിഞ്ഞയുടനെ ദിവ്യ അമ്പലനടയിലാണ് ഭഗവാന് സംഗീതാര്‍ച്ചന നടത്തിയത്.\nചടങ്ങില് മുന് മുഖ്യമന്ത്രി ഉമ്മന് ചാണ്ടി, പ്രതിപക്ഷ നേതാവ് രമേശ് ചെന്നിത്തല, വി.ഡി സതീശന്, കെസി ജോസഫ് തുടങ്ങിയവര് പങ്കെടുത്തു.\nCategories: More, Views Tags: divya, shabarinadh


'മരടി'ലെ ശകാരം സർക്കാരിനും ഇടത് മുന്നണിക്കും ഇരട്ടപ്രഹരം: മിണ്ടാതെ ചീഫ് സെക്രട്ടറി\nNew Delhi, First Published 23, Sep 2019, 12:58 PM IST\nസുപ്രീംകോടതിയുടെ ഉത്തരവ് വെള്ളിയാഴ്ച വരുന്നത് വരെ കാത്തിരിക്കാം. ആ ഉത്തരവ് പാലിക്കാൻ ബാധ്യസ്ഥനെന്ന് ചീഫ് സെക്രട്ടറി. തെറ്റുതിരുത്തൽ ഹർജിയിൽ പ്രതീക്ഷയെന്ന് ഫ്ലാറ്റുടമകൾ.\nദില്ലി: മരട് ഫ്ലാറ്റ് പൊളിക്കലുമായി ബന്ധപ്പെട്ട കേസിൽ രൂക്ഷമായ വിമർശനം കേൾക്കേണ്ടി വന്നതിൽ ഒന്നും പ്രതികരിക്കാനില്ലെന്ന് ചീഫ് സെക്രട്ടറി ടോംജോസ്. സുപ്രീംകോടതിയുടെ വിധി വരട്ടെ, അതിന് ശേഷമേ പ്രതികരിക്കൂ. സുപ്രീംകോടതിയുടെ ഉത്തരവ് പാലിക്കാൻ സർക്കാർ ബാധ്യസ്ഥരാണെന്നും ചീഫ് സെക്രട്ടറി കോടതി നടപടികൾ പൂർത്തിയാക്കി കേരളാ ഹൗസിലെത്തിയപ്പോൾ പ്രതികരിച്ചു.\nഎന്നാൽ തെറ്റുതിരുത്തൽ ഹർജിയിലടക്കം പ്രതീക്ഷയുണ്ടെന്നാണ് ഫ്ലാറ്റുടമകൾ വ്യക്തമാക്കിയത്. പല ഫ്ലാറ്റുടമകളായി സുപ്രീംകോടതിയിൽ തെറ്റുതിരുത്തൽ ഹർജികൾ നൽകിയിട്ടുണ്ട്. അത് സുപ്രീംകോടതി പരിഗണിക്കുമെന്ന് തന്നെയാണ് പ്രതീക്ഷയെന്ന് ഫ്ലാറ്റുടമകൾ പറഞ്ഞു.\nഎന്നാൽ ഉത്തരവ് വരട്ടെയെന്ന പ്രതികരണം മാത്രമാണ് തദ്ദേശഭരണവകുപ്പ് മന്ത്രി എ സി മൊയ്തീൻ നടത്തുന്നത്. കോടതിയുടെ പരാമർശങ്ങളെല്ലാം ഉത്തരവിലുണ്ടാവണമെന്നില്ല. അതുകൊണ്ടുതന്നെ പരാമർശങ്ങളെ തൽക്കാലം കണക്കിലെടുക്കുന്നില്ലെന്നും മന്ത്രി എ സി മൊയ്തീൻ.\nഅതേസമയം, നീതിപൂർവമായ ഉത്തരവ് സുപ്രീംകോടതിയുടെ ഭാഗത്തു നിന്നുണ്ടാകണമെന്ന് മന്ത്രി എം എം മണി ആവശ്യപ്പെട്ടു. ''മനുഷ്യത്വം എന്നൊരു കാര്യമില്ലേ? നഷ്ടപരിഹാരം കെട്ടിട ഉടമകൾ നൽകണമെന്നെങ്കിലും കോടതി ഉത്തരവിടണമായിരുന്നു. പൊളിച്ചാൽ പാരിസ്ഥിതികപ്രശ്നങ്ങളില്ലേ? അതിനാര് പരിഹാരമുണ്ടാക്കും?'', എം എം മണി ചോദിച്ചു.\nഎന്തായാലും രാജ്യത്ത് ഏറ്റവും മുതിർന്ന, ഏറ്റവും കൂടുതൽ ഫീസ് വാങ്ങുന്ന അഭിഭാഷകരിൽ ഒരാളായ ഹരീഷ് സാൽവെയെ ഇറക്കി കേസ് വാദിക്കാൻ ശ്രമിച്ചിട്ട് പോലും ചീഫ് സെക്രട്ടറിക്ക് നേരെയുള്ള ശകാരം ഒഴിവാക്കാൻ സംസ്ഥാനസർക്കാരിന് കഴിഞ്ഞില്ല. ആദ്യം അഡീ. അഡ്വക്കറ്റ് ജനറൽ തുഷാർ മേത്തയെ സർക്കാർ കളത്തിലിറക്കാൻ ശ്രമിച്ചെങ്കിലും അദ്ദേഹം കേസേറ്റെടുക്കാൻ തയ്യാറായില്ല. അതിന് ശേഷമാണ് അഡ്വ. ഹരീഷ് സാൽവെ കേസ് ഏറ്റെടുത്തത്. അഡ്വ. ഹരീഷ് സാൽവെ ഇടപെടാൻ ശ്രമിച്ചപ്പോഴൊക്കെ, 'നിങ്ങൾക്ക് ഈ കേസിന്‍റെ എല്ലാ നാൾവഴിയും വിശദാംശങ്ങളും അറിയില്ല', എന്ന് പറഞ്ഞ കോടതി, വാദിക്കാൻ സമയം നൽകിയില്ല.\nപുറകിൽ നിന്നിരുന്ന ചീഫ് സെക്രട്ടറിയെ മുന്നിലേക്ക് വിളിച്ച് വരുത്തി, എപ്പോൾ ഫ്ലാറ്റുകൾ പൊളിക്കുമെന്ന് ഈ സത്യവാങ്മൂലത്തിൽ പറയുന്നില്ലല്ലോ എന്ന് ജസ്റ്റിസ് അരുൺ മിശ്ര ചോദിച്ചു. സംസ്ഥാനസർക്കാരിന് വിധി നടപ്പാക്കണമെന്ന ഒരു മനസ്സുമില്ലെന്ന് അരുൺ മിശ്രയുടെ ശകാരം. അത് സത്യവാങ്മൂലത്തിൽ വ്യക്തമെന്നും അരുൺ മിശ്ര.\nഅഞ്ച് ഉപതെരഞ്ഞെടുപ്പുകളെക്കൂടി നേരിടാൻ പോകുന്ന ഇടത് മുന്നണിക്കും ഇത് നിർണായകമാണ്. എറണാകുളം നിയോജകമണ്ഡലത്തിലും ഉപതെരഞ്ഞെടുപ്പ് നടക്കാൻ പോവുകയാണ്. മരട് ഫ്ലാറ്റുകൾ പൊളിക്കാതിരിക്കാൻ പരമാവധി ശ്രമിക്കുമെന്നും നിയമപോരാട്ടം നടത്തുമെന്നും സർവകക്ഷിയോഗത്തിൽ മുഖ്യമന്ത്രി ഉറപ്പ് നൽകിയതാണ്. സിപിഎം സംസ്ഥാനസെക്രട്ടറി കോടിയേരി ബാലകൃഷ്ണൻ നേരിട്ടെത്തി ഫ്ലാറ്റുടമകൾക്ക് പിന്തുണ പ്രഖ്യാപിച്ചതാണ്. എന്നാൽ സഖ്യകക്ഷിയായ സിപിഐ ആകട്ടെ ആദ്യം മുതലേ സുപ്രീംകോടതി ഉത്തരവ് നടപ്പാക്കണമെന്ന നിലപാടിലാണ്. അതിൽ ഇനിയും സിപിഐ ഉറച്ചുനിൽക്കുമെന്നുറപ്പ്. അതിന് പിൻബലമേകുന്നതാണ് സുപ്രീംകോടതിയുടെ നിരീക്ഷണങ്ങൾ.\nഇന്നത്തെ ശകാരം കൂടിയാകുമ്പോൾ ഇനി സർക്കാരിന് മുന്നിൽ വലിയ പ്രതീക്ഷകളില്ല. അതാണ് മന്ത്രി എ സി മൊയ്തീൻ അടക്കമുള്ളവരുടെ പ്രതികരണങ്ങളിൽ നിന്നും വ്യക്തമാകുന്നത്. വെള്ളിയാഴ്ച വരുന്ന സുപ്രീംകോടതി ഉത്തരവ് തീർത്തും നിർണായകമാവും. മരടിലെ മാത്രമല്ല, കേരളത്തിലെ മൊത്തം നിയമലംഘനം പരിശോധിക്കേണ്ടി വരുമെന്ന സുപ്രീംകോടതിയുടെ നിരീക്ഷണം ഉത്തരവിലുണ്ടാവുമോ എന്നത് നിർണായകമാണ്. അങ്ങനെയെങ്കിൽ കേരളത്തിലെ പരിസ്ഥിതി അനുമതികളടക്കമുള്ള വിശദമായ പരിശോധനകളെക്കുറിച്ചോ പഠനത്തെക്കുറിച്ചോ ഉത്തരവിലുണ്ടാവുമോ എന്നതും നിർണായകമാണ്.\nLast Updated 23, Sep 2019, 3:06 PM IST\nMaradu Flat case in Supreme court


സത്യവേദപുസ്തകം/മത്തായി/അദ്ധ്യായം6- വിക്കിഗ്രന്ഥശാല\n< സത്യവേദപുസ്തകം | മത്തായി\nമത്തായി എഴുതിയ സുവിശേഷം - അദ്ധ്യായങ്ങൾ\n1 മനുഷ്യർ കാണേണ്ടതിന്നു നിങ്ങളുടെ നീതിയെ അവരുടെ മുമ്പിൽ ചെയ്യാതിരിപ്പാൻ സൂക്ഷിപ്പിൻ; അല്ലാഞ്ഞാൽ സ്വർഗ്ഗത്തിലുള്ള നിങ്ങളുടെ പിതാവിന്റെ പക്കൽ നിങ്ങൾക്കു പ്രതിഫലമില്ല.\n2 ആകയാൽ ഭിക്ഷകൊടുക്കുമ്പോൾ മനുഷ്യരാൽ മാനം ലഭിപ്പാൻ പള്ളികളിലും വീഥികളിലും കപടഭക്തിക്കാർ ചെയ്യുന്നതുപോലെ നിന്റെ മുമ്പിൽ കാഹളം ഊതിക്കരുതു; അവർക്കു പ്രതിഫലം കിട്ടിപ്പോയി എന്നു ഞാൻ സത്യമായിട്ടു നിങ്ങളോടു പറയുന്നു\n3 നീയോ ഭിക്ഷകൊടുക്കുമ്പോൾ നിന്റെ ഭിക്ഷ രഹസ്യത്തിലായിരിക്കേണ്ടതിന്നു വലങ്കൈ ചെയ്യുന്നതു എന്തു എന്നു ഇടങ്കൈ അറിയരുതു.\n4 രഹസ്യത്തിൽ കാണുന്ന നിന്റെ പിതാവു നിനക്കു പ്രതിഫലം തരും.\n5 നിങ്ങൾ പ്രാർത്ഥിക്കുമ്പോൾ കപടഭക്തിക്കാരെപ്പോലെ ആകരുതു; അവർ മനുഷ്യർക്കു വിളങ്ങേണ്ടതിന്നു പള്ളികളിലും തെരുക്കോണുകളിലും നിന്നുകൊണ്ടു പ്രാർത്ഥിപ്പാൻ ഇഷ്ടപ്പെടുന്നു; അവർക്കു പ്രതിഫലം കിട്ടിപ്പോയി എന്നു ഞാൻ സത്യമായിട്ടു നിങ്ങളോടു പറയുന്നു.\n6 നീയോ പ്രാർത്ഥിക്കുമ്പോൾ അറയിൽ കടന്നു വാതിൽ അടെച്ചു രഹസ്യത്തിലുള്ള നിന്റെ പിതാവിനോടു പ്രാർത്ഥിക്ക; രഹസ്യത്തിൽ കാണുന്ന നിന്റെ പിതാവു നിനക്കു പ്രതിഫലം തരും.\n7 പ്രാർത്ഥിക്കയിൽ നിങ്ങൾ ജാതികളെപ്പോലെ ജല്പനം ചെയ്യരുതു; അതിഭാഷണത്താൽ ഉത്തരം കിട്ടും എന്നല്ലോ അവർക്കു തോന്നുന്നതു.\n8 അവരോടു തുല്യരാകരുതു; നിങ്ങൾക്കു ആവശ്യമുള്ളതു ഇന്നതെന്നു നിങ്ങൾ യാചിക്കുംമുമ്പെ നിങ്ങളുടെ പിതാവു അറിയുന്നുവല്ലോ.\n9 നിങ്ങൾ ഈവണ്ണം പ്രാർത്ഥിപ്പിൻ: സ്വർഗ്ഗസ്ഥനായ ഞങ്ങളുടെ പിതാവേ, നിന്റെ നാമം വിശുദ്ധീകരിക്കപ്പെടേണമേ;\n10 നിന്റെ രാജ്യം വരേണമേ; നിന്റെ ഇഷ്ടം സ്വർഗ്ഗത്തിലെപ്പോലെ ഭൂമിയിലും ആകേണമേ;\n11 ഞങ്ങൾക്കു ആവശ്യമുള്ള ആഹാരം ഇന്നു തരേണമേ;\n12 ഞങ്ങളുടെ കടക്കാരോടു ഞങ്ങൾ ക്ഷിമിച്ചിരിക്കുന്നതുപോലെ ഞങ്ങളുടെ കടങ്ങളെ ഞങ്ങളോടും ക്ഷമിക്കേണമേ;\n13 ഞങ്ങളെ പരീക്ഷയിൽ കടത്താതെ ദുഷ്ടങ്കൽനിന്നു ഞങ്ങളെ വിടുവിക്കേണമേ. രാജ്യവും ശക്തിയും മഹത്വവും എന്നേക്കും നിനക്കുള്ളതല്ലോ.\n14 നിങ്ങൾ മനുഷ്യരോടു അവരുടെ പിഴകളെ ക്ഷമിച്ചാൽ, സ്വർഗ്ഗസ്ഥനായ നിങ്ങളുടെ പിതാവു നിങ്ങളോടും ക്ഷമിക്കും.\n15 നിങ്ങൾ മനുഷ്യരോടു പിഴകളെ ക്ഷമിക്കാഞ്ഞാലോ നിങ്ങളുടെ പിതാവു നിങ്ങളുടെ പിഴകളെയും ക്ഷമിക്കയില്ല.\n16 ഉപവസിക്കുമ്പോൾ നിങ്ങൾ കപടഭക്തിക്കാരെപ്പോലെ വാടിയ മുഖം കാണിക്കരുതു; അവർ ഉപവസിക്കുന്നതു മനുഷ്യർക്കു വിളങ്ങേണ്ടതിന്നു മുഖം വിരൂപമാക്കുന്നു; അവർക്കു പ്രതിഫലം കിട്ടിപ്പോയി എന്നു ഞാൻ സത്യമായിട്ടു നിങ്ങളോടു പറയുന്നു.\n17 നീയോ ഉപവസിക്കുമ്പോൾ നിന്റെ ഉപവാസം മനുഷ്യർക്കല്ല രഹസ്യത്തിലുള്ള നിന്റെ പിതാവിന്നു വിളങ്ങേണ്ടതിന്നു തലയിൽ എണ്ണ തേച്ചു മുഖം കഴുകുക.\n18 രഹസ്യത്തിൽ കാണുന്ന നിന്റെ പിതാവു നിനക്കു പ്രതിഫലം നല്കും.\n19 പുഴുവും തുരുമ്പും കെടുക്കയും കള്ളന്മാർ തുരന്നു മോഷ്ടിക്കയും ചെയ്യുന്ന ഈ ഭൂമിയിൽ നിങ്ങൾ നിക്ഷേപം സ്വരൂപിക്കരുതു.\n20 പുഴുവും തുരുമ്പും കെടുക്കാതെയും കള്ളന്മാർ തുരന്നു മോഷ്ടിക്കാതെയുമിരിക്കുന്ന സ്വർഗ്ഗത്തിൽ നിക്ഷേപം സ്വരൂപിച്ചുകൊൾവിൻ.\n21 നിന്റെ നിക്ഷേപം ഉള്ളേടത്തു നിന്റെ ഹൃദയവും ഇരിക്കും.\n22 ശരീരത്തിന്റെ വിളക്കു കണ്ണു ആകുന്നു; കണ്ണു ചൊവ്വുള്ളതെങ്കിൽ നിന്റെ ശരീരം മുഴുവനും പ്രകാശിതമായിരിക്കും.\n23 കണ്ണു കേടുള്ളതെങ്കിലോ നിന്റെ ശരീരം മുഴുവനും ഇരുണ്ടതായിരിക്കും; എന്നാൽ നിന്നിലുള്ള വെളിച്ചം ഇരുട്ടായാൽ ഇരുട്ടു എത്ര വലിയതു!\n24 രണ്ടു യജമാനന്മാരെ സേവിപ്പാൻ ആർക്കുംകഴികയില്ല; അങ്ങനെ ചെയ്താൽ ഒരുത്തനെ പകെച്ചു മറ്റവനെ സ്നേഹിക്കും; അല്ലെങ്കിൽ ഒരുത്തനോടു പറ്റിച്ചേർന്നു മറ്റവനെ നിരസിക്കും; നിങ്ങൾക്കു ദൈവത്തെയും മാമോനെയും സേവിപ്പാൻ കഴികയില്ല.\n25 അതുകൊണ്ടു ഞാൻ നിങ്ങളോടു പറയുന്നതു: എന്തു തിന്നും എന്തു കുടിക്കും എന്നു നിങ്ങളുടെ ജീവന്നായിക്കൊണ്ടും എന്തു ഉടുക്കും എന്നു ശരീരത്തിന്നായിക്കൊണ്ടും വിചാരപ്പെടരുതു; ആഹാരത്തെക്കാൾ ജീവനും ഉടുപ്പിനെക്കാൾ ശരീരവും വലുതല്ലേയോ?\n26 ആകാശത്തിലെ പറവകളെ നോക്കുവിൻ; അവ വിതെക്കുന്നില്ല, കൊയ്യുന്നില്ല, കളപ്പുരയിൽ കൂട്ടിവെക്കുന്നതുമില്ല എങ്കിലും സ്വർഗ്ഗസ്ഥനായ നിങ്ങളുടെ പിതാവു അവയെ പുലർത്തുന്നു; അവയെക്കാൾ നിങ്ങൾ ഏറ്റവും വിശേഷതയുള്ളവരല്ലയോ ?\n27 വിചാരപ്പെടുന്നതിനാൽ തന്റെ നീളത്തോടു ഒരു മുഴം കൂട്ടുവാൻ നിങ്ങളിൽ ആർക്കു കഴിയും?\n28 ഉടുപ്പിനെക്കുറിച്ചു വിചാരപ്പെടുന്നതും എന്തു? വയലിലെ താമര എങ്ങനെ വളരുന്നു എന്നു നിരൂപിപ്പിൻ; അവ അദ്ധ്വാനിക്കുന്നില്ല, നൂല്ക്കുന്നതുമില്ല.\n29 എന്നാൽ ശലോമോൻ പോലും തന്റെ സർവ്വ മഹത്വത്തിലും ഇവയിൽ ഒന്നിനോളം ചമഞ്ഞിരുന്നില്ല എന്നു ഞാൻ നിങ്ങളോടു പറയുന്നു.\n30 ഇന്നുള്ളതും നാളെ അടുപ്പിൽ ഇടുന്നതുമായ വയലിലെ പുല്ലിനെ ദൈവം ഇങ്ങനെ ചമയിക്കുന്നു എങ്കിൽ, അല്പവിശ്വാസികളേ, നിങ്ങളെ എത്ര അധികം.\n31 ആകയാൽ നാം എന്തു തിന്നും എന്തു കുടിക്കും എന്തു ഉടുക്കും എന്നിങ്ങനെ നിങ്ങൾ വിചാരപ്പെടരുതു.\n32 ഈ വക ഒക്കെയും ജാതികൾ അന്വേഷിക്കുന്നു; സ്വർഗ്ഗസ്ഥനായ നിങ്ങളുടെ പിതാവു ഇതൊക്കെയും നിങ്ങൾക്കു ആവശ്യം എന്നു അറിയുന്നുവല്ലോ.\n34 അതുകൊണ്ടു നാളെക്കായി വിചാരപ്പെടരുതു; നാളത്തെ ദിവസം തനിക്കായി വിചാരപ്പെടുമല്ലോ; അതതു ദിവസത്തിന്നു അന്നന്നത്തെ ദോഷം മതി ”\n"https://ml.wikisource.org/w/index.php?title=സത്യവേദപുസ്തകം/മത്തായി/അദ്ധ്യായം_6&oldid=134476" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 12:26, 1 മേയ് 2014.